ဆေးဆိုးပန်းရိုက်သီတင်းကျွတ်ကိုမုန်းတယ် | Myanmar Gazette News Media Forum Network\nHome » Arts & Humanities » ဆေးဆိုးပန်းရိုက်သီတင်းကျွတ်ကိုမုန်းတယ်\nPosted by လင်းဝေ on Oct 4, 2011 in Arts & Humanities, Cultures | 15 comments\nဆေးဆိုးပန်းရိုက် သီတင်းကျွတ်ကို မုန်းတယ် – တဲ့။\nရေးတဲ့ သူက ဖြန့်ပေးပါဆိုလို့ ဖြန့်ပေးလိုက်ပါတယ်။ ကူးပြီးတင်တာမဟုတ်ပါ။\nဗုဒ္ဓ ဘုရားရှင်ကား အာဖဂန် နစ္စတန် တောင်ကုန်းပေါ်က ဆင်းလာတာကို မှောင်နေလို့ တပည့် သာဝကတွေက မီးထွန်းပူဇော်တာက စပြီး သီတင်းကျွတ် ဖြစ်လာသည်လို့ … ကျွန်တော့် ဆရာ လေယာဉ်ပျံ အင်ဂျင်နီယာမှူးကြီး ဦးဦးသာရွှေ ( ရခိုင်) က ပြောဘူး လေ သည် ။ ဟုတ်ချင်ဟုတ်မည် ။ မဟုတ်ချင်မဟုတ် ။\nဗုဒ္ဓဘာသာစာပေ အလိုအရတော့ တာဝတိံသာနတ်ပြည်က ပြန်ကြွအလာ လူသားတွေက မီးပူဇော် ကြရာက စခဲ့တာပေါ့ ………\nထားတော့ ။ ဘယ်လိုဘဲ စခဲ့စခဲ့ ……. ဘုရားရှင်ကို ပူဇော်တာ ……….. ကောင်းလေစွ\nဘယ်အချိန်ကာလကတည်းက … ကာလ ရွေ့လျှောလာပြီး ….\nလူကြီးမိဘတွေကို ပါ ပူဇော်လေသနည်း မသိ ……. ထားတော့ ။ …ဒါလည်း ကောင်းလေစွ\nဘယ်ခေတ်ကတည်းကိုက ကျောင်းက ဆရာတွေကို ပူ ဇော်လေသနည်း မသိ …….\nမြန်မာ့ ပညာရေးလောက အလိုအရ အနန္တော အနန္တ ငါးပါးထဲ ပါနေသေးတုံးရှိသည်။\nကောင်းလေစွ လိုက် ပါမည် ။\nနေဦး ။ ခေတ်တွေပြောင်းလာပြန်သည် ။ ဌာနဆိုင်ရာ ၀န်ထမ်းတွေကလည်း ယဉ်ကျေးမှုမြင့် မားလာသည် ။ အထက်အရာရှိ လူကြီး တွေအပေါ် ( ဂါဂါ ) ( အဲဒါဘန်းစကား ) ဂါရ၀ အမှု မကြာခဏ ပြုတတ်လာသည်။\nဒါလည်း …….. ကောင်းလေစွ ……. ရန်ဖြစ်နေမဲ့အစား ( ဂါဂါ ) လုပ်နေသည် ။ မကောင်းဘူးလို့ ဘသူ ပြောရဲသနည်း။\nမကောင်းတာကတော့ ခပ်ပြတ်ပြတ်ပြောမှ ဖြစ်တော့မည် ။\nကျွန်တော်သီတင်းကျွတ်ကို မုန်းတယ် ။\nဘာ့ကြောင့်တုံး သီတင်းကျွတ်တွင် ရောင်စုံ မီးပုံးလေးတွေ ချိတ်ဆွဲကြသေးသည် ။\nလှ လှသေးတော့ ။သီတင်းကျွတ် ကား အရောင်ဆိုးခံရလေပြီ ။\nသီတင်းကျွတ်ကို ခုတုံးလုပ်၍ လာဘ်ပေးလာဘ်ယူ လုပ်ကြပြီ ။\nသဒ္ဒါကြည်ဖြူလို့ နှစ်ဦးနှစ်ဘက်ပေးကြယူကြတာကို ဘာမှ ပြောစရာမရှိပြီ ။\n1 . သီတင်းကျွတ်နဲ့ အလုပ် …\n2 . သီတင်းကျွတ်နဲ့ စီမံခန့်ခွဲမှု\n3 . သီတင်းကျွတ်နဲ့ အခွင့်အလမ်း\n4 . သီတင်းကျွတ်နဲ့ အရွေ့အပြောင်း\n5 . သီတင်းကျွတ်နဲ့ လူမှန်နေရာမှန်\nအထိုင်တွေ ရွေ့လေသည် ။ ဘာတွေဘဲ စဉ်းစားသည် ဖြစ်ပါစေ သီတင်းကျွတ်အရိပ်က လွှမ်းမိုး နေသည် ……… ………………………………နေမျိုးဝေ သီတင်းကျွတ်ကို မုန်းသည် ။\nမြန်မာနိုင်ငံတော်ကြီး ယနေ့ကာလအထိ ဖွံ့ဖြိုးမှုနောက်ကျနေရတာက သီတင်းကျွတ်နည်းနဲ့ အထိုင်ချခဲ့ကြတဲ့ လက်ရာတွေ မကင်းတာပါ ပါသည် ။……… နေမျိုးဝေ သီတင်းကျွတ်ကို မုန်းသည် ။\nကျွန်တော့်သား သုံးတန်းကျောင်းသား ဖြစ်သည် ။ ကျောင်းမှာ သီတင်းကျွတ်ဖို့ စကားဟ လာသည် ။ သူ့ဆရာမတွေက ရီသလိုမောသလိုနှင့် အတည်ကြီး ဟ လာတာဖြစ်သည် ။\nပုံမှန် လုပ်ရိုးလုပ်စဉ် ကျောင်းသားတွေက ငွေစု၍ ကန်တော့ကြတာမျိုးမဟုတ် ။\nကျောင်းသားတစ်ယောက် တစ်ထုပ်နှုန်း အမည်အတန်း လေဘယ် တပ်၍ ကန်တော့တဲ့ ပုံစံဖြစ်သည် ။\nကျွန်တော်မကြိုက် ……. ကလေးရဲ့ စိတ်ဓါတ် ၊ နိုင်ငံရဲ့ အနာဂတ် ပုံဖော်မဲ့ စရိုက် …….\nမိဘရဲ့မေတ္တာ ။ ကျွန်တော့်သားကို မိုးခါးရေ မသောက်ခိုင်းပြန်က နုနယ်သော ကလေး ရဲ့ စိတ်ဒဏ်ရာ …….\n( ဂါဂါ )………………………… နေမျိုးဝေ သီတင်းကျွတ်ကို မုန်းသည် ။\nသီတင်းကျွတ်ကို ပေါ့ပေါ့လေးလုပ်လို့မရ …… အတော် စွမ်းအားကောင်းလှသော သီတင်းကျွတ်ဖြစ်သည် ။ သီတင်းကျွတ်တွေ ဖောင်းပွလာသည် ။ ၀ါဆိုလပြည့်ကတည်းက ၀ါဝင်လိုက်သော အခါသမယ … ကား သီတင်းကျွတ် လပြည့်နေ့အရောက်မှာတော့ တခါတည်းသာ သီတင်းကျွတ်လိုက်လျှင် တော်သေးသည် ။\nတန်ခူးမှာလဲ ကျွတ်သည် ။\nကဆုန် နဲ့ နယုန်မှာလဲ ကျွတ်သည် ။\n၀ါဆို လပြည့်မှာလည်း အခါသင့်လျှင် သီတင်းကျွတ်သည် ။\n၀ါခေါင် လဆုပ်ထည်းလည်း ကျွတ်တတ်သည် ။\nတော်သလင်း လကွယ်နေ့နှင့် သီတင်းကျွတ်လပြည့် ပြက္ခဒိန်ထဲတစ်ရက်ထဲမကျ နိုင်သော် လည်း လက်တွေ့မှာ တစ်ရက်တည်းဖြစ်သွားတတ်သည် ။…………………………….နေမျိုးဝေ သီတင်းကျွတ်ကို မုန်းသည် ။\nမြန်မာ့လူ့အဖွဲ့အစည်းရဲ့ အနာဂတ် စည်းလုံး၊ ချစ်ကြည် ၊ ရေရှည် ဖွံ့ဖြိုး ဖို့အတွက် သီတင်းကျွတ်တွေကို တော်လှန်ဖို့ လိုသည် ။…………………….. နေမျိုးဝေ သီတင်းကျွတ်ကို မုန်းသည် ။\nအမြစ်တွယ်နေသော အစွဲအလမ်းကြီးသော မြန်မာ့ လူထူ ( လုထုလို့ မသုံးချင်လို့ ) ကြီးနဲ့\nနေမျိုးဝေ ရိုးရာဓလေ့တွေကို စော်ကားသည် …….\n( ခွေးသူတောင်းစား ) ဟု အဆဲခံရဖွယ် ရှိနေသည် ။\nအဲဒါ အဓိက တရားခံကား သီတင်းကျွတ်ကြောင့်သာ ကျွန်တော် အဆဲခံရတာဖြစ်သည် ။\nနေမျိုးဝေ သီတင်းကျွတ်ကို မုန်းသည် ။\nနေမျိုးဝေ သီတင်းကျွတ်ကို မုန်းလေသည် ။\nရိုးရာအစဉ်အလာအရ သီတင်းဝါလကျွတ် ရိုသေသမှုနဲ့ ဂါရ၀အမှုပြုကြရာက စခဲ့သော သီတင်းကျွတ်ဓလေ့ကား ကာလာစုံဆေးရောင် ချယ်သပြီး သကာလ အာစရိယ ဂူနော အနန္တော မှတဆင့် အထက်လူကြီးဂူနော အနန္တော ကပ်ပီတယ်လိုက်ဇေးရှင်း နှင့် ဈေးကွက်စီးပွါးရေးကို ကူးပြောင်းရာမှာပင် သီတင်းကျွတ်ရောဂါ ကူးစက်လာ လေပြီ ။\nဆိုပါစို့ လူတစ်ယောက် အထက်လူကြီးနဲ့ တွေ့စရာ ရှိသည် ။ နေရာ တစ်ခု ကူးပြောင်း ချင်သည် ။ အပြင်မှာက လူချင်းမရင်းနှီး ။ ဘယ်အပေါက်က၀င်ရမည်မသိ ။ စောင့်လိုက်ရတာ ………………\nဟော အခုတော့ သီတင်းကျွတ်လေပြီ ။ သီတင်းကျွတ်ကို အကြောင်းပြုပြီးသကာလ … အပေါက်တစ်ခု ရလေပြီ ။\nသားတို့ သီတင်းကျွတ်လို့ လာကန်တော့တာပါ အဘ ။\nသားက ဘယ် ဌာန ……………..\nဒါနဲ့ ဘဲ နောက်နောင် သီတင်းကျွတ်လ ကို စောင့်စရာမလို ၀ါဆို ၀ါခေါင်လည်း မျက်မှန်းတမ်းမိပြီ ….\nသီတင်းကျွတ်အပေါက်ချဲ့လာတာဖြစ်သည် ။ လူမှန်နေရာမှန် နေရာချဖို့ အရာမှာ သီတင်းကျွတ်သြဇာနှင့် နေရာ မချမိစရာ မရှိ ။ ဒီလိုသာဆို အနာဂတ် ဘယ်သို့ ဖြစ်လေ မည်မသိ ။\n(ခ) ဆေးဆိုးပန်းရိုက် သီတင်းကျွတ်\nပင်စင်စား သော်လည်းကောင်း အငြိမ်းစားသော်လည်းကောင်း ဘ၀သို့ မရောက်မချင်း ပစ္စည်းနှင့် သီတင်းကျွတ် ခြင်းကို ရှောင်ရန် သင့်လေသည် ။ အလွန့် အလွန် ရိုသေလွန်းလျှင် လက်အုပ်ချီ၍ ကန်တော့ က လုံလောက် ပေပြီ ။\nလက်ရှိတာဝန် ထမ်းဆောင်ခြင်း မရှိသူ လူကြီးသူမများကိုတော့ တတ်နိုင်သလောက် ဥစ္စာ ငွေကြေး ( များနိုင်သလောက် များများ နှင့် ကန်တော့ပါက )ကျွန်တော် မကန့်ကွက်ယုံသာမက (သာဓု × အင်ဖက်နတီ ) ခေါ်လိုက်ချင်သည် ။\nအခုဟာက အဲဒီလို မဟုတ်ကြ …. တည်ဆဲ အာဏာ ၊ ရာထူး ၊ အတန်းပိုင် စသော စသော ဂုဏ်အင်င်္ဂါ လက်မြဲနေသမျှ ( ဂါဂါ ) လုပ်နေတာ တွေ့ရသည် ။ အငြိမ်းစား ၊ ပင်စင် ၊ ဌာနကွဲ ၊ စသဖြင့် မတူပါက အိုသည် ဖြစ်စေ ၊ နာသည်ဖြစ်စေ ၊ သေခါနီးနေသည် ဖြစ်စေ ၊ ရိုသေကြရကောင်းမှန်းမသိ ။\nဒါတွေ ထောက်ချင့်လျှင် သီတင်းကျွတ်သည် ……….. ဆေးဆိ်ုးပန်းရိုက် သီတင်းကျွတ်သာ ဖြစ်ကြောင်း ပေါ်လာမည် ။\nဒါဆို နေမျိုးဝေ မလွန်တော့ ခင်ဗျားတို့ လူ့အဖွဲ့ အစည်း တစ်ဆိတ်လွန်နေပြီကို ပြဆိုနေ တာသာ ဖြစ်မည် ။\nကျွန်တော်လွန်ခဲ့တဲ့ နှစ်ရက်က ….. အိပ်မက်မက်သည် …\nဗုဒ္ဓ ဘုရားရှင် ငိုနေသည်တဲ့ … ကျွန်တော်လည်း အတော် အံ့သြသွားသည် … အရှင်မြတ်ဘုရား ဘုရားတပည့်တော် စာပေတွေထဲမှာ ဖတ်ဘူးတာ အကြောင်းကိစ္စ ရှိလျှင် ပြုံးတော်မူတာသာ ရှိပါသည် ဘုရား …..\nယခု အဘယ့်ကြောင့် ငို ကြွေးပါနည်း ဟု အိပ်မက်ထဲမှာပင် ပြန်မေးလျှောက်လိုက်သည် ။\nဗုဒ္ဓ ဘုရားရှင်က …….\nချစ်သား ……… သင်ကားသိလိမ့်မည်မဟုတ် … ငါဘုရား တာဝတိံသာက ဆင်းလာတာ မှားသွားလေပြီ …\nဟူ၍ မိန့်မှာ ပြီးသကာလ ကွယ်ပျောက်သွားလေသတည်း။\nကျွန်တော် ထင်ပါတယ် ။ သွေးလေခြောက်ခြားပြီး ပေါက်ကရမက်တာနေမှာပါ ။\nနေမျိုးဝေဆိုတဲ့ကောင် ……. အဲသလိုတွေ ပေါက်ကရအိပ်မက်တတ်တာများလှပြီ ။\nအေးဗျာ . ….. တော်သေးပြီဗျာ ……….. ။\nကျွန်တော်အခုလိုတွေ ရေးနေ ပြောနေတာကို လူ့အဖွဲ့အစည်းရဲ့ အနည်းဆုံး သုံးပုံတစ်ပုံက ထောက်ခံနေမှာ ဖြစ်ကြောင်းတော့ ယုံပါသည်ဗျာ ။\nကျွန်တော်နဲ့ အမြင်တူသူများ ကျွန်တော့် စာတွေ နဲ့ ၀ဘ်ဆိုဒ်လိပ်စာကို ထပ်မံဖြန့်ပေးစေ ချင်ပါတယ် ။\n( ရှမ်းဘုန်းကြီး အိပ်မက်လိုပေါ့ဗျာ )\nဦးဖြူသည် (၇) စောင် ဖြန့်သောကြောင့် လယ်ထွန်ရင်း ရွှေအိုးတွေ့လေသည် ။\nဒေါ်ကုလားမကား ပျက်ရယ်ပြုသဖြင့် ဘေလုံးထွက်လာလေသတည်း ……\nဆိုတဲ့ စာတွေ တောင် အတော်ပြန့်သေးတာဘဲဗျနော် ………. ။\nနေမျိုးဝေ ( ၂.၁၀.၂၀၀၉)\nဖုန်း 09 – 8610719\n2/2/232 မဟော်ဂနီလမ်း ၊ ထောက်ကြန့်တိုးချဲ့၊ မင်္ဂလာဒုံမြို့နယ် ။\nငယ်ငယ်ကတော့ .. သီတင်းကျွတ်ဆိုပျော်တယ် … မိဘတွေဝယ်ပေးတဲ့ မုန့်တွေ ၊ လက်ဆောင်တွေနဲ့ … အဘိုးဖွား ၊ အဒေါ် ၊ ဦးလေးတွေကို ကန်တော့ရတာမို့လို့ … မုန့်ဖိုးရလို့ ပျော်တာ … ။\nအခု အသက်ကြီးလာတော့ …. ကိုယ့်ပိုက်ဆံနဲ့ ကိုယ်ဝယ်ပြီး ကန်တော့ရတဲ့ အခါ … ငယ်ငယ်တုန်းကလောက် မတတ်ကြွတော့သလို … မုန့် ဖိုး ပြန်ရပါစေဆိုတာလည်း မရှိတော့ဘူး … ။\nနေ၀င်နေထွက် အလုပ်လုပ်ရလို့ …အချိန်ရှားပါးလာတဲ့ အခါ .. ပိုဆိုးတယ် … ။ အယူအဆကြီးလိုဖြစ်နေတဲ့ သီတင်းကျွတ်မှာမှ သွား မကန်တော့လျှင် … အလကား အောက်ခြေလွတ် ၊ ဂျစ်တီးဂျစ်ကန် တစောက်ကန်းဖြစ်ပြန်ရော .. ။ အသင်းဖွဲ့နဲ့ ကန်တော့လျှင် ပိုဆိုးသေး… ဘာအပြစ်မှ မလုပ်ပဲ ဦးတိုက်နေရတာ အာရုံနောက်တယ် ..\nတကယ်ဆို ကန်တော့ တာ မကန်တော့တာ အရေးမကြီးပါဘူး .. ဘုရာရှိခိုးရင်းလည်း မေတ္တာပို့ မိတာပဲလေ … ။ ကန်တော့ရတဲ့ လူထဲမှာ .. ဘာကျေးဇူးစား ကျေးဇူးခံလည်းမရှိ.. အမျိုးဆွေလည်း မတော်တဲ့ လူတွေကို ကန်တော့ရတာ .. အခံပြင်းဆုံးပါပဲ\nကျောင်းဆရာ/ဆရာမတွေကလည်း ဆရာနေ၀င်းမြင့် ပြောသလို\nဘုရားနဲ့ တစ်ဂိုဏ်းထဲထည့်ပြီး နေရာပေးထားတာတောင် နောက်ဖေး ရေကပြင်ကို\nခုန်ဆင်းတဲ့ အလုပ်မျိုးတွေတော့ မလုပ်သင့်ပါဘူး။\nလင်းဝေကျော် ရဲ့ စာက သတင်းကျွတ်ကို အလွဲသုံးစား လုပ်တဲ့လူတွေကို\nအကြောင်းအမျိုးမျိုးကြောင့် ကျောင်းပိတ်ရက်တွေ များနေလျှင် စိတ်လေလွန်းလို့ … ဒီပို့စ်ကို ရေးပါတယ်ဆိုတာ … ပူတူတူလေး နှစ်ယောက် ရဲ့ အားပါး ဖြစ်သူ ဦးလင်းဝေကျော်က တိုးတိုးတိတ်တိတ် ၀န်ခံသွားပါတယ် အဟီး\nကိုယ့်ကို ကျေးဇူးရှိနေတဲ့ သူတွေကိုကန်တော့ရတာတော်သေး\nဘာမှ မဆိုင်ဘဲ ဌာနဆိုင်ရာကလူတွေကို ကန်တော့ရတာ တော်တော်စိတ်နာတယ်\nဂါရဝ ပြုတယ်ဘဲမှတ်လိုက်ပါ အကိုရေ။သူ့ လမ်းသူလျှောက်မှာပေါ့ဗျာ။\nသူ့လမ်းသူမလျှောက်ဘဲ လမ်းပြောင်းပြန်လာလာပြီး ခလုပ်တိုက်နေတာက ဆိုးတယ်ကိုတုတ်ကြီးရဲ့…။ ရိုးရာ ယဉ်ကျေးမှုကို စိတ်ကုန်နေတာ အဲဒါတွေပါတယ်………..\nမီးပုံးရောင်စုံနဲ့ လှပလာခဲ့တဲ့ သီတင်းကျွတ်လေး အမဲရောင် အဆိုးခံလိုက်ရတာ လင်းဝေကျော် ပြောမှပဲ ပီပြင်သွားတော့တယ်။\nအင်း ——-ကျွန်တော်လည်းကြောက်တယ် ။ ကိုယ်ကလည်းကန်တော့ ရဦးမယ် ပြီးတော့\nကိုယ့် ကိုလည်းလာကန်တော့ ကြလိမ့် ဦးမယ် ။။\nငယ်ငယ်တုန်းကတော့ သီတင်းကျွတ်ဆို အရမ်းပျော်တယ်။ ဘာဖြစ်လို့လဲဆိုတော့ ကျောင်းပိတ်ရက်မို့လို့လေ… အသက်လေးကြီးလာတော့ သီတင်းကျွတ်ဆိုတာ ဘာမှန်းမသိတော့ဘူး။ အလုပ်ဆင်းတဲ့အခါလည်းရှိရဲ့မဆင်းရတဲ့အခါလည်းရှိရဲ့ကိုး။ လမ်းထဲမှာတော့ ငယ်တုန်းက တစ်လမ်းလုံး ဆီမီခွက်လေးတွေထွန်းဖို့ ကလေးခေါင်းဆောင်လုပ်ပြီး အိမ်တွေမှာ အလှူခံပြီး ပူဇော်ပေးတယ်။ ခုကျတော့ ကိုယ့်အလုပ်နဲ့ကိုယ်မအားတော့ သီတင်းကျွတ်လည်း ကိုယ်နဲ့မဆိုင်သလိုခံစားရတယ်။ တစ်ခုတော့ရှိတယ်။ ရွှေတိဂုံဘုရားမှာ မီးပူဇော်တာတော့ သွားလုပ်ဖြစ်တယ်လေ။ အသက်ကြီးလာတော့ ကုသိုလ်တရား ပိုလုပ်ဖြစ်တယ်လေ….\nငယ်ငယ်က သီတင်းကျွတ်ကတော့ တော်တော်လေး ပျော်စရာကောင်းခဲ့တယ်\nမီးပန်းလွှတ်ချင်လဲ အိမ်ကဝယ်ပေးတယ် ကန်တော့ဖို့အတွက်လဲ အိမ်ကဝယ်ပေးတယ်\nကန့်တော့လို့ ရတဲ့မုန့်ဖိုးကတော့ ကိုယ့်ပိုက်ဆံပေါ့လေ\nအခုတော့ မီးပန်းတွေဝယ်ပေးဖို့ တူတွေ တူမတွေက ပူဆာနေကြတယ်\nကန်တော့ဖို့ဆိုတာကလည်း ကိုယ့်ပိုက်ဆံနဲ့ကိုယ် နောက်ဒီအ၇ွယ်ကြီးရောက်မှ\nအဖိုးအဖွားတွေ ပေးတဲ့မုန့်ဖိုးကို ယူရအောင်ဆိုတကလည်း မဟုတ်သေးဘူး\nနောက် လာကန်တော့မယ်နော်ဆိုပြီး ကြိုတင်စရံသတ်ထားတဲ့ တူတွေတူမတွေနဲ့\nဒီနှစ် သီတင်းကျွတ်ကတော့ ရင်မောနေရတယ် ………\nပင်စင်စားဆရာဆရာမတွေနဲ့ မိမိရဲ့ကျေးဇူးရှိဘူးသူ ဋ္ဌာနဆိုင်ရာအကြီးအကဲဟောင်းများ\nအဲ..အဲ.. ပြောရင်းဆိုရင်းနဲ့..သားသားဆရာမအတွက် ပါတိတ်ဝမ်းဆက်လေးပြေးဝယ်လိုက်အုံးမယ်ဗျို့..\nသည် post လေး ဖတ်ရလို့ အမောတွေ ကြားမှ ရယ် နိုင်ခဲ့ပါသည်၊ တစ်ကယ် ဖြစ်/ပျက် နေသော ကျုပ် တို့ရဲ့ ပါတ်ဝန်းကျင်လော ကြီးနှင့်တစ်ထပ်တည်းကျပါသည်၊ ဖြစ်ပြီး/ပျက်သည်ဆို သော်လည်း၊ကောင်း သောအဖြစ်တွင် ဆိုးသောအဖြစ် နှင့် အစားထိုးကာ၊ အကောင်း ပျက်လျှက်၊ အဆိုးက ခိုင် မာ နေသည် ကိုခံစားလိုက်ရသည် ။\nသီတင်းကျွတ်ကိုကျွန်တော် မမုန်းပါ ၊\nမုန်းစရာကောင်းအောင်အသုံးချနေသူများကိုသာ မုန်းပါသည်၊ နေမျိုးဝေကြီး နှင့်အတူ မုန်းပါသည်။\nပူဇာစ ပူဇနေယျာနံ ဧတံမင်္ဂလ မုတ္တမံ\nပူဇော်သင့် ပူဇော်ထိုက်သူများကို ပူဇော်ခြင်းသည်မြတ်သောမင်္ဂလာဖြစ်ပါသည်။\nငယ်စဉ်က အစ်ကိုကြီးလက်ကိုဆွဲပြီး————– ၊\nဆီမီးမြိုင်မြိုင် အပြိုင် အဆိုင်ထွန်းကြသော၊လမ်းကြီး၊ လမ်းငယ်အသွယ်သွယ်ကို သတိယသည်။\nတရုတ်တန်း နှင့် ကျောက်မြောင်းဘက်တွင် မြတ်ဆီမီးအလင်းရောင်နှင့်အတူ –\nကျုပ်တို့ ဘ၀ အလင်း အမှောင်ကို ပိုင်းခြားသိစေရန်ပြသပေးသော ကာတွန်းပြပွဲကြီးကိုသတိယသည်။\nဆီးမီးတွေကြား ဇတ်စင်များတွင်- ကချင်တိုင်းက၊ဆိုချင်တိုင်းဆို ဟိုလိုသည်လို နှင့်\nလောကကြီးကို ပျက်လုးံထုတ်သွား၊လူရွှင်တော်များကို သတိယသည်။\nယ္ခုတော့ သည်လိုမဟုတ်ပြီ ————-၊\nမုန်းစရာကောင်းအောင် အသုံးချနေသူများကိုသာကျွန်တော် မုန်းပါသည်။\nသီတင်းကျွတ်ကိုတော့ကျွန်တော် ဘယ်တော့မှ မမုန်းပါ။\nကိုနေမျိုးဝေ ရဲ့ အလွန်ကောင်းသော sattire လေး တစ်ပုဒ်ကိုဂုဏ်ပြုလျှက် –\nba gyi .\nကျမတို့ အညာမှာသီတင်းကျွတ်ဘုရားပွဲရှိတယ်။ မကွေးမြို့စွန် မြသလွန်လေ။ အထည်ဆိုင် အရုပ်ဆိုင် ၁၂ပွဲဈေးသည် ပြဇာတ် စတိတ်ရှိုးတွေနဲ့ စည်မှစည်။ လပြည့်နေ့ဆို ဘုရားမှာ ဆီမီးကိုးထောင် ပန်းကိုးထောင် ပူဇော်၊ ပြီးရင် ပွဲဈေးတန်းလျှောက်လည်။ အိမ်ပြန်ရောက်ရင် မီးဖိုချောင်၊ အိမ်သာမှအစ တအိမ်လုံးအနှံ့ အဖွားနဲ့ အတူ ဖယောင်းတိုင်ထွန်း၊ မီးငြိမ်းရင် အိပ်ယာဝင်၊ ဒါဘဲ။ ပျော်မှပျော်။ ကန်တော့တဲ့အပိုင်းကတော့ သီတင်းကျွတ်မှမဟုတ် ကိုယ်အဆင်ပြေတဲ့ ဘယ်အချိန်မဆို လူကြီးမိဘ ဆရာ၊ ဆရာမ တွေကိုကန်တော့ဖြစ်တယ်။ သီတင်းကျွတ်ကို ချစ်တယ်။\nဒီပို့စ်က ကိုနေမျိုးဝေ ရေးတာပါဆို။ အီးတုံးက လာခလုပ်တိုက်ချင်သေး။\nေ၇ွှအိက မကွေးသူကိုး။ မြသလွန်ဘုရားပွဲ အလွန်ပျော်ဖို့ကောင်းတာ။\nဟိုးတုန်းက ပွဲတော်ချိန်ဆို ညဘက် မြင်းလှည်းတွေကအစ မီးထွန်းထားပြီး ဘီးထဲ တုတ်ထိုးထဲ့လို့ တောက်တောက်တက်တက်သံတွေ ဆူညံနေတာ ပျော်စရာပဲ။


Statement by Ambassador Kyaw Moe Tun at the UN Security Council Committee on Counter-Terrorism\nStatement by Ambassador Kyaw Moe Tun, Permanent Representative of the Republic of the Union of Myanmar to the United Nations at the United Nations Security Council Committee established pursuant to resolution 1373 (2001) concerning counter-terrorism on the work of CTED with the Member States of South and South-East Asia pursuant to Security Council resolution 2395 (2017), held on 14 February 2022\nကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ် သံအမတ်ကြီး ဦးကျော်မိုးထွန်းမှ\nကုလသမဂ္ဂလုံခြုံရေးကောင်စီ အကြမ်းဖက်မှုတိုက်ဖျက်ရေးကော်မတီ အစည်းအဝေး၌ စစ်တပ်မှ ကျူးလွန်နေသည့် အကြမ်းဖက်မှုများကို အနီးကပ်စောင့်ကြည့် အရေးယူပေးရန် မေတ္တာရပ်ခံ\n(နယူးယောက်မြို့၊ ၂၀၂၂ ခုနှစ်၊ ဖေဖော်ဝါရီလ ၁၄ ရက်)\n၁။ ကုလသမဂ္ဂအဆောက်အဦ၌ ၂၀၂၂ ခုနှစ်၊ ဖေဖော်ဝါရီလ (၁၄) ရက်နေ့၊ နံနက်ပိုင်းတွင် ပြုလုပ်သည့် ကုလသမဂ္ဂ လုံခြုံရေးကောင်စီ အကြမ်းဖက်မှုတိုက်ဖျက်ရေးကော်မတီ အစည်းအဝေး၌ တောင်အာရှနှင့် အရှေ့တောင်အာရှဒေသအတွင်း အကြမ်းဖက်မှုတိုက်ဖျက်ရေးလုပ်ငန်းများနှင့် ပတ်သက်၍ အကြမ်းဖက်မှု တိုက်ဖျက်ရေးကော်မတီ အမှုဆောင်ညွှန်ကြားရေးမှူးရုံး (Counter-Terrorism Committee Executive Directorate-CTED) ၏ ဆောင်ရွက်ချက်များအား ရှင်းလင်းပြောကြားမှုကို ပြုလုပ်ခဲ့ပါ သည်။ အဆိုပါအစည်းအဝေးတွင် ကုလသမဂ္ဂလုံခြုံရေးကောင်စီ အကြမ်းဖက်မှုတိုက်ဖျက်ရေးကော်မတီ ဥက္ကဌ ကုလသမဂ္ဂဆိုင်ရာ အိန္ဒိယအမြဲတမ်းကိုယ်စားလှယ် H.E T. S. Tirumurti က သဘာပတိအဖြစ် ဆောင်ရွက်ခဲ့ပါသည်။ အဆိုပါ ရှင်းလင်းပြောကြားသည့် အစည်းအဝေးတွင် ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ် သံအမတ်ကြီး ဦးကျော်မိုးထွန်းမှ ပါဝင်ဆွေးနွေးခဲ့ပါသည်။\n၂။ သံအမတ်ကြီး ဦးကျော်မိုးထွန်း၏ ဆွေးနွေးမှုတွင် အောက်ဖော်ပြပါ အဓိကအချက်များပါဝင် ပါသည်-\n(က) ယခုကဲ့သို့ အလွန်အရေးပါသော ဆွေးနွေးပွဲကို စီစဉ်ဆောင်ရွက်ပေးသည့် အိန္ဒိယအမြဲတမ်း ကိုယ်စားလှယ်နှင့် CTED တို့အား ကျေးဇူးတင်ရှိပါကြောင်းနှင့် အကြမ်းဖက်မှု တိုက်ဖျက်ရေးနှင့် ပတ်သက်၍ လုပ်ဆောင်ချက်များအား ရှင်းလင်းပြောကြားပေးကြသူများကိုလည်း ကျေးဇူးတင်ရှိပါကြောင်း၊ အထူးသဖြင့် CTED နှင့် အခြားသက်ဆိုင်ရာ အေဂျင်စီများမှ အကြမ်းဖက်မှု တိုက်ဖျက်ရေးနှင့်ပတ်သက်၍ စွမ်းစွမ်းတမံဆောင်ရွက်ပေးမှုအတွက် ချီးကျူးဂုဏ်ပြုပါကြောင်း၊ ထို့အတူ နိုင်ငံများမှ အကြမ်းဖက်မှု တိုက်ဖျက်ရာတွင် ကြုံတွေ့နေရသည့် စိန်ခေါ်မှုများကို ဖြေရှင်းပေးနိုင်ရန် အစွမ်းကုန်ကြိုးစားကူညီပေး နေမှုများအတွက်လည်း ဝမ်းမြောက်ပါကြောင်း၊\n(ခ) မြန်မာနိုင်ငံအနေဖြင့် အကြမ်းဖက်မှုကို မည်သည့်အခြေအနေ၊ မည်သည့်နေရာ၊ မည်သည့်ပုံစံဖြင့် မည်သူမှ ကျူးလွန်စေကာမူ ဘယ်သောအခါမှ ခွင့်မလွှတ်ပါကြောင်း၊ ထို့ကြောင့် အကြမ်းဖက်မှုကို အပြင်း ထန်ဆုံး ရှုတ်ချပါကြောင်း၊ ထို့ကြောင့် မြန်မာနိုင်ငံအနေဖြင့် CTED နှင့် အခြားသောသက်ဆိုင်ရာ အဖွဲ့အစည်းများဖြင့် ဆက်လက်ပူးပေါင်းဆောင်ရွက်ရန် ဆန္ဒရှိသည်ကို ထုတ်ဖော်ပြောကြားလိုပါကြောင်း၊\n(ဂ) မြန်မာနိုင်ငံတွင် ၁-၂-၂၀၂၁ ရက်နေ့၌ စစ်တပ်မှ မအောင်မြင်သော နိုင်ငံတော်အာဏာ မတရားသိမ်းမှု ပြုလုပ်ခဲ့သည့်အချိန်မှစ၍ စစ်တပ်သည် မြန်မာပြည်သူများအပေါ်၌ ရက်စက်ကြမ်းကြုတ်မှုမြောက်များစွာ ကို ကျယ်ကျယ်ပြန့်ပြန့်နှင့် စနစ်တကျကျူးလွန်ခဲ့ကြောင်း၊ ကုလသမဂ္ဂ၏ မြန်မာနိုင်ငံနှင့် သက်ဆိုင်သော စုံစမ်းစစ်ဆေးရေးယန္တရား IIMM ၏ ထုတ်ပြန်ချက်များအရ စစ်တပ်၏ အကြမ်းဖက်မှုများသည် လူသား မျိုးနွယ်စုအပေါ် ကျူးလွန်သည့်ပြစ်မှုပင်မြောက်နိုင်သည်ဟု ထုတ်ဖော်ပြောကြားခဲ့ကြောင်း၊\n(ဃ) စစ်တပ်သည် လွန်ခဲ့သောနှစ်အတွင်း၌လည်း လူအစုလိုက်အပြုံလိုက်သတ်ဖြတ်မှုများ၊ ပြည်သူများ ၏ နေအိမ်များကို မီးရှို့ဖျက်ဆီးခြင်းများ၊ လူသားမဆန်သောပြစ်မှုများနှင့် ရက်စက်ကြမ်းကြုတ်မှုများကို ကျူးလွန်ခဲ့ပါကြောင်း၊\n(င) ၂၀၂၁ ခုနှစ်၊ ဒီဇင်ဘာလ (၅) ရက်နေ့တွင် မြန်မာနိုင်ငံ၏ အကြီးဆုံးမြို့ဖြစ်သော ရန်ကုန်မြို့၌ ငြိမ်းချမ်းစွာ ဆန္ဒထုတ်ဖော်နေကြသည့် ပြည်သူအုပ်စုကို စစ်တပ်မှ အနောက်ကနေ၍ ကားဖြင့်ဝင်တိုက်ခဲ့ရာ ထိခိုက်ဒဏ်ရာရရှိမှုများဖြစ်ခဲ့ရကြောင်း၊ အဆိုပါဖြစ်စဉ်သည် စစ်တပ်မှ လူမြင်ကွင်းတွင် ကျူးလွန်ခဲ့သည့် ပြစ်မှုတစ်ရပ်ပင်ဖြစ်ကြောင်း၊\n(စ) ယေဘုယျအားဖြင့် ယင်းသို့သော လူသားမဆန်သည့်အပြုအမူကို အကြမ်းဖက်သမားများကသာ ကျူးလွန်လေ့ရှိကြောင်း၊ သို့သော် မြန်မာနိုင်ငံတွင်မူ ထိုသို့သော အကြမ်းဖက်မှုကို တရားဥပဒေစိုးမိုးရေး အတွက် ဖော်ဆောင်နေသည်ဟုဆိုသော တပ်ဖွဲ့ဝင်များက ကျူးလွန်နေသည်ကို မြင်တွေ့ရသည်မှာ ဝမ်းနည်းဖွယ်ကောင်းကြောင်း၊ ထို့ကြောင့် နိုင်ငံတကာအသိုက်အဝန်းအနေဖြင့် အဆိုပါအကြမ်းဖက်မှုမျိုးကို အပြင်းထန်ဆုံးရှုတ်ချသင့်ပြီး ပြစ်မှုကျူးလွန်သူများကိုလည်း တရားဥပဒေအရ အရေးယူသင့်ပါကြောင်း၊\n(ဆ) သို့ဖြစ်ရာ မိမိအနေဖြင့်လည်း CTED နှင့် သက်ဆိုင်ရာ အဖွဲ့အစည်းများအား စစ်တပ်မှ ကျူးလွန် လျက်ရှိသော ဤသို့အကြမ်းဖက်မှုများကို မျက်ခြေမပြတ် စောင့်ကြည့်ပေးရန်နှင့် အဆိုပါအကြမ်းဖက်မှု များအား အမြန်ဆုံးအရေးယူနိုင်မည့် နည်းလမ်းများကို ရှာဖွေရန် မေတ္တာရပ်ခံပါကြောင်း၊\n(ဇ) မြန်မာနိုင်ငံအနေဖြင့်လည်း ဤအရေးပါသည့် အကြမ်းဖက်မှုတိုက်ဖျက်ရေးကိစ္စရပ်များတွင် CTED၊ Interpol၊ UNODC၊ UNOCT နှင့် အခြားသက်ဆိုင်ရာအဖွဲ့အစည်းများဖြင့် ရင်းရင်းနှီးနှီး ပူးပေါင်းဆောင်ရွက်သွားမည်ဟု ထပ်မံကတိပြုပါကြောင်း။\n၂၀၂၂ ခုနှစ်၊ ဖေဖော်ဝါရီလ ၁၄ ရက်\nကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ်အဖွဲ့ရုံး၊ နယူးယောက်မြို့\nat the United Nations Security Council Committee established pursuant to resolution 1373 (2001) concerning counter-terrorism on the work of CTED with the Member States of South and South-East Asia pursuant to Security Council resolution\n(New York, 14 February 2022)\nI wish to thank Ambassador T. S. Tirumurti, Permanent Representative of Indian and Chair of the Committee on counter-terrorism and CTED for organizing this important briefing.\nI thank all briefers for their comprehensive and informatics statements.\nI would like to commend the leadership of CTED, Interpol, UNODC and UNOCT for their excellent work in countering terrorism.\nWe are delighted to learn that CTED and all relevant organizations spare no efforts to help member states to address counter-terrorism challenges.\nMyanmar never condones terrorism in any form, at anywhere, by anyone and under any circumstances. We condemn them in strongest possible terms.\nOn my country, Myanmar, we would like to express our willingness to continue working with CTED and all relevant organizations.\nSince the attempted military coup in Myanmar on 1 February 2021, the military has committed widespread and systematic violence against the population. According to the UN Independent Investigative Mechanism for Myanmar (IIMM), these grave violations could amount to crimes against humanity. Last year, the military also committedanumber of massacres as well as burning houses, inhumane acts and atrocities. On5December 2021 in Yangon, our biggest city, the military vehicle drove through from the backagroup of peaceful protestors, resulting in injured ofanumber of people. It was an open-air criminal event. Such inhumane action is usually conducted only by terrorists. Sadly in Myanmar, the so-called law enforcers are engaging such terrorist acts. These acts should be met with strong condemnation by the international community. Perpetrators should be brought to justice.\nTherefore, I wish to request the CTED and relevant organizations to follow closely this kind of terrorist acts and to find all possible ways to take action against them swiftly and accordingly.\nI wish to reaffirm our commitment to work closely with CTED, Interpol, UNODC, UNOCT and other relevant organizations in addressing this important matter of counter-terrorism.


မကွေးမှာ အုတ်သဲကျောက် ရောင်းမလောက်သဖြင့် နေပြည်တော်နှင့် နတ်မောက်မှ မှာယူနေရ…. | Myanmar Gazette News Media Forum Network\nHome » Marketing » မကွေးမှာ အုတ်သဲကျောက် ရောင်းမလောက်သဖြင့် နေပြည်တော်နှင့် နတ်မောက်မှ မှာယူနေရ….\nမကွေးမှာ အုတ်သဲကျောက် ရောင်းမလောက်သဖြင့် နေပြည်တော်နှင့် နတ်မောက်မှ မှာယူနေရ….\nPosted by Thiha Phone Mo on Oct 15, 2013 in Marketing |4comments\nမကွေးမြို့ရှိ အုတ်လုပ်ငန်းများမှာ မိုးရာသီဖြစ်၍ ခြောက်သွေ့မှုနည်းသောကြောင့် အုတ်အော်ဒါ အမှာစာများကို အရောက်ပို့နိုင်ခြင်း မရှိသဖြင့် နတ်မောက်၊နေပြည်တော်တို့မှာ မှာယူသုံးစွဲကြရ သည်။ဆောက်လုပ်ရေး လုပ်ငန်းများ မကွေးမြို့တွင် အဆမတန် များပြားတိုးချဲ့လျှက် ရှိသဖြင့် အုတ်ရောင်းသူ များမှာ လက်မလည်ကြပါ။ရေမြောင်းများ ပြုလုပ်ခြင်း အဆင့်မြင့် (၃) ထပ်တိုက် ဈေးသစ်ကြီး တည်ဆောက်ခြင်း၊ ၀န်ထမ်းအိမ်ရာတိုက်ခန်းများ ဆောက်လုပ်ခြင်း ၊စစ်တပ် အုတ်တံတိုင်းနှင့် တက္ကသိုလ် ကျောင်းပတ်လည် အုတ်တံတိုင်းများ ဆောက်လုပ်ခြင်းများကြောင့် အုတ်အရောင်းအ၀ယ်နှင့် သဲကျောက် အရောင်းအ၀ယ် သိသိသာသာ အရောင်းသွက်လျှက်ရှိသည်။လက်ရှိအုတ်ဈေးကွက်မှာ လိုသလောက်မရပါ။ မိုးရာသီ ဖြစ်၍ ခြောက်သွေ့မှု စံချိန်မမှီမှုများကြောင့် လက်အုတ်နှင့်စက်အုတ်များမှာ ဈေးတူတူနှုန်းထားပြီး ညှပ်ရောင်းလာကြ သည်။လက်အုတ်ဈေး ၆၀ ကျပ် ၆၅ ကျပ် နှုန်း စက်အုတ်ဈေးလည်း တူတူပင်ဖြစ်ခဲ့ သည်။လက်ရှိအုတ်မရှိသဖြင့် လက်အုတ်နှင့်စက်အုတ်ဟူ၍ ရွေးမနေတော့ပါ ရှိတဲ့အုတ်များနှင့်ဘဲလုပ်ငန်းခွင့် အချိန်မှီ ပြီးနိုင်ရန် ဆောက်လုပ် နေကြရသည်။အုတ်ကားတစ်စီးလျှင် အုတ် (၃၀၀၀)ဆံ့ပြီးသည်။အုတ်ကျိုး တစ်ကျင်းလျှင် ၂ သောင်းနှုန်း ဈေးရှိ သည်။(၁၀)တန်ထင်းကားတစ်စီးလျှင် (၄)သောင်း (၆)ထောင်ကျပ် ဈေးပေးရသည့်အပြင် ထင်းကလည်း ရှားပါးကြောင်း အုတ်ဖုတ်သူဦးအာယုထံမှသိရှိရသည်။\nမြေနီကား သဲကျောက်ပါ တစ်စီး (၃ သောင်းမှ ၄သောင်း)အထိ၊ ရိုးရိုး မြေနီကား( ၂ သောင်း) သောင်ပြင်သလဲ ၁၀ တန်ကားတစ်စီးလျှင်(၂၄၀၀၀) သဲကား ၂ ကျင်း ခွဲ ကားတစ်စီး (၃ သောင်း) တစ်ကျင်း ၁၂၀၀၀ မှ ၁၄၀၀၀ ထိ ဈေးပေါက်သည်။မြစ်ကျောက်စလစ် အထိုင် ၆ သောင်း အရောက် ၇ သောင်းခွဲ အလုပ်သမားခ ၃၀၀၀ ပါ ယခုလက်ရှိပေါက်ဈေးများဖြစ်ကြောင်း မကွေးမြို့တွင် ဆောက်လုပ်ရေး လုပ်ငန်းများ များပြားလာခြင်းကြောင့် အုတ် သဲ မြစ်ကျောက် ရောင်းသူများ အရောင်းအ၀ယ်ဖြစ်လျှက်ရှိသည်။\nAbout Thiha Phone Mo\nThiha Phone Mo has written 23 post in this Website..\nView all posts by Thiha Phone Mo →\nသတင်းပို့စ် ရေးတာ လက်ခံပါတယ်။ ဒါပေမယ့် မကွေး သတင်းထောက်များ သာမန် သတင်းလေးတွေကို တပိုဒ်စီရေးပြီး ပို့စ်တွေ တင်နေမယ့်အစား တပတ်အတွင်း မကွေးသတင်းများ ဆိုပြီး သီးသန့်ပို့စ်တင်တာ ပိုကောင်းပါလိမ့်မယ်။ မကွေးမြို့စွန် မြသလွန် စေတီတော်ကြီးရဲ့ ဗုဒ္ဓပူဇနိယပွဲတော် သတင်းနဲ့ သမိုင်းအကျဉ်းလေးပါ ရေးပြီး ဖတ်လို့ ကြည့်ပျော် ရှုပျော် ဖြစ်အောင် ရေးကြပါ။ အခု မကွေး သတင်းထောက်တွေ လုပ်ပုံက နောက်ဆို အိမ်နားက ကုန်စုံဆိုင်မှာ ပစ္စည်းမစုံတာလည်း သတင်းပို့စ်တခု အနားက မိန်းမကြီးနှစ်ယောက် ရန်ဖြစ်ကြတာလည်း ပို့စ်တခု ဖြစ်လာပါတော့မယ်။\nသဂျီးဆိုက်ဒ်က အခုမှ စုံတာပဲ။ အခြောက်ရော အကြမ်းဖက်သမားရော စုံစီနဖာ အကုန်ရေးတဲ့ သတင်းထောက်တွေရော။\nအုတ်မလောက် ကျောက်မလောက် ကတော့မြန်မာပြည်တစ်လွှားဖြစ်နေပါပြီ … အင်းလေးမှာလည်း ထိုနည်း၎င်း .. ပုဂံမှာလည်း ဖြစ်ဆိုတော့ ရွာသူားတွေ အုတ်ရိုက်စက်ထောင်သင့်နေပြီထင်တယ်.. အင်တာနက် ဆိုင် အစားလေ ..တနင်္ဂနွေ နာမ် ခြင်းဘဲ နော် :harr:\nကဲမန်းဂေဇက် အုပ်အဲကျောက်ဒိုင်နဲ့ အုပ်ရိုက်စက်ဆိုပြီးထောင်လိုက်ရအောင်။ ညန်မာပြီတ၀ှန်းလက်လီလက်ကားဖြန့်တီဆိုပီး


ရေကျိုငါးပိ အလုပ်ရုံဆွေးနွေးပွဲ Workshop | Myanmar Gazette News Media Forum Network\nHome » Business & Economics » ရေကျိုငါးပိ အလုပ်ရုံဆွေးနွေးပွဲ Workshop\nPosted by Ma Ma on Oct 13, 2013 in Business & Economics, Complaint / Claim, Food, Drink & Recipes, Health & Fitness | 24 comments\nရေကျိုငါးပိအလုပ်ရုံဆွေးနွေးပွဲ ရေးမိရေးရာ လက်စမ်းစာပေ\n၁၃. ၁၀. ၂၀၁၃ တနင်္ဂနွေနေ့ နံနက် ၉း၃၀ နာရီမှာ ရန်ကုန်မြို့၊ လမ်းမတော်မြို့နယ်၊ ၀ါးတန်းလမ်းနှင့် မင်းရဲကျော်စွာလမ်းထောင့်၊ ပန်ဒါဟိုတယ်တွင် ဘေးကင်းလုံခြုံ၍ ပြည်သူများ စိတ်ချစွာ စားသုံးနိုင်သော ရေကျိုငါးပိဈေးကွက်ကြီးတစ်ခု ဖြစ်ပေါ်လာရေးအတွက် အလုပ်ရုံဆွေးနွေးပွဲ ကျင်းပခဲ့ပါတယ်။\nအလုပ်ရုံဆွေးနွေးပွဲကို မြန်မာနိုင်ငံ ငါးပိ၊ ငါးခြောက်၊ ငံပြာရည်လုပ်ငန်းရှင်များအသင်း (ယာယီ)က တာဝန်ယူပြီး မြန်မာနိုင်ငံစားသုံးသူကာကွယ်ရေးအသင်းက ကြီါ်မှုး၍ ကျင်းပပြုလုပ်ခဲ့ပါတယ်။\nတိုဆွေးနွေးပွဲသို့ အသိပညာရှင်၊ အတတ်ပညာရှင်များ၊ ရေကျိုငါးပိလုပ်ငန်းရှင်များ၊ ဆက်စပ်လုပ်ငန်းရှင်များ၊ စားသုံးသူပြည်သူများ၊ မြန်မာနိုင်ငံစားသုံးသူကာကွယ်ရေးအသင်းဥက္ကဌနှင့် အသင်းဝင်များ၊ မီဒီယာသမားများ တက်ရောက်ခဲ့ကြပါတယ်။\nရေကျိုငါးပိပြုလုပ်ရာမှာ ဓာတ်မြေသြဇာထည့်သွင်းပြုလုပ်သဖြင့် စားသုံးရန်မသင့်ကြောင်း မီဒီယာများမှတဆင့် လူထုအကြားသို့ ကျယ်ကျယ်ပြန့်ပြန့် ရောက်ရှိနေသည့်ကိစ္စနှင့်ပတ်သက်ပြီး ထုတ်လုပ်သူ၊ စားသုံးသူကာကွယ်ရေးအသင်းနှင့် စားသုံးသူများက ရှု့ထောင့်ပေါင်းစုံမှ ပြောဆိုဆွေးနွေးခဲ့ကြပါတယ်။\nဆွေးနွေးပွဲတွင် တာဝန်ရှိသူအသီးသီးက မိမိတို့နှင့်သက်ဆိုင်ရာများကို တင်ပြပြောဆိုပြီး တက်ရောက်လာသူများမှ ပွင့်ပွင့်လင်းလင်း တက်တက်ကြွကြွ ၀ိုင်းဝန်းဆွေးနွေးညှိနိုင်းကြပါတယ်။\nမြန်မာ့ရိုးရာအစားအစာတစ်ခုလည်းဖြစ်၊ လူအများစု စားသုံးကုန်လည်းဖြစ်သည့်အပြင် အဟာရတန်ဖိုးလည်း မြင့်သော၊ လူတန်းစားမရွေး စားသုံးနိုင်သည့် အဖိုးနည်းဝန်ပါ စားသုံးကုန်တစ်ခုဖြစ်သည့် ရေကျိုငါးပိကို စားသုံးသူအတွက် အန္တရာယ်မရှိအောင် ထုတ်လုပ်ဖြန့်ချိလျှက်ရှိကြောင်း ထုတ်လုပ်သူများဘက်မှ ပြောကြားခဲ့ပါတယ်။\nမြန်မာနိုင်ငံ ငါးပိငါးခြောက်ငံပြာရည်လုပ်ငန်းရှင်များအသင်း ဥက္ကဌ ဦးစိုးဝင်းနိုင် ပြောကြားစဉ်\nထို့အပြင် သတင်းနှင့်စာနယ်ဇင်းသမားများအားလည်း တိကျခိုင်မာသောတင်းများကိုသာရေးသားရန်နှင့် သတင်းနှင့်ပတ်သက်၍ သေသေချာချာ နားလည်သဘောပေါက်အောင်လေ့လာရေးသားစေလိုကြောင်း မေတ္တာရပ်ခံခဲ့ပါတယ်။\nစားသုံးသူအခွင့်အရေးကာကွယ်ရေးအသင်းဥက္ကဌ ဦးဗအုပ်ခိုင်မှလည်း စားသုံးသူများဘက်မှ တိုင်ကြားမှုရှိ၍ မီဒီယာများမှတဆင့် ပြည်သူပြည်သားများသို့ အသိပေးရခြင်းဖြစ်ကြောင်းနှင့် စားသုံးသူကာကွယ်ရေးအသင်းအနေဖြင့် မည့်သူ့ကိုမှ နစ်နာစေလိုသောဆန္ဒမရှိကြောင်း ပြောကြားပါတယ်။\nတက်ရောက်လာကြသူ အတတ်ပညာရှင်များ ဖြစ်ကြသော ရန်ကုန်တက္ကသိုလ် ဓာတုဗေဒဌာနမှ ပါမောက္ခဒေါက်တာအောင်ကျော်က\n-ယနေ့အင်တာနက်ခေတ်မှာ ယူရီးယာအန္တရာယ်ကို အင်တာနက်တွင် အလွယ်တကူ ရှာဖွေကြည့်ရှု့သိရှိနိုင်ကြကြောင်း၊\n-ငါးကို ငါးပိလုပ်သည့်ဖြစ်စဉ်တွင် ယူရီးယားထွက်ရှိနိုင်ကြောင်း၊\n-အချို့ သောဓာတုပစ္စည်းသည် ယူရီးယားနှင့် ခွဲခြားနိုင်ရန်ခက်ခဲကြောင်း၊ -သဘာဝအလျှောက်ထွက်ရှိလာသော ယူရီးယားသည် အန္တရာယ်မရှိကြောင်း၊\n-ငါးပိတွင် ဓာတ်မြေသြဇာထည့်ခြင်းကြောင့် ယူရီးယားပမာဏများပြားလာလျှင် ကျောက်တည်နိုင်ပြီး ကျောက်ကပ်ပျက်စီးနိုင်ကြောင်း ပြောကြားသွားပါတယ်။\nသိပ္ပံနှင့် နည်းပညာ ၀န်ကြီးဌာန အစာအဟာရဌာန (MSTR) မှ ညွှန်မှုး(ငြိမ်း) ပေါမောက္ခဒေါက်တာဒေါ်စန်းမြင့်ကတော့…\nသူဟာ အိန္ဒြိယလူမျိုးဖြစ်ပေမယ့် ပဲခူးဇာတိဖြစ်ပြီး ငါးပိရေကျိုကို နေ့တိုင်းစားကြောင်းကို အစချီပြီး ပြောကြားသွားပါတယ်။\nကျွန်းချောင်းဓာတ်မြေသြဇာစက်ရုံမှာ ၅နှစ်တာဝန်ထမ်းဆောင်လာ၍ ယူရီးယားအကြောင်း ကောင်းစွာ သိရှိကြောင်း၊\nငါးပိထုတ်လုပ်သော လုပ်ငန်းစဉ်တွင် ယူရီးယား (ဓာတ်မြေသြဇာ၊ မြေဆီ မဟုတ်) ပါ မပါ မပြောနိုင်ကြောင်း၊\nသို့သော် ယူရီးယားသည် အငွေ့ပျံလွယ်၍ ငါးပိကို ရေဆူဆူတွင် ထည့်ကျိုချက်လျှင် ယူရီးယားများ ထွက်သွားနိုင်ကြောင်း ပြောကြားသွားပါတယ်။\nထို့ကြောင့် ယူရီးယားကြောင့် ကြောက်စရာမလိုပဲ ငါးပိကို စိတ်ချစွာ စားသုံးနိုင်ကြောင်းလည်း ပြောကြားသွားပါတယ်။\nထို့အပြင် ငါးပိပြုလုပ်ခြင်းဟာ ရှေးကျသော၊ ထိရောက်သော၊ ရိုးရှင်းသော၊ လွယ်ကူသော၊ အသုံးဝင်သော အစားအစာသိုလှောင်ထိန်းသိမ်းနည်း (Food preservation method) တစ်ခုဖြစ်ပါတယ်။\nဆင်းရဲချမ်းသာမရွေး တစ်နိုင်ငံလုံးအတိုင်းအတာဖြင့်စားသုံးနေကြသော၊ အဟာရတန်ဖိုးရှိသော၊ ရိုးရာအစားအစာတစ်ခုကို မစားရဲမသုံးရဲဖြစ်ပြီး အခြားနိုင်ငံခြားဖြစ် အသင့်စား အစားအစာဖြင့် အစားထိုးဖို့ ကြိုးစားကြရမှာကို စိုးရိမ်မိကြောင်းလည်း ထည့်သွင်းပြောကြားသွားပါတယ်။\nဒေါက်တာဒေါ်စန်းမြင့်ကို ဟောပြောအပြီးမှာ မီဒီယာများက ထပ်မံ မေးမြန်းကြပါသေးတယ်။\nပါမောက္ခဒေါက်တာဒေါ်စန်းမြင့်အား မီဒီယာများမှ မေးမြန်းစဉ်\nဧက ၉၀၀ ကျော်ရှိသော ရန်ကုန်တိုင်း ငါးပိဇုန်တွင် ကုန်ထုတ်လုပ်သူ လုပ်ငန်းရှင်ကြီးများအနေဖြင့် တစ်ဦးချင်းစီက မိမိတို့ ငါးပိများတွင် ဓာတ်မြေသြဇာ မပါဝင်ကြောင်း (ထည့်သွင်းထုတ်လုပ်ထားခြင်းမရှိကြောင်း) တာဝန်ခံ ပြောကြားသွားသလို၊\nငါးပိဇုန်ဒုတိယဥက္ကဌဦးခင်လတ်ကလည်း ဇုန်အနေဖြင့် ငါးပိဇုန်မှ ထုတ်လုပ်သောငါးပိများတွင် ဓာတ်မြေသြဇာ ထည့်သွင်းထုတ်လုပ်ခြင်းမရှိကြောင်း၊ မရှိအောင် ထိန်းသိမ်းလျှက်ရှိ၍ ယုံကြည်စိတ်ချနိုင်ပါကြောင်း အာမခံပြီး ပြောကြားသွားပါတယ်။\nနေရာစုံ၊ လူမျိုးစုံ၊ ရှု့ထောင့်စုံမှ ပါဝင်ဆွေးနွေးပြောကြားသွားကြပါတယ်။\nပွင့်လင်းမြင်သာမှု၊ အပြုသဘောဝေဖန်ဆွေးနွေးမှုများဖြင့် အကျိုးတစုံတရာရရှိခဲ့သော ဆွေးနွေးပွဲတစ်ရပ်ဖြစ်ခဲ့ပါသည်။\nအနှစ်ချုပ်အနေဖြင့် မြန်မာနိုင်ငံသားအများစု စားသုံးကြသော ရိုးရာအစားအစာဖြစ်သော ငါးပိဂုဏ်သိက္ခာမြင့်လာအောင် ၀ိုင်းဝန်း ကြိုးစားကြဖို့ လိုကြောင်း သဘောတူညီကြပါတယ်။\nယခုဖြစ်ရပ်တွင် လုပ်ငန်းရှင်ကြီးများဘက်မှ ဓာတ်မြေသြဇာ ထည့်သွင်းထုတ်လုပ်ခြင်းမရှိသော်လည်း\nစားသုံးသူအဆင့်တွင် ငါးပိတွင် ဓာတ်မြေသြဇာပါဝင်သော ငါးပိများ တွေ့ရှိနေရကြောင်း စားသုံးသူကာကွယ်ရေးအသင်းဥက္ကဌဦးဗအုပ်ခိုင်က ပြောကြားသွားပါတယ်။\nထိုဖြစ်စဉ်၂ခုကြားမှ ကွာဟချက်ကို အကောင်းဆုံးပြုပြင်နိုင်ရန်အတွက် ထုတ်လုပ်သူများဘက်မှ မိမိကုန်ကို အမှတ်တံဆိပ်ဖြင့်ရောင်းချရန် အကြံပေးပြီး၊ စားသုံးသူအဆင့် ငါးပိများကို ရှောင်တခင်ဝင်ရောက်စစ်ဆေး၍ မသမာသောနည်းလမ်းဖြင့် ထုတ်လုပ်ထားသောကုန်ပစ္စည်းများကို လူထုသို့အသိပေးပြောကြားသွားမည်ဟု ပြောကြားသွားပါတယ်။\nစားသုံးသူအဆင့် ငါးပိများကို ရှောင်တခင်ဝင်ရောက်စစ်ဆေး၍ မသမာသောနည်းလမ်းဖြင့် ထုတ်လုပ်ထားသောကုန်ပစ္စည်းများကို လူထုသို့အသိပေးပြောကြားသွားမည်ဟု ပြောကြားသွားပါတယ်။\nအပြောနဲ့အလုပ်ညီရင်…ကောင်းတာပေါ့..လေ…။\nငါးပိဆိုတာ အဖိုးနည်းဝန်ပါ၊မြန်မာတွေ အသည်းစွဲမို့ အန္တရာယ်ကင်းတဲ့ ငါးပိကို စိတ်ချစွာ စားချင်ပါတယ်။\nငါးပိသာမက စားသောက်ကုန်တွေကိုမသင့်တော်တဲ့ ဆိုးဆေး၊ချွတ်ဆေး၊မှည့်ဆေး၊စိမ်းဆေး၊ချိုဆေး၊ချဉ်ဆေး ဘာမှမပါပဲ သဘာဝအတိုင်း စားသုံးခွင့်ရချင်ပါတယ်။\nဒီလို သုံးရဖို့ စားသုံးသူတွေက အဓိကဖြစ်ပါတယ်။\nဆိုးဆေး…စသည်ပါတယ်ထင်ရင် ၀ယ်ကိုမ၀ယ်တာ အထိရောက်ဆုံးပါပဲ။\nဒီလို မသုံးချင်မ၀ယ်ချင်အောင် စည်းရုံးတဲ့ ပညာပေးအစီအစဉ်တွေကို လမ်းဘေးဈေးသည်နဲ့ဈေးဝယ်ထိရောက်အောင် ဖြန့်ကျက်ဖို့ အရေးကြီးပါတယ်။\nအန်တီမာ ပြောတာ ဟုတ်တယ်။ ဈေးဝယ်တွေကို ပညာပေးတဲ့အစီအစဉ်ကြောင့် ခုဆို မျှစ်တွေ ဆေးမဆိုးကြတော့ဘူး။ ဆေးဆိုးထားရင် ၀ယ်ကိုမ၀ယ်ကြတော့လို့။ တကယ်ဆိုရင် ဆေးဆိုးမျှစ်က အထားခံပြီး စားလို့ပိုကောင်းတယ်။ အဲဒါကို မ၀ယ်ကြတော့တာ။\nအသီးအနှံကတော့ အ၀ါရောင်ပေါ်မှာ အနီလေးသမ်းနေရင် ဆေးထိထားတယ် ပြောတာပဲ။ ဥပမာ သရက်သီးက ထင်ရှားတယ်။ နီရောင်လေးသမ်းနေရင် စိတ်မချရဘူးတဲ့။\nငပိကိစ္စမှာလည်း သူကြီးပြောသလို မီဒီယာအစွမ်း တကယ်စွမ်းတယ်။ ဒါတောင် ပြောကြသေးတယ်။ ဆင်းရဲသားပဲ ဘာစားစားပေါ့လို့ ပြောတဲ့လူတွေရှိတယ်။ အခုလို ပြဿ နာကို ဖြေရှင်းသွားနိုင်တာ တကယ်ဝမ်းသာစရာကောင်းတယ်။ နောင်ဆိုရင် တံဆိပ်ကပ်ရောင်းတဲ့ ငပိကိုပဲ ဈေးကောင်းပေး ၀ယ်စားတော့မယ်။\nသတင်းဦးလေးအတွက် ကျေးဇူးပါ မမရေ။\nခန္ဒာကိုယ်ထဲ ယူရီးယား ရောက်သည်ထက်\nနှလုံးသား ယဉ်ကျေးမှုထဲ ကိုရီးယားရောက်တာ ပိုဆိုးသည်..။\nနှလုံးသားယဉ်ကျေးမှုထဲ ကိုရီးယာ ရောက်တာ ပိုဆိုးသည် ….\nဟိဟိ ဟုတ်ပါ့ ..\nငပိဈေးကွက်က.. အာရှတလွှားကနေ.. ယူအက်စ်အထိ.. ကြီးကြီးမားမားကိုရှိတာပါ..\nကမ္ဘာ့နိုင်ငံတွေကိုပါထိုးဖောက်ချင်ရင်.. ငပိကုန်သည်..ထုတ်သူတွေဖက်က.. ရိုးသားကြရမှာအဓိကဖြစ်ပါကြောင်း…\nလူ မဟုတ်ပါဘူး…။ လူ ကြောင့် မဟုတ်ပါဘူး….။\nစံနစ်ပါ..။ စံနစ်ကြောင့်ပါ…။ ဘယ်လိုထုတ်လုပ်၊ ဘယ်လိုဖြန့်ချီ၊ ဘယ်လိုကြပ်မတ်၊ ဘယ်လိုစစ်ဆေး.. ဘယ်လိုအရေးယူ ဆိုတဲ့စံနစ်ကြောင့်ပါ…။\nအမိုးနီးယား ဆိုတာ ကျုပ်တို့ဆီမှာ မွေးကတည်းက သေတဲ့အထိ အမြဲစားနေရှုနေရတဲ့ ဓါတ်ငွေ့တစ်မျိုးပါ..။\nခင်ဗျား ကိတ်မုန့်စားဖူးသလား၊ ပဲပုပ်စားဖူးသလား၊ ပဲငပိစားဖူးသလား၊ အီကြာကွေး နံပြား ပူရီ ရိုတီ စားဖူးသလား၊ ရေခဲစက်ရှိတဲ့ရပ်ကွက်ထဲ ဖြတ်လျှောက်ဖူးသလား၊ ဆန်၊ စပါး၊ ပဲ တွေ စုပုံထားတဲ့ လယ်ကွင်း/ဂိုထောင်တွေနား သွားဖူးသလား၊ သောက်ရေကန်လို့ခေါ်တဲ့ တစ်နှစ်လုံး ရေထွက်ပေါက်မရှိတဲ့ ရေကန်တွေနားသွားဖူးသလား၊ မြေတွင်းတွေ လှိုင်ဂူတွေ ဂလိုင်တွေ သစ်ခေါင်းတွေနား သွားဖူးသလား…\nပြီးတော့ လူကြပ်ကြပ်ဓါတ်လှေခါးတွေ အမြဲစီးသလား…. (တစ်ယောက်မဟုတ်တစ်ယောက်တော့ လေလည်မှာအမှန်၊ ပုံမှန်လူတစ်ယောက်ဟာ တစ်နေ့မှာ ဆယ်ခါနဲ့အခါခြောက်ဆယ်ကြားလေလည်တယ်။)\nအင်း… အင်း…. ထားပါတော့…\nနားစွန်နားဖျားနဲ့ တရေးနိုးမှ သည်းသည်းလှုပ်နေကြသလားလို့……\nပြောချင်တာလေးပြောပြီးသွားတော့ အစက ပြန်ကောက်မယ်-\nမြန်မာပြည်မှာ ငါးပိ ဆိုတာ ငါးပိလုပ်ငန်းရှင်ကြီးတွေကသာ ထုတ်လုပ်တာမဟုတ်\nလူများစွာက နေရာဒေသများစွာမှာ နည်းပေါင်းစုံနဲ့ တစ်ဦးချင်းသော်လည်းကောင်း မိသားစုလိုက်သော်လည်းကောင်း တနိုင်တပိုင်သော်လည်းကောင်း စီးပွားဖြစ်သော်လည်းကောင်း အမျိုးမျိုး ထုတ်လုပ်ကြတာဖြစ်တယ်။\nငါးပိမှာ အမိုးနီးယားထည့်လုပ်တယ် …. လို့ လုံးရိုက်ပြီးမပြောထိုက်ဘူး…\nအချို့ငါးပိတွေမှာ အမိုးနီးယား ထည့်လုပ်တယ် လို့ပဲ ပြောလို့ရမယ်\nအဲဒါကတော့ လုပ်တဲ့သူအပေါ် မူတည်တာပဲ\nအမိုးနီးယားမကလို့ အင်သရင်း(အဆိပ်) ထည့်လုပ်ရင်လဲ ဘာတတ်နိုင်တာမှတ်လို့\nအင်သရင်းမကလို့ ပိုတက်ဆီယမ်ဆိုင်ယာနိုက်ထည့်ပြီး ကိုယ့်ဟာကိုယ်စားလဲ ဘယ်သူမှဘာမှမတတ်နိုင်\nတတ်နိုင်တာက ငါးပိကို လူအများစားဖို့ ဖြန့်ချိ တဲ့ – နေရာ၊ စံနစ်၊ စည်း၊ ဘောင်\nတတ်နိုင်ရင် – ဘယ်လူသုံးကုန်ကိုမဆို\nလူအများစားသုံးဖို့ ဖြန့်ချိတဲ့နေရာမှာ သင့်တော်တဲ့ စံနစ်တွေကို စည်းကမ်းနည်းလမ်းတွေကို ဖန်တီးရမယ်။\n(မြေတစ်ဧကကို ကျပ် နှစ်သောင်းနှုံးနဲ့ လျော်ကြေးပေးပြီး ပေ ၆၀ ပတ်လည်တစ်ကွက်ကို သိန်းငါးထောင့်လေးရာနဲ့ ပြန်ရောင်းစားဖို့မဟုတ်)\nဥပမာ ဒီ ငါးပိ ကိစ္စ ဆိုရင်\nငါးပိအပေါ် ယုံကြည်မှု့ လျော့နည်းသွားတယ်\nဒီတော့ ယုံကြည်မှု့ ရအောင် တည်ဆောက်ပေါ့\nအစိုးရ ဆိုတာ အဲသလို ဆန်စင်ရာကျည်ပွေ့လိုက် ဆိုသလို –\nကိစ္စတစ်ခုပေါ်လာတိုင်း သင့်တော်အောင် ဖြေရှင်းဖို့ကြိုးစားရမှာပေါ့။\nငါးပိထုတ်လုပ်မှု့ နည်းစဉ် နဲ့ အရည်အသွေးစံနှုံးကို သတ်မှတ်\nမြို့ကြီး၊ မြို့လတ်၊ မြို့ငယ် တွေအထိ အသိအမှတ်ပြု ငါးပိအရောင်းဆိုင် (အရောင်းကိုယ်စားလှယ်) တွေထား\nအဲဒီအရောင်းဆိုင်တွေကို အစိုးရစားရိတ်နဲ့ ကြော်ငြာပေး\nအဲဒီအရောင်းဆိုင်တွေကငါးပိဝယ်ရင် ဈေးနှုံးအရည်အသွေးစိတ်ချရတယ် ဆိုတာမျိုး\nလက်လုပ် ဘာမှန်မသိတဲ့ ငါးပိဈေးပေါပေါတွေနဲ့ ရောမရောင်းရအောင် စဉ်ဆက်မပြတ် အရည်အသွေး စစ်ဆေး\nအဲဒီစားရိတ်ကိုတော့ ငါးပိကုန်သည်များ၊ ထုတ်လုပ်သူများက တစိတ်တပိုင်းကျခံ\nအစိုးရကလဲ (ပြည်သူ့အကျိုးစောင့်ရှောက်တယ်ဆိုတဲ့ တကယ့်အစိုးရအလုပ်အစစ်ကို လုပ်ရာရောက်အောင်) စားရိတ်တစိတ်တပိုင်း ကျခံ\nဒါတွေရဲ့ အခရာအချက်က စည်းကမ်းဖေါက်ဖျက်ပြီး အန္တရယ်ရှိ အစားအသောက် ဆေးဝါး ထုတ်လုပ် ဖြန့်ဖြူးသူတွေကို\nသေဒါဏ် နီးပါး ထိရောက်ဟန့်တားတဲ့ အပြစ်ဒါဏ်မျိုး သတ်မှတ်ထားဖို့ရယ်\nအရေးယူဖို့ သွားဖမ်းခိုင်းတဲ့ ရဲတွေကလဲ တကယ်ဖမ်းဖို့ရယ်\n(မရီနဲ့…. အခု ရဲတွေကို တခုခုကို ဖမ်းခိုင်းရင် မဖမ်းတော့ဘူး\nကြေးနီတောင်ကိစ္စမှာ ထိုးကျွေး ပစ်ထား ဓါးစာခံ လုပ်ကတည်းက မှတ်သွားကြတာ။\nသိချင်ရင် ရွာထဲက ရဲမင်းကြီးကို မေးကြည့်…\nအဲ… သူရော သိမှ သိပါလေစ …)\nကျန်တာတော့ အစိုးရလုပ်မယ့်လူတွေ ကျုပ်ဆီကျူရှင်လာတက်မှ ဆက်သင်ပေးတော့မယ်…\nမြန်မာလုပ်ငန်းရှင်တွေဘက်က အားနည်းချက်တစ်ခုက ကိုယ့်ထုတ်ကုန်ကို အာမခံနိုင်ကြတယ်ပြောပြီး ကိုယ်ပိုင်တံဆိပ်ကပ်ပြီး ထုတ်ဖို့အတွက်ကျတော့ ကုန်ကျစရိတ်ကို တွက်နေတယ်။\nသူတို့သဘောထားကတော့ ငါးပိတွေကို စစ်ဆေးပြီး ဓာတ်မြေသြဇာထည့်ထားတဲ့ငါးပိကိုတွေ့ရင် တွေ့တဲ့သူကို အရေးယူစေချင်တယ်။\nနောက်ပြီး လက်လီရောင်းတဲ့အခါမှာလည်း ၅၀ဖိုး ၁၀၀ ဖိုး ရောင်းရတာမို့ …\n၀ယ်လာတဲ့ငါးပိကို ထမနဲထပ်ထည့်တာ ရောင်းခါနီးမှာ ရေဖြန်းတာတွေလုပ်လို့ မရလို့ လက်လီရောင်းသူတွေကလည်း ပက်ကင်ထုပ်တွေကို မရောင်းပေးချင်ကြဘူးတဲ့။\nနောက်ဆုံးမှာ ကားငါးပိဆိုပြီး တနိုင်တပိုင်လုပ်ပြီး လက်လီဈေးကွက်ကို တစ်ပိသာ ၁၀၀၀ ဈေးနဲ့ ဈေးလျော့ပြီး လိုက်ရောင်းနေတာတွေပဲ ဖြစ်နိုင်တယ်လို့ စားသုံးသူကာကွယ်ရေးအသင်း ကောက်ချက်ချပါတယ်။\nကျုပ်ကတော့ ငါးပိရည်ကို စားနေတာပဲ…\nကျုပ်တို့ လူမျိုးတွေ ဟာ ငယ်ငယ်ကတည်းက\nတော်ရုံအဆိပ်ပမာဏလောက်ကို “ပီး” နေပါပြီဗျာ\nဒီတချက်တော့ ကျနော် ကိုကြီးမိုက်ပြောတာ ထောက်ခံတယ်ဗျ။ ဟုတ်တယ်ဗျ မြန်မာလူမျိုးတွေက ငယ်ငယ်ကတည်းက အဆိပ်ကို နည်းနည်းချင်းစီ စားလာတော့ တော်တော့် အဆိပ်လောက်ကို မဖြုံတော့ဘူးဗျ။ ဆရာချစ်စံဝင်းရေးတဲ့ စာအုပ် တအုပ်ဖတ်ဖူးတယ်။ မြန်မာပြည်မှာ သခွားသီး လာစိုက်တဲ့ ဂျပန်လူငယ်တွေ အကြောင်း ရေးထားတာ။ အဲဒါ သူတို့က သခွားသီး စိုက်ရင်းနဲ့ မနက် မြန်မာတွေ မုန့်ဟင်းခါးစားနေတာတွေ့လို့ ဆိုင်ကနေ ဝယ်စားပြီး ကောင်းတယ်ဆိုပြီး ဟင်းရည်တွေပါ တောင်းသောက်ကြတာ။ နောက်တနေ့ကျတော့ သေလုမျောပါး ဝမ်းတွေသွားပြီး ဆရာဝန်ဆီ ပြေးရတော့တာပဲတဲ့။ နောက်တယောက်လည်း မြန်မာတွေ သောက်နေတဲ့ ကြံရည်တွေကို ကောင်းလိုက်တာ ဆိုပြီး သောက်တာ အထက်လန် အောက်ရှောဖြစ်ပြီး ဆေးရုံတင်လိုက်ရသတဲ့။\nဒီလို ငါးပိနဲ့ ပက်သက်ပြီး ပွင့်လင်းမြင်သာမှု ရှိတာ ကောင်းပါလေရဲ့။ အမှန်တော့ သုံးမျိုးစပ်ငါးပိကို မြေအိုးလေးထဲထည့်ပြီးကျို ပြီးရင် သေချာစစ်ပြီး ပန်ကန်လုံးလေးထဲထည့်။ ပုဇွန်ခြောက်မှုန့်ကို ထောင်းပြီး နည်းနည်းထည့်။ ကြက်သွန်ဖြူလေးပါ သုံးလေးမွှာလောက် ထုထည့်ပြီး ငရုတ်သီးမှုန့်လေးစွက်ပြီး တို့စရာအနေနဲ့ ဗူးသီးနုနုလေးတွေကို ပြုတ်ထားတာရယ် စီးပိုင်နေတဲ့ ဒညင်းသီးပြုတ်ကလေးရယ် သခွားသီး နုနုလေးတွေရယ် ပျဉ်ပုံကြီးငါးခြောက် အကောင်းစားကို ကြွပ်ရွနေအောင် မီးဖုတ်ပြီး ထမင်းနဲ့ ကြိတ်လိုက်ရရင်တော့။\nငပိမှ မဟုတ်။ အစားအသောက်တိုင်းးး/ဆိုင်တိုင်းကို ဂလိုပဲ တဖြေးဖြေးစစ်ချရမယ်။\nအူတွေ အရန်းသန့်သွားမှ အစားဆင်ခြင်နေရမယ်။\nတကယ့်ကိုစိတ်ချရတဲ့နေရာကနေ၀ယ်စားတာတော့အကောင်းဆုံးပေါ့။ နောက်ပြီးတော့ FDA အနေနဲ့လဲ ပိုက်ဆံရပြီးရော မစစ်မဆေးပဲ ခွင့်ပြုနေတာတွေလဲရပ်သင့်ပါပြီ။ မားကက်တွေက ငပိတွေကတော့ စိတ်ချရလောက်မလားတော့မပြောနိုင်ဘူး။ အခုဟာက ပိုက်ဆံပေးလိုက် အားလုံး pass ဖြစ်နေ လေတော့ဘာမှကိုမစားရဲလောက်အောင်ကိုကြောက်စရာဖြစ်နေတာ ခက်နေတော့တာပဲ မမရေ။\nငပိရည်ကို ရံဖန်ရံခါသာစားဖြစ်ပေမယ့်…စားရင်လည်း ကောင်းရာနိုးနိုး အိမ်မှာကိုယ်တိုင်လုပ်ပြီးလက်ဆောင်ပေးတာလေးတွေသာစားဖြစ်ပါတယ်။\nဒီမှာတော့ ဆားဖြူလို့မေမေတို့ခေါ်တဲ့ရေငံပိုင်းငပိတွေပဲရှိလို့ မစားဖြစ်သလောက်ပါပဲ။\nကွန်မန့်တွေနဲ့ ၀ိုင်းဝန်းအားဖြည့်ပေးကြလို့ ကျေးဇူးတင်ပါတယ်။\nမနက် ၉း၃၀ မှာ စတဲ့ ဆွေးနွေးပွဲကို ရွာထဲမှာ ပြန်ပြောပြချင်လို့ ညနေ ၄ နာရီ အခမ်းအနား ပြီးတဲ့ထိ စောင့်နားထောင်ခဲ့တယ်။\nအမြန်ဆုံး သိကြစေချင်လို့ ဆွေးနွေးပြောဆိုထားတာတွေ အများကြီးထဲမှာမှ အတော်ချုံ့ပြီး ရေးထားတာ။\nငါးပိဆိုရာမှာလည်း မျှင်ငါးပိ၊ ရေကျိုငါးပိဆိုပြီး ကွဲပြားတဲ့အပြင် ရေကျိုငါးပိမှာလည်း ရေချိုငါးနဲ့လုပ်တဲ့ငါးပိ၊ ရေငံငါးနဲ့လုပ်တဲ့ငါးပိ ရှိပါသေးတယ်။\nငါးပိကိစ္စ ကျယ်ကျယ်လောင်လောင်ဖြစ်နေလို့ လုပ်ခဲ့တဲ့အဲဒီ workshop ကို ချက်ကျလက်ကျ ပြောတတ်တဲ့ ပြုံး ကိုတောင် တက်စေချင်မိတယ်။\nအထူးသဖြင့် တက်ရောက်လာသူတွေက ပွင့်ပွင့်လင်းလင်း ငြင်းခုံဆွေးနွေး\n(အဲဒီနေရာမှာ သဂျီးရဲ့ ငြင်းခုံခြင်းအနုပညာဆိုတဲ့စကားလုံးကို သူတို့အစားထိုးသုံးစွဲလိုက်ရင် အတော်လှသွားမယ်။) ကြတာကို တွေ့ရတော့ မြန်မာနိုင်ငံ တိုးတက်ဖို့ ပြောင်းလဲခြင်းရဲ့ အပိုင်းအစတစ်ခုအဖြစ် မြင်မိတယ်။\n၈၈မျိုးဆက် ငြိမ်းချမ်းရေးနှင့် ပွင့်လင်းလူ့အဖွဲ့အစည်း (နာမည်အတိအကျ မှန်ချင်မှ မှန်ပါမည်) မှ ကိုစိုးထွန်းက ငါးပိရဲ့ အဟာရဓာတ်ပြည့်ဝပုံကို ဒီလိုပြောကြားသွားပါတယ်။\nမြန်မာ့လက်ဝှေ့ချန်ပီယံ ရွှေဓူဝံနဲ့ ကမ္ဘာ့အဆင့် ကစ်ဘောက်ဆင် ယှဉ်ပြိုင်ထိုးသတ်ရာမှာ ဒိုင်ပွဲရပ်နဲ့ သရေဖြစ်သွားလို့ ကမ္ဘာ့မီဒီယာတွေက အားပြင်းတဲ့လက်သီးထိုးချက်တွေအတွက် နေထိုင်စားသောက်ပုံကို မေးမြန်ပါတယ်တဲ့။\nရွှေဓူဝံက အမောခံနိုင်ဖို့ မော်လမြိုင်မှာ ပတ်ပြေးပြီး အရိုးသန်မာတာကတော့ မြန်မာ့ငါးပိကို စားလို့ပါတဲ့။\n“တက်ရောက်လာသူ ပါဝင်ဆွေးနွေးကြသူတွေဟာ အားလုံးကောင်းဖို့အတွက် စိတ်ကောင်းစေတနာကောင်းရှိကြသူများသာ ဖြစ်ကြပါတယ်” လို့\nအပိတ်မှာ သိမ်းပြောသွားတာလေးကို သဘောကျမိတယ်။\nအဲဒီပွဲကို စိတ်ပါဝင်စားလို့ တက်ရောက်သူ စာရေးဆရာဒေါက်တာထွန်းဝင်း (ပြုံးတော့ သိမလားမသိဘူး) ကတော့ ရေကျိုငါးပိကိစ္စရေးဖို့အတွက် သူသိလိုတာတွေကို ဂဃနဏ မေးမြန်းသွားပါတယ်။\nပါမောက္ခဒေါက်တာဒေါ်စန်းမြင့်ကလည်း ယူရီးယားအကြောင်း သတင်းစာမှာ ဆောင်းပါးရေးမယ်လို့ ပြောသွားပါတယ်။\nသိကြစေချင်လို့ ရေးတာဖြစ်တဲ့အတွက် ရှဲပေးတာတောင် ကျေးဇူးတင်ပါတယ် နန်းတော်ရာသူရေ။\n(ပိုစ့်ထဲမှာ မရေးလိုက်မိတာကို ကွန်မန့်အနေနဲ့ ထပ်ဖြည့်ထားတာမို့ ကိုယ့်ကွန်မန့်ကို Best Comment ပေးလိုက်တယ်။)\nကွန်မန့်တွေကို တစ်ခုချင်း ပြန်ချင်ပေမယ့် ဆိုးဝါးလှတဲ့ ကိုးနတ်ရှင်ကို အံမတုနိုင်တာကြောင့် ခွင့်လွှတ်ကြစေချင်ပါတယ်။\nစကင်ဒီဗေးနီးယန်းနိုင်ငံတွေထဲ.. ဆွီဒင်မှာ.. ငပိရှိတယ်လို့.. မြင်ဖူးတယ်.\nထိုင်ဝမ် မှာ ဗီယက်နမ် မှ လာ တဲ့ ငပိ shoping mall မှာ ရောင်း တာ ရှိ တယ် ၊ အရောင်အဆင်း လဲ ဗမာ ငပိ နဲ့ အတူတူ ဘဲ ။\nကျနော် တို့ စား တဲ့ ငပိ ကို တော့ ထိုင်ဝမ် မှာ ရှိ တဲ့ ဗမာအစား အသောက် ရောင်း တဲ့ ဆိုင် မှာ သွား ဝယ် တယ် ၊ ဒီ ပို့စ် ဖတ် ပြီး နောက် နဲနဲ တောင် ကြောက် လာ ပြီ ။\nလွန် ခဲ့ တဲ့ ၁၀ နှစ် လောက် က ဗမာ ပြည် ကနေ ပြန် လာ တော့ ၊ ဗိုလ်ကလေးဈေး လမ်း အထက် ဘလော့ မှာ ရှိ တဲ့ ကုလား ဆိုင် မှာ ပဲရာဇာ ၂ ပိဿာ ဝယ် ခဲ့ တယ် ၊ ချက် စား တဲ့ အခါ ရေ နဲ့ ဆေး တော့ ရေအနီ ရောင် ဖြစ် နေ တယ် ၊ သုံးကြိမ်သုံးခါ ရေနဲ့ စိမ် ပြီး ဆေး ကျော တော် လဲ ရေ အနီရောင် ဖြစ် နေ သေး တယ် နောက် ဆုံး ကြောင် လို့ အဲ အဝေး ကြီး ကနေ သယ် လာ ရ တဲ့ ဒီ ပဲရာဇာ ၂ ပိဿာ ကို တွန် ပြစ် လိုက် ရ တယ် ။\nတရုတ် ဆို ပေ မဲ့ ငယ်ငယ် တုံး က ဈေးရထား နဲ့ လာ ရောင်သွား တဲ့ စိန် တံဆိပ် ငပိ ကို စား ပြီး ကတည်း က ငပိ ကို ကြိုက် သွား ခဲ့ တယ် ။\n( ဈေးရထား ဆို တာ ဦးနု ခေတ် တုံး က ရန်ကုန် ၊ မန္တလေး မှာ ရှိ တဲ့ နာမည်ကြီးပြီး အရည်အသွေး ကောင်းတဲ့ ကုမ္ပဏီ တွေ ၊ မီးရထား စင်း လုံး ငှား ပြီး ကိုယ့် ရထားတွဲ နဲ့ ကိုယ် ၊ မီးရထား သံလမ်း တလျှောက် ဈေး လိုက် ရောင်း တာ ၊ ကြော်ငြာ တဲ့ သဘော လည်း ရောက် သွား တာ ပေါ့ ၊ အဲဒီ ဈေး ရထား လာ ရင် အရမ်း ပျော် စရာ ကောင်း တယ် )\nအခုလုပ်ခဲ့တဲ့ဆွေးနွေးပွဲက ငါးပိရေကျိုမှာ ဓာတ်မြေသြဇာပါတယ်ဆိုပြီး လူတွေမစားရဲ မသုံးရဲဖြစ်နေကြတာကို ရှေးရိုးစဉ်လာအတိုင်း အန္တရာယ်ကင်းစွာ ထုတ်လုပ်နေတဲ့ လုပ်ငန်းရှင်ကြီးတွေက စုပေါင်းပြီး ချေဖျက်ကြတာပါ။\nခုလိုဖြစ်လိုက်တဲ့အတွက် နောက်ကို မြန်မာ့ငါးပိလုပ်ငန်းရှင်တွေ ကိုယ့်ပစ္စည်း ကိုယ် ပိုမိုဂရုစိုက်ထုတ်လုပ်ပြီး နိုင်ငံတကာအဆင့်ထိ တက်လှမ်းဖို့ ကြိုးစားနိုင်ကြမယ်ဆိုရင် အဆိုးထဲက အကောင်းဖြစ်လာနိုင်ပါတယ်။\nငါးပိ ယူကာ နံ …\nဆား ယူကာ ကျန် …\nဒီဒေါ့ အိုက်ဆွေးနွေးဘွဲမှာ ငါးပိ မနံဖို့ အရေး\nဒါမျိုး တရားဝင် ဆွေးနွေးပွဲ တွေ လုပ်တာ တကယ်ကောင်းပါတယ်။\nမသမာ လုပ်နေတဲ့ သူတွေ ကိုလဲ သတင်းပေး ဖော်ထုတ်ပေးနိုင်ရင် အကောင်း၊ အဆိုး ခွဲသွားနိုင်မယ်ထင်ရဲ့။\nဒါမှ တော်ရုံ ဝိသမလောဘသမား တွေ ငြိမ်သွားမှာ။\nဒီကလူတွေအတွက် ငါးပိရေကျိုကို မွှေးတယ်လို့ယူဆထားကြတော့ အနံ့ဖျောက်ဖို့ထက် အနံ့ရဖို့တောင် လုပ်ကြရတာ။\nနိုင်ငံတကာဈေးကွက်ကို ထိုးဖောက်ဖို့တော့ အနံ့ဖျောက်ဖို့ လိုမယ်လို့ ဆွေးနွေးသွားကြသေးတယ်။\nထုတ်လုပ်သူလုပ်ငန်းရှင်တွေကလည်း မသမာတဲ့နည်းနဲ့ ထုတ်လုပ်နေသူတွေကို ဖော်ထုတ်အရေးယူစေချင်တယ်တဲ့။\nစားသုံးသူကာကွယ်ရေးအသင်းကလည်း သူတို့က အာဏာပိုင်အဖွဲ့အစည်း မဟုတ်တော့ အရေးယူလို့မရဘူးတဲ့။\nငါးပိဆိုတာကလည်း နိုင်ငံအနှံ့အပြားက (တနိုင်တပိုင်ရော/လုပ်ငန်းရှင်ကြီးများကပါ) ထုတ်လုပ်ရောင်းချနေကြတာဖြစ်ပြီး ဘယ်သူမှတံဆိပ်နဲ့ ပါကင်ထုတ်ရောင်းကြတာမဟုတ်လေတော့ စားသုံးသူကာကွယ်ရေးအသင်းအနေနဲ့ ဘယ်တံဆိပ်က ဓာတ်မြေသြဇာပါတယ် ကျန်းမာရေးနဲ့ မညီညွတ်ပါဘူးလိုပြောလို့ မရပြန်ဘူးတဲ့။\nငပိနဲ့ကြီးလာတဲ့ ဧရာဝတီသူ..မပြုံးပို့စ်ရယ် ဈေးသယ်တွေရဲ့ လောဘတွေရယ်ကြောင့် နှုတ်ဆက်လမ်းခွဲထားတာကြာပြီ။ ကိုယ်လည်း မတို့ သူများလည်းသိမ်းသွင်းပေါ့။ အခုတော့ စည်းရုံးရေး ရပ်လိုက်တော့မယ်။ ဒါပေမဲ့ ပြန်မစားရဲသေးဘူး။\n“မြန်မာ့အစားအစာသည် ကမ္ဘာ့အစားအစာဖြစ်ရမည်” ဆိုတဲ့ ဆောင်ပုဒ်နဲ့အညီ …….\nမြန်မာလုပ်ငန်းရှင်တွေ အတွေးအမြင်ကျယ်လာပြီး …….\nကိုယ်ထုတ်လုပ်လိုက်တဲ့ ထုတ်ကုန်ကို ဓာတ်ခွဲစမ်းသပ်ပြီး ……..\nပါဝင်ပစ္စည်း ingredient တွေကို ရေးသားဖော်ပြပြီး ထုတ်လုပ်ရောင်းချတဲ့ အချိန်ကို ရောက်လာနိုင်ကောင်းပါရဲ့။


အိုင်ဗရီကို့စ်နိုင်ငံ အဘစ်ဂျန်မြို့တွင် ၂၀၁၉ ဧပြီ ၁၆ ရက်နေ့က မြန်မာနိုင်ငံမှ တင်ပို့သော ဆန်များကို ဖျက်ဆီးနေစဉ်\nPhoto - Sia KAMBOU / AFP\nမြန်မာနိုင်ငံက တင်ပို့တဲ့ဆန်တွေဟာ လူတွေစားသုံးဖို့ မသင့်တာကြောင့်ဆိုပြီး ဆန်တန်ချိန် ၁၈၀၀၀ ကို အိုင်ဗရီကိုစ့်နိုင်ငံက ဖျက်ဆီးလိုက်တာနဲ့ ပတ်သက်လို့ စီးပွားရေးနဲ့ ကူးသန်းရောင်းဝယ်ရေးဝန်ကြီးဌာနက အသေးစိတ်စိစစ်သွားမယ်လို့ ပြောပါတယ်။\nဘယ်လိုအကြောင်းကြောင့် အခုလိုဖြစ်တယ်ဆိုတာကို အသေးစိတ်စိစစ်သွားမယ်လို့ စီးပွားရေးနဲ့ ကူးသန်းရောင်း ၀ယ်ရေးဝန်ကြီးဌာန လက်ထောက်အတွင်းဝန် ဦးခင်မောင်လွင် က ပြောပါတယ်။\nအဲဒီဆန်တွေကို ပြည်ပ၀ယ်လက်တွေက အောက်တိုဘာမှာ မြန်မာပြည်ကနေ သယ်ယူသွားတာဖြစ်ပြီး နိုင်ငံတချို့က ပယ်ချတာကြောင့် ဖေဖော်ဝါရီလကုန်လောက်မှာမှ မြန်မာပြည်ကို ပြန်သယ်လာမယ်ဆိုပြီး အကြောင်းကြားကြောင်း၊ ဒါကို မြန်မာဘက်က ပြန်လည်လက်ခံပြီး စိစစ်သွားမယ်လို့ အကြောင်းပြန်ချိန်မှာပဲ အဲဒီဝယ်လက်တွေက အိုင်ဗရီကိုစ့်နိုင်ငံမှာ ရောင်းချလိုက်တာလို့ ဦးခင်မောင်လွင် က RFA က ပြောပါတယ်။\nအဲဒီကိစ္စနဲ့ပတ်သက်ပြီး မြန်မာနိုင်ငံဆန်စပါးအသင်းချုပ်ကနေ အသေးစိတ်ကို စုံစမ်းပြီး အချက်အလက် အပြည့်အစုံနဲ့ ပြန်လည်ထုတ်ပြန်ပေးမယ်လို့ အသင်းချုပ် တွဲဖက်အတွင်းရေးမှူး ဦးရဲမင်းအောင် က သူ့ရဲ့လူမှုကွန်ရက်မှာ ဒီနေ့ ရေးသားထားပါတယ်။\nမြန်မာ့ဆန်တွေကို ၀ယ်ယူတဲ့ ပြည်ပ၀ယ်လက်တွေဟာ ဆန်တွေကို သင်္ဘောကနေ အချိန်မှန်မချနိုင်ရင် ကြာမြင့်စွာသိုလှောင်မှု ဖြစ်လာပြီး အရည်အသွေးကျဆင်းနိုင်ကြောင်း မြန်မာနိုင်ငံဆန်စပါးအသင်းချုပ် က ထုတ်ပြန်ထားပါတယ်။\nအိုင်ဗရီကို့စ်နိုင်ငံကို ရောက်လာတဲ့ မြန်မာ့ဆန်တွေဟာ လူတွေစားသုံးဖို့ မသင့်တော်လို့ တာဝန်ရှိသူတွေက ဖျက်ဆီးပစ်လိုက်ကြောင်း ဘီဘီစီ-အာဖရိကရဲ့ သတင်းမှာ ဖော်ပြထားတာပါ။ အဲဒီဆန်တွေကို ဆိပ်ကမ်းကနေ ထရပ်ကားတွေနဲ့ တင်ဆောင်ပြီး တနေရာမှာ မနေ့က စွန့်ပစ်လိုက်တယ်လို့လည်း ရေးသားထားပါတယ်။\nအဲဒီဆန်တင်တဲ့သင်္ဘောဟာ ၈ လနီးပါးကြာလောက် သိုလှောင်ထားပြီး နိုင်ငံ ၄ နိုင်ငံလောက်ကို ပတ်ရောင်းနေ တာကြောင့် အခုလိုဖြစ်တာလို့ လတ်တလောသိထားကြောင်း မြန်မာနိုင်ငံ ဆန်စပါးအသင်းချုပ် က ဒေါက်တာစိုးထွန်း က ပြောပါတယ်။\nအခုကိစ္စမှာ မြန်မာဘက်ကကုမ္ပဏီကနေ စင်္ကာပူကုမ္ပဏီကို ရောင်းချခဲ့တာဖြစ်ပြီး စင်္ကာပူကုမ္ပဏီကနေမှ တဆင့် အာဖရိကဈေးကွက်ကို ပြန်ရောင်းတာဖြစ်ကြောင်းလည်း ဒေါက်တာစိုးထွန်း ရဲ့ ပြောပြချက်အရ သိရပါတယ်။\nမြန်မာဘက်က ဆန်တွေကို ပြည်ပကိုတင်ပို့ရာမှာ စံချိန်စံညွှန်း မီ/မမီ တာဝန်ယူစစ်ဆေးရတဲ့ ကြားခံအေဂျင်စီတွေ ရှိပြီး စံချိန်မီမှသာ တင်ပို့ခွင့်ပြုတာလို့လည်း သိရပါတယ်။\nပြည်ပက ဆန်ဝယ်သူတွေဟာ ကြားခံကုန်သည်တွေသာဖြစ်ပြီး အဓိက၀ယ်ယူစားသုံးသူတွေ မဟုတ်တာကြောင့် အခုလိုပြဿနာတွေ ပေါ်ပေါက်ရတာဖြစ်ပြီး အစိုးရအချင်းချင်း ချိတ်ဆက်ရောင်းချတဲ့ အစီအစဉ်တွေလုပ်ဖို့ လိုအပ်ကြောင်း၊ နိုင်ငံတစ်နိုင်ငံ/ ဈေးကွက်တစ်ခုအတွက် ၀ယ်ယူပြီး ကုန်ပစ္စည်းချမယ်ဆိုရင် ဒီလိုပြဿနာတွေကို ရှောင်လွှဲနိုင်မယ်လို့လည်း ဆန်စပါးအသင်းချုပ်က ဦးရဲမင်းအောင် က ရေးသားထားပါတယ်။\nအဲဒီ ဆန်တွေကို ဂါနာ၊ ဂီနီယာနဲ့ တိုဂို စတဲ့ အနောက်အာဖရိက ကမ်းရိုးတန်းနိုင်ငံ ဆိပ်ကမ်းတွေက အရည်အသွေး မပြည့်မီဘူးဆိုပြီး လက်ခံဖို့ ငြင်းပယ်ခဲ့ပြီး နောက်ဆုံး အိုင်ဗရီကို့စ်နိုင်ငံက လက်ခံကာ အရည်အသွေး စစ်ဆေးတဲ့ အခါ စားသုံးဖို့ မသင့်ကြောင်း တွေ့ရှိခဲ့ရတယ်လို့ သိရပါတယ်။\nအာဖရိကဆန်ဈေးကွက်ဟာ မြန်မာအတွက် ဒုတိယအများဆုံး တင်ပို့ရောင်းချရတဲ့နေရာဖြစ်ပြီး ၂၀၁၈ ဧပြီကနေ ခု ၂၀၁၉ ဖေဖော်ဝါရီလအထိ ဆန်တန်ချိန် ၇ သိန်းကျော် တင်ပို့ရောင်းချခဲ့ကြောင်း ဆန်စပါးအသင်းချုပ်ရဲ့ စာရင်းတွေအရ သိရပါတယ်။\nWho can reply this blame and who is responsible for these blames? Commercial minister? You better wake up to protect your commercial trades. Why can't promptly respond it? Do you have all these records in your hand?\nApr 18, 2019 09:08 AM


← “နှင်းတွေထဲထည့်ပေးလိုက်ရတဲ့ နှ… Blog သို့ပြန်သွားသည်။ နောက်ဆုံး ဆုံမှတ်\t→\nဗုဒ္ဓဘာသာဝင် စစ်စစ်ဖြစ်ချင်ရင် ဘာတွေလိုအပ်သလဲ?\n24-06-2011 တွင် တင်ထားသည်။ စနေမင်း\nဗုဒ္ဓဘာသာဝင်စစ်စစ်ဖြစ်ချင်ရင် ဘာတွေလိုအပ်သလဲဆိုတော့ ပထမ ဗုဒ္ဓဘာသာဝင်ဖြစ်ဖို့ သရဏဂုံသုံးပါးကို ဦးစွာဆောက်တည်ရပါတယ်။ ဒီသရဏဂုံသုံးပါးကို ရဟန်းတော်တစ်တစ်ပါးပါးအထံမှာ ဆောက်တည်ရမှာပါ။ ရဟန်းတော်တစ်ပါးပါးအထံမှာ ဆောက်တည်တယ်ဆိုတာ ကတိခံခြင်း တစ်မျိုးပါ။ ဗုဒ္ဓဘာသာဝင်ဖြစ်ပြီးသူ တစ်ယောက်အတွက်တော့ ဘုရားရှေ့မှာ ထိုင်ပြီး သရဏဂုံသုံးပါးဆောက်တည်ရင်လဲရပါတယ်။ ယခုမှဗုဒ္ဓဘာသာ ၀င်ချင်သူအတွက်တော့ ရဟန်းတော်တစ်ပါးအထံမှာ သရဏဂုံဆောက် တည်ပြီး ငါးပါးသီလကိုပါတစ်ခါတည်း ခံယူကြရပါတယ်။\nဒီလိုဆိုရင် ယခုမှဗုဒ္ဓဘာသာဝင်ချင်သူတစ်ယောက်က ဘာဖြစ်လို့ရဟန်း တော်တစ်ပါးအထံမှာဆောက်တည်ရပါသလဲ? ဘုရားရှေ့မှာရော သရဏဂုံ ဆောက်တည်ရင် ဗုဒ္ဓဘာသာဝင်မဖြစ်နိုင်ဘူးလား? မေးစရာရှိပါတယ်။\nဗုဒ္ဓသာသနာကိုပထမဆုံး စတင်တည်ထောင်သူက မြတ်ဗုဒ္ဓပါပဲ။ မြတ်ဗုဒ္ဓပြီးရင် မြတ်ဗုဒ္ဓဟောကြားခဲ့တဲ့တရားတော်ပါ။ ဒါပြီးမှ သာသနာကို စောင့်ရှောက်နေတဲ့ သံဃာတော်တွေပါ။ ဒီသုံးခုကို ရတနာသုံးပါးလို့ခေါ် ပါတယ်။ ဒီရတနာမြတ်သုံးပါးကိုဆောက်တည်ခြင်းကပင် သရဏဂုံသုံးပါး ဆောက်တည်ခြင်းလို့ခေါ်ပါတယ်။ ဆောက်တည်ပုံကတော့------\nဗုဒ္ဓံ သရဏံ ဂစ္ဆာမိ= ဘုရားကို ယုံကြည်ကိုးကွယ်ပါ၏။\nဓမံ္မ သရဏံ ဂစ္ဆာမိ= တရားကို ယုံကြည်ကိုးကွယ်ပါ၏။\nသံဃံ သရဏံ ဂစ္ဆာမိ= သံဃာတော်ကိုယုံကြည်ကိုးကွယ်ပါ၏ ဖြစ်ပါတယ်။\nဒီသရဏဂုံဆောက်တည်ပုံကိုကြည့်ရင် သံဃာတော်တွေပါနေတာတွေ့ ရပါတယ်။ ဗုဒ္ဓဘာသာကိုအခုမှစ၀င်မည့်သူတစ်ယောက်ဟာ ယခုသက်ရှိထင် ရှားရှိတဲ့ သံဃာတော်တွေထံမှာသာ ဆောက်တည်ကတိခံပြီး ငါးပါးသီလကိုပါ ခံယူကျင့်သုံးရခြင်းဖြစ်ပါတယ်။ အများတွေးနည်းတွေးရင်တော့ သက်ရှိ ထင်ရှားရှိသူကို အသိသက်သေပြုခိုင်းခြင်းသဘောပါပဲ။နောက်တစ်ခု ဘာနဲ့ဥပမာတူသလဲဆိုတော့ ပိုက်ဆံတောင်းချင်ရင် ပိုက်ဆံရှိသူကိုတောင်းမှ ပိုက်ဆံရသလဲမျိုးပါ။ မြတ်ဗုဒ္ဓက လောကမှာသက်ရှိထင်ရှားမရှိတော့ သက်ရှိထင်ရှားရှိတဲ့ မြတ်ဗုဒ္ဓရဲ့သားတော်ဆီမှာသရဏဂုံ တောင်းခြင်း ဖြစ်ပါတယ်။ ဒါကြောင့် ရဟန်းတစ်ပါးအထံမှာ သရဏဂုံဆောက်တည် ရခြင်းပါ။\nဗုဒ္ဓဘာသာဝင်စစ်စစ်ဖြစ်အောင် သရဏဂုံဆောက်တည်ရုံနှင့်ဖြစ်ပြီလား။ မဖြစ်သေးပါဘူး။ ဗုဒ္ဓဘာသာဝင်တော့ဖြစ်သွားပြီ။ ဒါပေမဲ့ ဖြူစင်တဲ့ဗုဒ္ဓ ဘာသာဝင်တစ်ယောက်ဖြစ်ဖို့တော့လိုသေးတယ်။ ဘာတွေလိုလဲဆိုတော့ ကျင့်သုံးမှုအပိုင်းလိုသေးတယ်။ ကျင့်သုံးမှုမရှိဘဲ ပါးစပ်ကတဖွဖွရွတ်ဆိုနေ ရုံနဲ့တော့ ဖြူစင်တဲ့ဗုဒ္ဓဘာသာဝင်တစ်ယောက်ဖြစ်လာမှာမဟုတ်ဘူး။ မြတ်ဗုဒ္ဓ ဟောကြားခဲ့တဲ့ဒေသနာတွေကများသည့်အတွက်ကြောင့် အကျဉ်းချုပ်ပြီး ကျင့်သုံးစရာလေးကို ပြောရမယ်ဆိုရင်-------\n၃။ မိမိရဲ့စိတ်ကို ဖြူစင်အောင်ထားဖို့ပဲ ဖြစ်ပါတယ်။\n© 2013-2018 အခမဲ့ Video Chat Conferendo! ရပိုင်ခွင့်၊ အခွင့်အရေးအားလုံးကို သီးသန့်ထားရှိပါသည်။


ဒေါ်အောင်ဆန်းစုကြည်၏ ဘင်္ဂါလီတို့အပေါ် ဂျီနိုဆိုက်မရှိကြောင်းကို လက်ခံရေး နယ်သာလန်ပါလီမန်၌ ဆွေးနွေးမည်။ ဂမ်ဘီယာဘက်မှ ပူးပေါင်းဆောင်ရွက်မည့် နယ်သာလန်နိုင်ငံရေး လောက သဘောထား ကွဲလွဲ – H2Oupdatenews\nဒေါ်အောင်ဆန်းစုကြည်၏ ဘင်္ဂါလီတို့အပေါ် ဂျီနိုဆိုက်မရှိကြောင်းကို လက်ခံရေး နယ်သာလန်ပါလီမန်၌ ဆွေးနွေးမည်။ ဂမ်ဘီယာဘက်မှ ပူးပေါင်းဆောင်ရွက်မည့် နယ်သာလန်နိုင်ငံရေး လောက သဘောထား ကွဲလွဲ\nနယ်သာလန်နိုင်ငံ အောက်လွှတ်တော် Tweede Kamer der Staten-Generaal သည် သောကြာနေ့ ( ယနေ့ ) တွင် မြန်မာခေါင်းဆောင် ဒေါ်အောင်ဆန်းစုကြည်နှင့် တွေ့ဆုံမည်ဖြစ်ကြောင်း နယ်သာလန်သတင်းစာ NL Times ( အင်္ဂလိပ် ) က ယနေ့ရေးသားသည်။\nမြန်မာခေါင်းဆောင်သည် ကုလသမဂ္ဂနိုင်ငံတကာ တရားခုံရုံး ICJ ၏ ဘင်္ဂါလီ (မူရင်း ရိုဟင်ဂျာဟုဖော်ပြ ) တို့အပေါ် ဂျီနိုဆိုက်ကျူးလွန်မှု့ စွပ်စွဲချက်နှင့် ပတ်သက်၍ နယ်သာလန်နိုင်ငံတွင် ရောက်ရှိနေခိုက် ဒတ်ချ်အောက်လွှတ်တော်က ယခုကဲ့သို့ တွေ့ဆုံခြင်းဖြစ်သည်။\nဗုဒ္ဓဟူးနေ့သည် ဟိဂ်မြို့ ICJ ခုံရုံး တရားသူကြီးများရှေ့မှောက်တွင် မြန်မာနိုင်ငံကိုယ်စား ဒေါ်အောင်ဆန်းစုကြည်က လျှောက်လဲချက်ပေးခဲ့သည်။ ထိုသို့ ထွက်ဆိုရာတွင် ၂၀၁၇-ခုနှစ် ရခိုင်မြောက်ဖျား၌ ဘင်္ဂါလီသူပုန်တို့ကို မြန်မာ့တပ်မတော်က တိုက်ခိုက်ရာ၌ အင်အားအလွန်အကျွံသုံးစွဲသည်ဆိုခြင်းကို ချန်လှပ်ထားရန် ခက်ခဲပါကြောင်း၊ ဖြစ်စရာရှိလျှင် စစ်ရာဇဝတ်မှု့သာဖြစ်ပြီး လူမျိုးသုဉ်းပြုခြင်း မမြောက်ကြောင်း၊ လူသားမျိုးနွယ်အပေါ် ရာဇဝတ်မှု့ကျူးလွန်ကြောင်း သက်သေအထောက်အထားတွေ့ရှိပါက ကျူးလွန်သူတို့ကို မြန်မာနိုင်ငံကိုယ်တိုင်သာ အရေးယူအပြစ်ပေးသင့်ကြောင်း အလေးအနက် ပြောကြားသည်။\nရှုတ်ထွေးလှသော အဆိုပါ လက်နက်ကိုင်ပဋိပက္ခကို တမင်ရည်ရွယ်သည့် ဆောင်ရွက်ချက်သက်သက်ဖြစ်သည့် ဂျီနိုဆိုက်ကျူးလွန်မှု့အဖြစ် ဖော်ပြရန် မဖြစ်နိုင်ကြောင်း၊ ဂမ်ဘီယာသည် မြန်မာနိုင်ငံအပေါ် လှည့်စားသတင်းများအခြေခံလျှက် ဖော်ပြခဲ့ကြောင်း၊ ၂၀၁၆-ခုနှစ်ဖြစ်စဉ်သည် မြန်မာနယ်ခြားစောင့်ရဲကင်းစခန်းများစွာတို့ကို သူပုန်တို့စီးနင်းတိုက်ခိုက်ပြီးနောက် ပေါ်ပေါက်လာသည့် လက်နက်ကိုင် ပဋိပက္ခဖြစ်ကြောင်း၊ ဘင်္ဂါလီတို့ နေထိုင်ရာ ရခိုင်ပြည်နယ်၌ ယခုလည်း တိုက်ပွဲများဖြစ်ပွားနေဆဲဖြစ်ကြောင်း ဒေါ်အောင်ဆန်းစုကြည်က ရှင်းလင်းပြောဆိုသည်။\nယမန်နှစ် ကုလသမဂ္ဂ၏အစီရင်ခံစာတွင် ရခိုင်ပြည်နယ်အတွင်း သူပုန်များကို တိုက်ခိုက်ရာ၌ ကျေးရွာများ မီးရှို့ ခံရကြောင်း ဖော်ပြပါရှိသည်။ မိန်းမနှင့် မိန်းမပျိုလေးများ အဓမ္မပြုကျင့်ခံရသည်။ လူပေါင်း ၂၅,၀၀၀ ကျော် အသတ်ခံရ၍ အိမ်နီးခြင်းဘင်္ဂလားဒက်ရှ်နိုင်ငံသို့ လူသိန်းချီထွက်ပြေးရကြောင်း တင်ပြထားသည်။ စာအုပ်ကြီး လေ့ကျင့်ခန်းပါအတိုင်း လူမျိုးသုတ်သင်မှု့အဖြစ် ဖော်ပြခဲ့သည်။ မြန်မာ့တပ်မတော်သည် ဒုက္ခသည်ဘင်္ဂါလီမျိုး နွယ်စုအပေါ် လူမျိုးသုဉ်းစေရန် တမင်ရည်ရွယ်လျှက် လူသတ်ခြင်း၊ မုဒိန်းကျင့်ခြင်းတို့ ကျူးလွန်ခဲ့ကြောင်း သတင်းများ ပေါ်ထွက်ခဲ့သည်။\nအဆိုပါသတင်းများကို အခြေခံလျှက် လွန်ခဲ့သည့် နိုဝင်ဘာလတွင် ဂမ်ဘီယာက မြန်မာနိုင်ငံအား ဂျီနိုဆိုက်ကျူးလွန်မှု့အဖြစ် နိုင်ငံတကာတရားခုံရုံး ICJ တွင် တရားစွဲဆိုခြင်းဖြစ်သည်။ အင်္ဂါနေ့ ICJ ခုံရုံးတွင် မြန်မာက ဒုက္ခ သည်ဘင်္ဂါလီတို့အပေါ် စိတ်ထင်တိုင်း လူသတ်နေခြင်းကို တားဆီးပေးပါရန် ဂမ်ဘီယာကိုယ်စားပြုသူက လျှောက်ထားခဲ့သည်။\nယနေ့ ဒတ်ချ်ပါလီမန် အောက်လွှတ်တော်သည် ဂမ်ဘီယာပြောဆိုစွပ်စွဲသည့် မြန်မာနိုင်ငံအခြေအနေနှင့် ပတ်သက်၍ ဒေါ်အောင်ဆန်းစုကြည်နှင့် တွေ့ဆုံဆွေးနွေးမည်ဖြစ်သည်။ ထိုသို့ တွေ့ဆုံခြင်းကို တံခါးပိတ်ဆောင် ရွက်ရန် စီစဉ်ထားပြီး မည်သည့်မီဒီယာမျှ သတင်းရယူခွင့်မပြုကြောင်း သိရှိရသည်။\nနယ်သာလန်အစိုးရသည် မကြာသေးမီကပင် ICJ ဂျီနိုဆိုက်အမှု့၌ ဂမ်ဘီယာနိုင်ငံဘက်မှ ထောက်ခံရပ်တည်ကြောင်း ကြေညာခဲ့သော နိုင်ငံဖြစ်သည်။\n(( တစ်ခါက ကလေးငယ်ကလေးတစ်ဦး မတော်တဆ အစာနင်ပြီး သတ်လစ်မေ့မျောသွားသည်။ ကံအားလျှော်စွာ အနီးတွင် ဆရာဝန်တစ်ဦးရှိနေရာ ကလေးငယ်လည်ချောင်းမှ အစာကို ကောင်းစွာထုတ်ယူနိုင်ခဲ့သည်။ သို့သော် ကလေးမှာ အသက်ရှူရပ်တန့်နေပြီး နှလုံးမခုန်တော့ချေ။ မည်သည့် ကိရိယာ အထောက်အကူအညီမှ မရှိသော ဆရာဝန်သည် ကလေးအသက်ပြန်လည်ရှူစေရန် “ Mouth to Mouth “ နှင့် နှလုံပြန်ခုန်စေရန် “ Cardiac massage “ အရေးပေါ်ကုထုံးဖြင့် ကုသသည်။ ကလေးငယ်မှာ အသက်ရှင်သော်လည်း နှလုံးနှိပ်နယ် ပြုစုရာတွင် ကလေး၏ နံရိုးကျိုးသွားပြီး ဆရာဝန်သည် တရားစွဲခံရသည်။ ၄-မိနစ်အတွင်း အသက်ရှူနှလုံးခုန်စေရန် အရေးတကြီးလိုအပ်သည့် လူနာအားပြုစုခြင်းမှန်ကန်သော်လည်း ကျွမ်းကျင်မှု့အသုံးချရာတွင် ချိန်ဆခြင်းမရှိသဖြင့် ဆေးကုသခွင့်လိုင်စင်အား နှစ်အကန့်အသတ်ဖြင့် ပိတ်ပင်ခံရတော့သည်။\nအမှု့တစ်ခုတွင် ရှေ့နေတစ်ဦးက မိမိလိုက်ပါဆောင်ရွက်သော အမှု့သည် ရေးကူးလာသည့် အခြားတရားရုံးဆိုင်ရာ မိတ္တူကို ယခုတရားရုံးတော်သို့ တင်သွင်းသည်။ သို့သော် ၎င်းမိတ္တူသည် မူရင်းအတိုင်းအမှန်မဟုတ်ပဲ ပြင်ဆင်ပြောင်းလဲထားကြောင်း ရုံးတော်က စစ်ဆေးတွေ့ရှိသည်။ အမှု့သည်အတွက် လိုက်ပါဆောင်ရွက်သည် မှန်သော်လည်း မိမိ၏ ဥပဒေပညာရပ်ဆိုင်ရာကျွမ်းကျင်မှု့အရ ပြန်လှန်စစ်ဆေးခြင်းမပြုပဲ ရုံးတော်သို့ မမှန်မကန် သက်သေတင်သွင်းမှု့ဖြင့် ရှေ့နေ တရားစွဲခံရလေသည်။\nကျူးလွန်မှု့တွင် လူသေဆုံးလျှင် လူသတ်မှု့ဖြင့် ပြစ်ဒါဏ်ကျခံရတတ်သည်။ စစ်တိုက်ရာတွင် လူသေဆုံးမှု့ရှိတတ်သည် သို့သော် အရေးယူ၍ မရချေ။ ဤတွင် လူသေဆုံးမှု့ဖြစ်ပွားခြင်းမှန်သော်လည်း စစ်တိုက်ခြင်းသည် တရားဝင် လူသတ်ခြင်းတော့ မဟုတ်ချေ။ ထို့ပြင် ဥပဒေအကြောင်း တစ်ဖွဖွပြောဆိုသည့်တိုင် ဥပဒေအတိုင်းဖြစ်သည်ဟု တစ်ထစ်ချ မဆိုသာချေ။\nထိုသို့ဆိုလျှင် “ Professional “ ခေါ် ကျွမ်းကျင်မှု့ တတ်ကျွမ်းသူတို့၏ ခါးသီးလှသော အာဝေဏိက ဒုက္ခတို့ကို ချင့်ချိန်နိုင်လောက်ပါပြီ။\nအင်းဒင်မှု့ခင်းသည် စစ်ရာဇဝတ်မှု့မှန်သော်လည်း ဂျီနိုဆိုက်ဟု မဆိုနိုင်ပါ။ တာဝန်ရှိသော စစ်ဖက်နှင့် ရဲဖက်အကြီးတန်း အရာရှိကြီးများ ခုံရုံးဖွဲ့စစ်ဆေးကာ အရေးယူခံရသည်။ သို့သော် ၇-လခန့် ( ဟု ထင်ပါသည် ) တွင် တပ်မတော်အက်ဥပဒေအရ လွတ်ငြိမ်းခွင့်ရရှိသွားသည်။\nဘားရက်အိုဘားမားသည် ဒေါ်နယ်ထရမ့်အား အမေရိကန်သမ္မတရာထူးလွှဲပြောင်းပေးကာနီးတွင် ချယ်ဆီး(အဲလိဇဘက်)မန်းနင်းအား လက်ကျန်ထောင်ဒါဏ်မှ လွတ်ငြိမ်းခွင့်လက်မှတ်ရေးထိုးပေးခဲ့သည်။ ချယ်ဆီးမန်းနင်းသည် ၂၀၁၀- ခုနှစ် အီရတ်စစ်မြေပြင်၌ စစ်ဖက်ထောက်လှမ်းရေးတာဝန်ထမ်းဆောင်စဉ် စစ်ဖက်နှင့်နိုင်ငံခြားရေးဆိုင်ရာ စာရွက်စာတန်း တစ်သောင်းကျော်ကို ဝီကီလီခ်သို့ လွှဲပြောင်းပေးခဲ့သူဖြစ်သည်။ စစ်ခုံရုံးမှ ထောင်ဒါဏ် ၃၅-နှစ် အပြစ်ပေးထားသည့် မန်းနင်းကို ၇-နှစ်ကျခံပြီးနောက် လွတ်ငြိမ်းပေးလိုက်၍ အိုဘားမားအား အမေရိကန် စစ်ဖက်က ပြင်းထန်စွာ ဝေဖန်ခဲ့သည်။ ( BBC သတင်း၊ Jan-18.2017 ရှု့ )\nမကြာသေးမီက ဒေါ်နယ်ထရမ့်သည် အာဖဂန်စစ်မြေပြင်တွင် စစ်ဆင်ရေးဆောင်ရွက်ရာ၌ အပြစ်မဲ့အရပ်သားများအား ထိခိုက်စေသဖြင့် စစ်ရာဇဝတ်မှုကျုးလွန်သည်ဟု ထောင်ဒါဏ်ကျခံနေရသော အမေရိကန်အထူူးတပ်ဖွဲ့ဝင်တစ်ဦး၊ စစ်ရာဇဝတ်မှု့စွပ်စွဲချက်ဖြင့် ရုံးတော်၌ စစ်ဆေးခံနေရသော အခြား စစ်ဖက်တပ်ဖွဲ့ဝင် ၂-ဦးကို သမ္မတ၏ အခွင့်အာဏာသုံးကာ ပြစ်ဒါဏ်မှ လွတ်ငြိမ်းခွင့် ပြုလိုက်သည်။ (New York Times သတင်း. Nov-15.2019 ရှု့ )\nနှစ် ၇၀ ပြည်တွင်းစစ်သက်တမ်းရှိ ဖွံ့ဖြိုးဆဲနိုင်ငံတစ်နိုင်ငံ၏ စစ်တပ်နှင့် ကမ္ဘ္ဘာ့ထိပ်တန်း အဆင့် ၁ တပ်မတော် တို့အား မတန်မရာ တန်းတူထား ကိုးကားသည်တော့မဟုတ်ပါ။\nကျွမ်းကျင်မှု့ကို ချိန်ဆအသုံးပြုရသူတို့၏ အာဝေဏိက ဒုက္ခတို့ကို ကုစားရာတွင် အဆဲခံရတတ်ခြင်းကို တင်ပြလိုရင်းသာဖြစ်သည်။ ။ သတင်းဘာသာပြန်သူ ))\n((( NL Times., Dec. 12, 2019, “ DUTCH PARLIAMENT TO RECEIVE MYANMAR LEADER AFTER “NO GENOCIDE” TESTIMONY. “By Janene Pieters ကို #HtayOung, #OungMarine ဆီလျော်အောင် ကောက်နှုတ်ဘာသာပြန်ဆိုသည်။ )))\n#ဒေါ်အောင်ဆန်းစုကြည်နှင့်ဒတ်ချ်ပါလီမန် #အိုဘားမားချယ်ဆီးမန်းနင်း #ICJနိုင်ငံတကာတရားခုံရုံး #ဒေါ်နယ်ထရမ့်အာဖဂန်စစ်ရာဇဝတ်မှုတရားခံ\nPrevious Previous post: မွတ်စလင်မဟုတ်သူများအတွက် နိုင်ငံသားဥပဒေကြမ်းကို ကန့်ကွက်ဆန္ဒပြကြရာမှ အာသံပြည်နယ်တွင် အကြမ်းဖက် မှုများဖြစ်ပွား၊ အိန္ဒိယ ဗဟိုအစိုးရ စစ်တပ်များစေလွှတ်။ အင်တာနက် အဆက်အသွယ်ဖြတ်တောက်၍ နေဝင်မီးငြိမ်းအမိန့်ထုတ်\nNext Next post: မြန်မာဘက်ရှေ့နေ ဝီလျှံရှားဘက်စ်က အယ်လ်ဂျားဇီးယားပါ ဂျီနိုဆိုက်ဆိုသည်ကို ရှင်းလင်းခြင်း


ဝမ်းနည်းစရာအကောင်းဆုံးလူတွေက လူတွေကို ပျော်ရွှင်အောင်လုပ်ဖို့ အကြိုးစားဆုံးသူများဖြစ်ကြောင်း Robin Williams ၏ သင်ခန်းစာ (၁၅) ချက် - ONE DAILY MEDIA\nဝမ်းနည်းစရာအကောင်းဆုံးလူတွေက လူတွေကို ပျော်ရွှင်အောင်လုပ်ဖို့ အကြိုးစားဆုံးသူများဖြစ်ကြောင်း Robin Williams ၏ သင်ခန်းစာ (၁၅) ချက်\n2014 ခုနှစ်တွင် ရော်ဘင် ဝီလျံ ကို ကျွန်ုပ်တို့ ဆုံးရှုံးခဲ့ရပြီး ဤ စိတ်ဒဏ်ရာဟာ ဘယ်သောအခါမှ ပျောက်ကင်းမည်မဟုတ်ပါဘူး။ သို့သော် ကျွန်ုပ်တို့ ဘယ်တော့မှ မဆုံးရှုံးနိုင်သောအရာမှာ သူ၏စွမ်းရည်၊ သူ၏ဉာဏ်ရည်ဉာဏ်သွေးနှင့် ဟာသဥာဏ်နှင့် ရုပ်ရှင်များတွင် သူသရုပ်ဖော်ထားသည့် မမေ့နိုင်သော ဇာတ်ကောင်များစွာတို့ဖြစ်ပါတယ်။\nRobin Williams နှင့် သူ၏ပါရမီကို လေးစားစွာဖြင့် သူပေးခဲ့သော ဘဝသင်ခန်းစာများနှင့် သူ၏ရုပ်ရှင်ဇာတ်ကောင် များကို ပြန်လည်ဖော်ပြလိုပါတယ်။\n(၁) လူရွေးချယ်မှု မှန်ကန်ပါစေ\n“ဘဝမှာ အဆိုးဆုံးအရာက တစ်ယောက်တည်းအဆုံးသတ်လိုက်ဖို့ပဲလို့ တွေးဖူးပါတယ် အဲဒါ …. မဟုတ်ပါဘူး။ ဘဝမှာ အဆိုးဆုံးက မင်းကို တစ်ယောက်တည်းခံစားရစေမယ့် လူတွေဆီမှာ အဆုံးသတ်ရတာပဲ ဖြစ်ပါတယ်”\n“ဝမ်းနည်းစရာအကောင်းဆုံးလူတွေက အခြားလူတွေကို ပျော်ရွှင်အောင်လုပ်ဖို့ အတတ်နိုင်ဆုံး အမြဲကြိုးစားနေပါတယ်။ ဘာကြောင့်လဲဆိုတော့ သူတို့က တခြားဘယ်သူကိုမှ သူတို့လိုမခံစားစေချင်တာကြောင့်လို့ ကျွန်တော်ထင်ပါတယ်”\n(၃) အခန့်မသင့်မှုများကနေ ဘဝသင်ခန်းစာကောင်းများရရနိုင်ပါတယ်\_\n“သင့်တွင် ဆိုးရွားသောအချိန်များ ပါရှိလိမ့်မယ်။သို့သော် ၎င်းတို့ကို သင်က ဂရုမစိုက်ခြင်းဖြင့် နိုးထနိုင်ရပါမယ်”\n— Good will hunting ဇာတ်ကားမှ Sean Maguire အဖြစ် Robin Williams\n“သင့်အကြောင်း မကောင်းကြောင်းပြောသည့် ဆောင်းပါးတစ်ပုဒ်ကို ဖတ်ရသောအခါ ခက်ခဲပါလိမ့်မယ်။ တစ်စုံတစ်ယောက်က သင့်နှလုံးသားကို ဓားနဲ့ထိုးသလိုပါပဲ။ သို့သော် ကျွန်ုပ်က‌တော့ကျွန်ုပ်၏အလုပ်အပေါ် အပြင်းထန်ဆုံး ဝေဖန်သူဖြစ်အောင် နေပါတယ်”\nကျေးဇူးပြုပြီး သိပ်စိတ်မပူပါနဲ့။ အဘယ်ကြောင့်ဆိုသော် နောက်ဆုံးတွင်၊ ကျွန်ုပ်တို့မည်သူမျှ ဤကမ္ဘာမြေပေါ်တွင် အလွန်ကြာကြာမနေနိုင်သောကြောင့်ဖြစ်ပါတယ်။ ဘဝသည် တိုတောင်းလှပါတယ်။။ သင် စိတ်ဆင်းရဲနေပါက ကောင်းကင်ကို မော့ကြည့်ပြီး ကြယ်ပွင့်များနှင့်အတူ ကတ္တီပါညတစ်ညကို ဖြတ်ကျော်လိုက်ပါ။\n(၆) အသက်၅၀ မှာ ဘဝစပါပြီ\nအသက် 30 ဝန်းကျင်တွင် ကျွန်ုပ်၏ဘဝအလယ်အလတ်အကျပ်အတည်းကို ကြုံတွေ့ခဲ့ရပါတယ်။ ဒါပေမယ့် ကျွန်တော် 50 ကို ရောက်တဲ့အခါ ဒါက အေးဆေးပါပဲ ဘဝ၏ အနှစ်သာရအဖြစ် ခံစားရမည်သာ ဖြစ်ပါတယ်။ အစစအရာရာကောင်းမွန်နေပြီး၊ ရုန်းကန်စရာမရှိတော့သည့် နေရာသို့ သင်ရောက်ရှိသွားပါပြီ ဖြစ်ပါတယ်။\n(၇) အမှန်တစ်ခုဟာ အမှားအခုတစ်ရာရဲ့ ရလဒ်ဖြစ်နိုင်ပါတယ်\nအမှားလုပ်မိလျှင် မည်သည်ကမှန်သည်ကိုလည်း သိရပါမယ်။\n” တစ်ခါတရံမှာ ကိုယ်လုပ်ခဲ့တဲ့အရာတွေထက်၊ သိပ်ပြီး အဆင်မပြေတဲ့ရုပ်ရှင်တွေ ရှိခဲ့တယ် ။ဒါပေမဲ့ နောက်ဆုံးမှာတော့ အံ့သြစရာကောင်းတဲ့လူတွေကို တွေ့ခဲ့ရလို့ နောင်တ မရပါဘူး။ အရာရာတိုင်းမှာတန်ဖိုးရှိသောအရာတစ်ခု အမြဲရှိပါတယ် ”\n(၉) အရာရာမှာ မပြည့်စုံပေမယ့် တစ်ယောက်အပေါ်တစ်ယောက်အကောင်းဆုံးဖြည့်စည်းပါ\n” မင်းက မပြီးပြည့်စုံဘူး၊ ဒါပေမယ့် မင်းကို ငါကယ်တင်ပေးမယ်။ မင်းတွေ့ရတဲ့ ကောင်မလေးက အရာရာမပြည့်စုံပေမယ့် ငါတို့ဟာ တစ်ယောက်နဲ့တစ်ယောက် အတွက် ပြီးပြည့်စုံနေပါလိမ့်မယ် ”\n(၁၀) အနားယူအားဖြည့်ရန် မကြောက်ပါနဲ့\nမင်းမှာ အလုပ်ဆက်လုပ်ရင် ပိုကောင်းမယ် မဟုတ်ရင် လူတွေ မေ့သွားလိမ့်မယ် ဆိုတဲ့အတွေးမျိုးရှိနိုင်ပါတယ် ။ ငါကတော့ ငါ အနားယူလိုက်ရင် လူတွေက ငါ့ကို ပိုစိတ်ဝင်စားလာနိုင်တယ် လို့ယူဆတယ်။\n(၁၁) စိတ်ကူးစိတ်သန်းကို ပျိုးထောင်ပါ\n“စိတ်ကူးဉာဏ်ဟာ သူ့ဘာသာသူ လုပ်ဆောင်ပါတယ်။ တစ်ဦးတည်းသောကလေးအဖြစ် ကြီးပြင်းလာသော သူဟာ စိတ်ကူးဉာဏ်သည် ရှင်သန်မှုယန္တရား လိုအပ်ပါတယ်”\n(၁၂) အရေးကြီးသောအရာကို ဦးစားပေးပါ\nဤ လောက ကြီးတွင် မိမိတန်ဖိုးမည်မျှရှိသည်ကို မသိသော်လည်း မိမိဟာ လူအနည်းငယ်ကို ပျော်ရွှင်အောင်ပြုလုပ်ပေးထားကြောင်း သိထားသရွေ့ စိတ်ချမ်းသာရပါတယ်\nသင်ယူစရာများစွာရှိပါသေးတယ် အမှားတွေကိုတောင် အံ့သြစရာအဖြစ် သင်ယူရပါမယ်။”\n(၁၄) စကားများများပြောပါ စာလျှော့ရေးပါ\nစာသားများက စကားဝိုင်းကို သတ်ပစ်လိုက်ပါတယ်။ လူတွေက သူတို့ရဲ့ ဖုန်းနဲ့ ဓာတ်ပုံရိုက်တာ ဒါမှမဟုတ် မင်းကို တခါတရံ ခိုးကြောင်ခိုးဝှက်နဲ့ မှတ်တမ်းတင်တာက ကြောက်စရာကောင်းပါတယ်။ သူတို့ သင်နှင့် စကားပြောရုံမျှဖြင့် မကြာမှီ ၎င်းတို့၏ဖုန်းတွင် အချက်ပြမီးနီကို သင်မြင်နိုင်ပါလိမ့်မယ်။\n(၁၅) မင်းဖြစ်ချင်သလဲ ဆိုတာကို တန်ဖိုးထားပါ။\n“သင်ရူးသွပ်မှု အနည်းငယ်မျှရှိ ရုံနဲ့ သင်မရှုံးစေရပါဘူး။”\nRobin Williams မှ ဘဝသင်ခန်းစာများထဲမှ မည်သည့်အရာက သင်နှင့်ကိုက်ညီပါသလဲ ? သူ့ကဏ္ဍတွေထဲက ဘယ်ဟာကို သင်အကြိုက်ဆုံးလဲ ဘာကြောင့်လဲ ??\nနှစ် 30 ကျော် လက်တွဲပြီး အချစ်စစ်ကို ယုံကြည်စေခဲ့တဲ့ နာမည်ကြီး စုံတွဲ 15 တွဲ\nကားတစ်စီးကို ကြာရှည်အသုံးပြု‌နိုင်ရေးအတွက် ဂရုပြုရမည့် စည်းကမ်း (၉) ချက်


Яндекс.Транспорт 6.1 Android အတြက္ Aptoide APK အား ေဒါင္းလုပ္ ျပဳလုပ္ပါ\nဗားရွင္း 6.1 လြန္ခဲ့ေသာ 1 ပတ္က\nApplication မ်ား ေျမပံုမ်ား & လမ္းညႊန္ျခင္း Яндекс.Транспорт\nЯндекс.Транспорт ၏ ေဖာ္ျပခ်က္\nဘယ်နေရာမှာမဆိုအနေဖြင့်တစ်ဦးကိုခစျြတစျနေရာတစ်ဦးကအဆင်ပြေလမ်း - သည်သင်တို့နေရာနေပါစေ, အိမ်မှာသို့မဟုတ်အလုပ်မှအများဆုံးအဆင်ပြေလမ်းကြောင်းတည်ဆောက်ဖို့လျှောက်လွှာ။\nအများပြည်သူသယ်ယူပို့ဆောင်ရေး, တက္ကစီသို့မဟုတ်ခြေလျင်နေဖြင့်လမ်းကြောင်းများတည်ဆောက်စေ။ လမ်းပေါ်မှာအချိန်ကိုမျှော်လင့်နှင့်သင့်ဘတ်စ်ကားစီး, လမ်းရထား, ပုံဖမ်းတွန်းလှည်းသို့မဟုတ်ဘတ်စ်ကားဘယ်မှာကြည့်ပါ။ တစ်မှတ်တိုင်သို့မဟုတ်နှိုးစက်နာရီ built-in ကိုကူညီမယ့်အစားထိုးလက်လွတ်မနေပါနဲ့။ သင်ဘီးနောက်ကွယ်မှဖြစ်လိုပါကလျှောက်လွှာမြေပုံရပ်ထားကားများနှင့် karsheringa velostantsii အပေါ်ပြသထားတယ်။\nအဆိုပါတပ်မက်လိုချင်သောအသယ်ယူပို့ဆောင်ရေး - အကြိုက်ဆုံး\nဒီ app တိကျသောဘတ်စ်ကား, trolleybuses, လမ်းရထားနှင့်တက္ကစီအောက်မေ့ - သင် re-ကိုကြည့်သူတို့ရဲ့ဒေတာမှမလိုအပ်ပါဘူး။ သငျသညျကိုသာလိုအပ်သောသယ်ယူပို့ဆောင်ရေးကိုကြည့်ခြင်းနှင့်လျင်မြန်စွာသင့်ရဲ့မှတ်တိုင်ကိုရှာဖွေ, မြေပုံကနေအပေါငျးတို့သပိုလျှံဖုံးကွယ်နိုင်ပါတယ်။\nမိမိအမြေပုံပေါ်တွင်လမ်းကြောင်းကြည့်ရှုရန်မည်သည့်ဘတ်စ်ကား၏တံဆိပ်သို့မဟုတ်လမ်းရထားပေါ်တွင်ကလစ်နှိပ်ပါ။ ဒီ app ယာဉ်များမှန်ကန်သောရပ်တန့်အချိန်တွင်ဆိုက်ရောက်လာသောအခါသင်သိပါစေပါလိမ့်မယ်။\nလိုချင်သောမြေယာလမ်းကြောင်း, အဆင်ပြေမြေအောက်ရထားဘူတာရုံသို့မဟုတ် MSc ၏အနီးဆုံးမှတ်တိုင်ကိုရှာဖွေ, ဆိုက်လမ်းညွှန်ကူညီပေးဖို့အသေးစိတ်မြို့မြေပုံ။\nKarshering နှင့် velostantsii\nမြေပုံကားများဝန်ဆောင်မှုများကို karsheringa « Drive ကို» Belka မော်တော်ကားနှင့် velostantsii "Velobayk" ပြသထားတယ်။\nလမ်းညွန် ကားမောင်း Build\nသင့်ရဲ့ဦးတည်ရာကိုရရန်, သင်လိပ်စာသို့မဟုတ်ဘွဲ့နာမတော်ကိုရှာဖွေမြေပုံတစ်ခုအပေါ်တစ်ဦးပွိုင့်ကိုသတ်မှတ်နိုင်ပါတယ်။ သယ်ယူပို့ဆောင်ရေး၏ Modes သာမဆိုငျသညျကိုက်ညီမပါဘူးဆိုရင် - ထို setting များကိုထဲတွင် filter များ အသုံးပြု. ကြောင့်ကို turn off အပေါင်းတို့နှင့်တကွအသစ်သောလမ်းကြောင်းမှသာကျန်ရစ်ခဲ့တဲ့၏အသုံးပြုမှုနှင့်အတူတညျဆောကျပါလိမ့်မည်။\nအဆိုပါ application ကိုမော်စကို, စိန့်ပီတာစဘတ်, Yekaterinburg, Novosibirsk, ကာဇန်, Nizhny Novgorod နှင့် Rostov-on-Don နှင့်အခြားအဓိကရုရှားမြို့ကြီးများကိုရပ်တန့်နှင့်သယ်ယူပို့ဆောင်ရေး, တစ်ကဒ်ရှိပါတယ်။ Yandeks.Transport လည်း Astana နှင့်ဘီလာရုစ်၏မြို့ကြီးများ (Baranovichi, Slutsk, Lida နှင့် Bobruisk, Pinsk, Grodno, Vitebsk, Mogilev နှင့် Minsk) တွင်အလုပ်လုပ်သည်။\nЯндекс.Транспорт အတြက္ အသံုးျပဳသူ အဆင့္သတ္မွတ္ခ်က္မ်ား\nЯндекс.Транспорт အေပၚ ျပန္လည္စစ္ေဆးမႈမ်ား\nЯндекс.Транспорт အေပၚတြင္ ျပန္လည္ စစ္ေဆးမႈ မရွိပါ။ ပထမဆံုး ျပဳလုပ္လိုက္ပါ!\nЯндекс.Транспорт အား အခ်က္ျပပါ\nlegioner649 စတိုး 1 1.37k\nЯндекс.Транспорт ႏွင့္ အလားတူေသာ အက္ပ္မ်ားကို ေဒါင္းလုဒ္ဆြဲပါ\nAPK အေၾကာင္း Яндекс.Транспорт အခ်က္အလက္\nAPK ဗားရွင္း 6.1\nRelease date: 2019-09-02 07:49:47\nЯндекс.Транспорт APK ကိုေဒါင္းလုဒ္ဆြဲပါ


ပျိုမေတို့ဘဝကျန်းမာလှပဖို့ဆိုရင် သိထားသင့်တဲ့ နည်းလမ်းကောင်းလေး (၁၀)ခု by popolay.com\nရုရှား နှင့် နျူကလီးယားဒုံးကျည်ဆိုင်ရာ သဘောတူညီမှု ကန်ဖျက်သိမ်းမည်\nထိုင်ဝမ် ရထားတိမ်းမှောက်မှု လူ ၁၈ ဦးသေ ၁၀၀ ကျော် ဒဏ်ရာရ\nရထားတိုက်၍ လူအယောက် ၆၀ ကျော်သေဆုံးခဲ့ပြီး ၁၀၀ ကျော် ဒဏ်ရာ ရရှိ\nမိမိကိုယ်မိမိ သေပြီးဟု သတင်းလွှင့်ခဲ့သောကြောင့် ဇနီးဖြစ်သူနှင့်ကလေးနှစ်ဦး အဆုံးစီရင်\nအမြန်လမ်း ယာဉ်မတော်တဆမှုကြောင့် ကျောက်ဂူဆရာတော် ပျံလွန်တော်မူ\n၇ နှစ်အရွယ်ကလေးအား မိခင်ဖြစ်သူမှ ထင်းချောင်းဖြင့် မညှာမတာရိုက်နှက်\nထားဝယ်ပညာရေးကောလိပ် အဆောင်တွင် အစာအဆိပ်သင့် ၄၄ ဦး ဆေးရုံတင်\nဒေါ်အောင်ဆန်းစုကြည် နေအိမ်ကို အမွေခွဲယူဖို့ ဦးအောင်ဆန်းဦးတောင်းဆို\nရေရောတာထက်ဆိုးတဲ့ နွားနို့အတု သတိပြုကြပါ\n၂၀၁၉ စင်ကာပူ ကောင်းကင်ယံတွင် မြင်တွေ့ရတော့မည့် မိုးပျံတက္ကစီ\nမီးပွိုင့်ကိုမစောင့် ယာဉ်ကြောမှားကြည့်ပြီး လမ်းကူးတဲ့ကျောင်းသူလေး ကားတိုက်ခံရ (ရုပ်သံ)\nနိုင်ငံလက်ရွေးစင်ဘောလုံးသမား အောင်သူနှင့် ရုပ်ရှင်သရုပ်ဆာင် ပိုးအိအိခန့် တို့၏ နောက်ကွယ်က အကြောင်းတွေကို ချပြခဲ့တဲ့ ဟက်ကာ\nအောက်တိုဘာလ ပထမအပါတ်အတွက် သင့်ကံကြမ္မာ\nသင်ဘဝ ကိုပြောင်းလဲစေမဲ့ ဂေါတမဗုဒ္ဓ ၏ သော့ချက် ၁၂ ချက်\nထူးခြားဆန်းပြားတဲ့ ကိုးရီးယားလူမျိုးများရဲ့ အသက်တွက်ချက်ပုံ\nဉာဏ်ရည်ဉာဏ်သွေးထက်မြက်သူတွေ တယောက်တည်း နေထိုင်ရခြင်းအကြောင်းရင်းများ\nစိတ်ကျန်းမာရေးဆေးရုံ ပို့လိုက်ရတဲ့ “ဆယ်လီနာဂိုမတ်စ်”\nချစ်သူနဲ့လက်ထပ်လိုက်ပြီဖြစ်ကြောင်း အသိပေးဖွင့်ဟလိုက်တဲ့ အောင်မင်းခန့်\nRunning Man ယူဂျယ်ဆော့ရဲ့ ဒုတိယရင်သွေးလေးဖွားမြင်\nဇာတ်လမ်းတွဲအသစ်နဲ့ တစ်ကျော့ပြန်လာတဲ့ မင်းသားကြီးဆောင်းဆန်ဟွန်း(သို့) ဂျွန်စော\nပရိတ်သတ်များရဲ့ တိုက်ခိုက်ခြင်းကို ခံခဲ့ရတဲ့ wannaone\nအဲရစ် ဒိုင်ယာကို မျက်စိကျလာတဲ့ ဘာစီလိုနာ\nရလဒ်ဆိုးတွေကြုံတွေနေတဲ့ ရီးရဲမက်ထရစ် အသင်း ဂျိမ်းကို ပြန်ခေါ်နိုင်ဖို့မျှော်လင့်\nပြိုင်ဘက်ကို ၃ ချီနဲ့ ပွဲသိမ်းအနိုင်ယူမည့် အောင်လအန်ဆန်း\nပြိုင်ဘက်ရဲ့ အင်ပါယာထဲမှာ ရွှေခါးပတ်ကို အရယူမယ်ဆိုတဲ့ မိုဟာမက်ကရာကီ\nဖိုက်တာကြီး မေဝယ်သာကို စိန်ခေါ်လိုက်တဲ့ UFC လိုက်ဝိတ် ချန်ပီယံ ခါဘီ\nWhite Gang vs. Kha Yu Si\nWhite Gang vs. The Guys\nပျိုမေတို့ဘဝကျန်းမာလှပဖို့ဆိုရင် သိထားသင့်တဲ့ နည်းလမ်းကောင်းလေး (၁၀)ခု\n03 Jan 2018 2,006 Views\nပျော်ရွှင်ကျန်းမာတဲ့ အမျိုးသမီးဘဝကို ပိုင်ဆိုင်နိုင်ဖို့ဆိုရင် ပုံမှန်လေး လိုက်နာသင့်တဲ့ အချက်တွေ သိပ်အများကြီးမရှိပါဘူး။ ဖော်ပြပါ အချက်လေး (၁၀)ချက် လိုက်နာရုံနဲ့ ကျေနပ်နှစ်သက်စရာ အမျိုးသမီးတစ်ဦး ဖြစ်လာစေပါလိမ့်မယ်။\n၁။ စိတ်ပင်ပန်းမှု အားလုံးကို ဖြေလျှော့ပါ\nတစ်ခါတစ်ရံမှာ အလုပ်တွေအများကြီးကို တစ်ချိန်ထဲမှာ သိမ်းကျုံးပြီးလုပ်ချင်ကြတဲ့အခါ စိတ်ပင်ပန်းမှုတွေ ဖြစ်လာကြပါတယ်။ ဒီလိုစိတ်ပင်ပန်းမှုတွေဟာ ကျန်းမာရေးအတွက် အန္တရာယ်အလွန်ရှိပြီး နောက်ဆက်တွဲ ပြဿနာတွေ ဖြစ်လာနိုင်ပါတယ်။ အဲဒီကနေ စိတ်ဓာတ်ကျတာ၊ စိတ်ရှုပ်ထွေးတာတွေနဲ့ နှလုံးရောဂါကိုပါ ဖြစ်စေနိုင်တဲ့အတွက် စိတ်ပင်ပန်းမှုဖြစ်လာတဲ့အခါ စိတ်အပမ်းဖြေတာမျိုးတွေလုပ်ပေးပါ။\n၂။ ကိုယ်အလေးချိန် လျော့တာကို ရပ်လိုက်ပါ\nကိုယ်အလေးချိန် လျှောကျသွားအောင် ကိုယ်ကြိုက်တဲ့ အဖျော်ယမကာနဲ့ အစားအစာတွေကို ရှောင်နေဖို့မလိုအပ်ပါဘူး။ အဓိကအချက်က မျှတအောင် စားဖို့ပါပဲ။ အဆီနည်းတဲ့ ပရိုတင်းတွေ၊ ကျန်းမာရေးအတွက် အထောက်အကူဖြစ်တဲ့ အဆီတွေ၊ ဂဏန်းသားနဲ့ အမျှင်ဓာတ်တွေများများ စားပေးဖို့လိုအပ်ပါတယ်။\n၃။ ကယ်ဆီယမ်ပါတဲ့ အစားအစာတွေ အများကြီး မစားသုံးသင့်\nကယ်ဆီယမ် အများအပြားစားသုံးခြင်းဟာ ကျောက်ကပ်မှာ ကျောက်တည်စေပြီး နှလုံးရောဂါဖြစ်နိုင်ချေကို မြင့်တက်စေပါတယ်။\n၄။ နှလုံးခုန်လှုပ်ရှားမှု များများလုပ်ပေးပါ\nအမျိုးသမီးတွေဟာ ကျန်းမာရေးလေ့ကျင့်ခန်းတွေကို တစ်ပတ်မှာ အနည်းဆုံး သုံးကြိမ်မှ ငါးကြိမ်အထိ ပြုလုပ်ပေးခြင်းဖြင့် အ၀လွန်ခြင်း၊ နှလုံးရောဂါ၊ ကင်ဆာ၊ ၀မ်းပျက်ဝမ်းလျောရောဂါတွေကို ကာကွယ်နိုင်ပါတယ်။ လေ့ကျင့်ခန်း ပုံမှန်လုပ်ပေးခြင်းဖြင့်လည်း မိမိခန္ဓာကိုယ်အချိုးအစားကို ထိန်းနိုင်ပါတယ်။\n၅။ ကလေးယူရန် သင်၊ မသင့် စဉ်းစားပါ။\nအမျိုးသမီး အများစုဟာ အသက် ၃၀ နှောင်းပိုင်း ၄၀ မတိုင်ခင်မှာ ကလေးယူတတ်ကြပါတယ်။ ဒါပေမဲ့ အသက် ၃၂ နှစ်နောက်ပိုင်းမှာ မျိုးပွားနိုင်စွမ်း ကျဆင်းလာတတ်တဲ့အတွက် အဲဒီအသက်အပိုင်းအခြားတွေမှာဆိုရင်တော့ ဆရာဝန်တွေနဲ့ တိုင်ပင်သင့်ပါတယ်။\n၆။ သားသမီးဦးရေ ကန့်သတ်ဖို့ကို လက်ခံစဉ်းစားပါ\nအများစုက သားသမီးဦးရေ ကန့်သတ်ပြီး မွေးဖွားရတာကို သဘောမကျတတ်ကြပါဘူး။ သူ့ကံနဲ့သူလာတာ မွေးနိုင်သလောက်မွေးဆိုတဲ့ အယူအဆကလည်း မှားယွင်းတယ်လို့ မဆိုသာပေမယ့် ကျန်းမာရေးအသိနဲ့ ထိန်းချုပ်နိုင်မယ်ဆိုရင် ဆီးနဲ့ သားအိမ်ကင်ဆာ ဖြစ်နိုင်ချေကို လျော့ချပေးနိုင်တယ်လို့ ဆိုပါတယ်။\n၇။ မိသားစုဆရာဝန်နဲ့ နှစ်စဉ် ကျန်းမာရေး ဆွေးနွေးပေးပါ\nအကယ်၍ သင်ဟာ အသက် ၂၁ နှစ် အထက်ဖြစ်မယ်ဆိုရင် သုံးနှစ်တစ်ကြိမ် ကင်ဆာရောဂါကို Pap test နဲ့ စစ်ဆေးသင့်ပြီး အသက် ၃၀ နဲ့ ၆၅ ကြားမှာဆိုရင် Pap test ရော HPV test ကိုပါ ငါးနှစ်တစ်ကြိမ် စစ်ဆေးပေးသင့်ပါတယ်။\nအသက် ၆၅ နှစ်နဲ့အထက်ဆိုရင်တော့ ဆရာဝန်ညွှန်ကြားမှုအတိုင်း ဆောင်ရွက်သင့်ပါတယ်။ သင်ဟာ လိင်ဆက်ဆံဖို့ ဆန္ဒရှိနေတယ်ဆိုရင် သင့်ပြနေကျဆရာဝန်နဲ့ ဆီးပူညောင်းကျ ကာလသားရောဂါနဲ့ ကူးစက်တတ်တဲ့ ကာလသားရောဂါ ရှိမရှိကို နှစ်စဉ် စစ်ဆေးသင့်ပါတယ်။\nHIV စစ်ဆေးမှုကိုလည်း အနည်းဆုံး တစ်ကြိမ် စစ်ဆေးပေးသင့်ပြီး စစ်ဆေးမှု များသွားခဲ့ရင်လည်း အန္တရာယ်ရှိနိုင်ပါတယ်။ နှစ်စဉ်ကျန်းမာရေး စစ်ဆေးမှုပြုလုပ်ဖို့ မမေ့ပါနဲ့။\n၈။ ကျေနပ်နှစ်သက်စေသော လိင်ဆက်ဆံခြင်ရှိပါစေ\nလိင်ဆက်ဆံခြင်းဟာ စိတ်ဖိစီးမှုနဲ့ နာတာရှည် ရောဂါတွေကို ပြေပျောက်စေပါတယ်။ အကယ်လို့ အဆင်မပြေဖြစ်ခဲ့ရင်လည်း ဆရာဝန်နဲ့တိုင်ပင်ပြီး အကြံဉာဏ် ရယူသင့်ပါတယ်။\nမနက် အိပ်ရာကထလာတဲ့အခါမှာ အလွယ်တကူ ပင်ပန်းနေတာ၊ အာရုံစူးစိုက်မှု ရော့ရဲနေသလို ခံစားနေရရင် သင်ဟာ အိပ်ရေး မ၀သေးဘူးဆိုတဲ့ သဘောပါ။ မကြာသေးခင်လေ့လာမှုများအရ ဒီလိုခံစားရမှုတွေဟာ သင့်ကို နှလုံးရောဂါနဲ့ စိတ်ပိုင်းဆိုင်ရာ ရောဂါတွေ ဖြစ်စေနိုင်ပါတယ်။\n၁၀။ မျိုးဗီဇကို စစ်ဆေးစမ်းသပ်ပါ။\nရင်သားကင်ဆာ၊ မျိုးဥကင်ဆာနဲ့ နာတာရှည်ရောဂါတွေ မဖြစ်အောင် မျိုးဗီဇလက္ခဏာ စစ်ဆေးမှုတွေကို ဆရာဝန်နဲ့ တိုင်ပင်ဆွေးနွေး စစ်ဆေးသင့်ပါတယ်။\nအိုသွေးပိုင်ရှင်များ ပြင်းထန်းစွာ ဒဏ်ရာရပါက သေဆုံးနိုင်ခြေမြင့်\nဝိုင်ဖိုင် နဲ့ အနီးအနား အိပ်စက်ခြင်း က အသက်ဆုံးရှုံးနိုင်တဲ့ အထိ အန္တရာယ် ပေးနိုင်\nကြွက်နားရွက်မှိုစားပြီးနောက် အတွင်းကလီစာများ ပျက်ဆီးလာသည့် ကလေးငယ်\nသင့်အိမ်မှာ ကြမ်းပိုးတွေ သောင်းကျန်းနေပြီလား..?\nရွှေဆိုင်ဓါးပြတိုက်မှု အရောင်းဝန်ထမ်းများ ပါဝင်ပက်သက် (ရုပ်သံ)\nဖုန်းပွတ်နေတဲ့ မိခင်ကြောင့် ရထားအောက် ရောက်သွားတဲ့ သမီးငယ် (ရုပ်သံ)


ပရလောက(၃) | Myanmar Gazette News Media Forum Network\nHome » Other - Non Channelized » ပရလောက(၃)\nPosted by waigyee on Jul 10, 2011 in Other - Non Channelized | 13 comments\nမိတ္တီလာမြို့၊ စက်မှုလယ်ယာဦးစီးဌာနလက်အောက် စက်မှုလယ်ယာဗဟိုသင်တန်းကျောင်းက မြို့ပြင်အစပ်နားမှာရှိပါတယ်။\n(အခုရန်ကုန်-မန္တလေးအမြန်လမ်းဖောက်မှ အဲဒီဘက်က ရန်ကုန်-မန္တလေးကားတွေ ဖြတ်ကြတာပါ။ အရင်ကတော့ လမ်းဟောင်းတုန်းကဆိုရင်တော့ မိတ္ထီလာမြို့ထဲ၊ ကန်ကြီးနားကနေဖြတ်သွားတာလေ)\nကျွန်တော်အရင်က စက်မှုလယ်ယာမှာ စက်/ကျွမ်း(၃)ရာထူးနဲ့ အလုပ်ဝင်ခဲ့ဖူးပါတယ်။\nအလုပ်ဝင်ပြီး (၆)လလောက်အကြာမှာ ဌာနဆိုင်ရာသင်တန်း တက်ရောက်ရပါတယ်။\nသင်တန်းကာလ(၃)လပါ။ (မိတ္တီလာမြို့သို့ တစ်ကျော့ပြန်ရောက်ခြင်းဖြစ်ပြီး ငယ်ငယ်က ၁၉၈၇ မှ ၁၉၈၈ အရေးအခင်းပြီးသည်အထိ ကျွန်တော့်အဖေ တာဝန်နှင့်နေထိုင်ဖူးသည်)\nယင်းသင်တန်းကျောင်းမှာ ယခင်ကတည်းက နာမည်ကြီးတယ်။ လူပြောများတယ်။ ကြုံတွေ့ဖူးသူများတယ်။ သရဲခြောက်လွန်းသော နေရာကြီးပါ။\nသင်တန်းကျောင်း အနောက်ကပ်လျက်တွင် သင်္ချိုင်းလည်းရှိပါတယ်။\nငယ်ငယ်ကတော့ မကြုံခဲ့ဖူးပေ။ ကြားသာကြားဖူးခဲ့တယ်။\nအခု ကျွန်တော် သင်တန်းတက်မှသာ ကိုယ်တွေ့ကြုံခဲ့ရတာဖြစ်ပါတယ်။\nကျွန်တော်တို့သင်တန်းတက်ရမယ့် အဖွဲ့ ရန်ကုန်ကနေ ရထားဖြင့် လာကြပြီး သာစည် ဘူတာတွင် ဆင်းကြတာပေါ့။ ဘူတာကို သင်တန်းကျောင်းက ကားနဲ့ ကြိုပို့ပါတယ်။ သင်တန်းကျောင်းသို့ ရောက်ရောက်ချင်း ကျွန်တော်တို့ အဖွဲ့ (ကျွန်တော်တို့အဖွဲ့က ရန်ကုန်ရုံးချုပ်က အဖွဲ့ပါ။ စာရေးရော၊ စာရေးမတွေရောပါဆိုရင် စုစုပေါင်း(၁၆)ယောက်လောက်ရှိတယ်) အထုပ်အပိုးတွေ၊ တချို့ဆို သေတ္တာကိုယ်စီနဲ့ပေါ့။ သင်တန်းကျာင်းသားရေးရာရှေ့မှာ ရောက်ရှိကြောင်း သတင်းပို့ရသေးတယ်ဗျ။ ဟေ့ကောင်၊ သင်တန်းကျောင်းက နာမည်ကြီးနော်လို့ ကျွန်တော်က စပြောတော့။ အေး ဟုတ်တယ် ကြားဖူးတယ်ဟ၊ ငါတို့ရှေ့က စီနီယာတွေလည်း ပြောတာကြားဖူးတယ်။ နည်းနည်းတော့ ကြည့်နေရတာပေါ့ကွာ အစသဖြင့်ပေါ့။\n………….ကျွန်တော်တို့လည်း ကိုယ်စီကိုယ်စီ သတင်းပို့ပြီး နေရမည့် အဆောင်နံပါတ်ကို မေးပြီး ချီတက်လာကြသည်။ သင်တန်းကျောင်းတွင် ယောက်ျားလေးအဆောင်(၁)နှင့်(၂)သည် ကျွန်တော်တို့ စက်/ကျွမ်း(၃)နှင့် ဒု-ဦးစီးမှူးများ သင်တန်းတက်ရောက်လျှင် နေကြရသည့်အဆောင်ဖြစ်သည်။ ကျန်သည့် အဆောင်(၃)က စာရေး၊ (၄)ကတော့ ထွန်စက်မောင်း/ပြင်သင်တန်းသားများနေကြရသည့်အဆောင်ဖြစ်သည်။ ကျွန်တော်တို့ အဖွဲ့ အဆောင်(၂)တွင် ကျသည်။ မိန်းကလေးများကလည်း သူတို့မိန်းကလေးဆောင်ကို ကိုယ်စီချီတက်သွားကြပြီး နေရာချကြသည်။ အဆောင်တွင် ဖောင်ကြီးသင်တန်းလိုပင် ကိုယ့် Roll No. ဖြင့် အစဉ်လိုက် ကုတင်နေရာချထားသည်။ ကျွန်တော့်ကတော့ အဆောင်၏ ပထမဆုံး လူဝင်ပေါက်ကို ခြေရင်းပေးထားသည့် ကုတင်တွင်ကျသည်။ ၀င်ပေါက်ဘေးတစ်ဖက် ကိုယ်စီတွင် ကုတင်တစ်လုံးစီရှိပြီး ကျွန်တော်ကုတင်နှင့် ၀င်ပေါက်က တည့်တည့်ဖြစ်သည်။ ကျွန်တော်တို့ ယောင်္ကျားလေး အဆောင်(၄)ဆောင် နား အုတ်တံတိုင်းနှင့် ကပ်လျက်တွင် ၀ါးတီးဆွဲရ သည့်အဆောင်ရှိသည်။ ကျွန်တော်တို့လည်း ရောက်ကစ ဆိုတော့ အရင်ကတည်းကသင်တန်းတက် နေရသော သင်တန်းကာလ(၆)လတက်ရသည့် ထွန်စက်မောင်း/ပြင် သင်တန်းသားများကို ဟိုမေးသည်မေး မေးကြသည်။ ကျွန်တော်တို့ အဆောင်နှင့် လမ်းသာခြားသည့် တစ်ဖက်တွင် အဆောင်(၂)ဆောင် ချိတ်ပိတ်ထားသည်ကို တွေ့ရသည်။ ကျွန်တော်တို့လည်း ဘာလို့ ချိတ်ပိတ်ထားတာလဲ မေးကြတာပေါ့။ ထွန်စက်မောင်း သင်တန်းသားတွေပြောတာတော့ အဲဒီမှာ လူသေဖူးလို့တဲ့။ ဟုတ်လားပေါ့ . . . . အဲဒီမှာ အရင်က စာရေးမတစ်ယောက် Table Tennis ရိုက်ရင်း အမောဆို့ပြီး သေထားတာတဲ့။ မကျွတ်ဘူးပြောတာပဲ။\nကျွန်တော်တို့လည်း ဘယ်လိုသိတာလဲ၊ ဘာလဲပေါ့။ ကြုံတဲ့သူကြုံတယ်လို့တော့ သူကပြောတယ်။ အရင်က တစ်ခါတစ်ခါဆို လူခြေတိတ်ချိန်ကျရင် လက်နှိပ်စက်ရိုက်သံတွေကြားရသလို သူမှမဟုတ်ဘူးတဲ့ တခြားဟာတွေ လည်းရှိတယ်ပြောတယ်။ မိန်းကလေးဆောင်မှာလည်း ခြင်ထောင်ကျိုးတွေ၊ ဘာတွေ အဖြုတ်ခံရတယ်တဲ့လေ။ ကျွန်တော်တို့လည်း ကျောင်းက ပရိတ်တွေဘာတွေမရွတ်ဘူးလားမေးတော့။ ရွတ်တာပဲတဲ့။ ဒီလိုနဲ့ ကျွန်တော်တို့လည်း တောင်မေးမြောက်မေး လျှောက်မေးပြီး ကန်တင်းမှာ ထိုင်ရင်း ဟိုကြည့်သည် ကြည့်လိုက်ကြည့်ပေါ့။ အော် ပြောရဦးမည်။ ကျွန်တော်တို့ သင်တန်းတက်ရတာ . .. နယ်ပေါင်းစုံက လူတွေလည်းတက်ရတာပါ။ ရောက်ရောက်ချင်းဆိုတော့မရင်းနှီးကြသေးပေမယ့် နောက်ကျမှ အပေါင်းအသင်းစုံသွားပြီး ပျော်စရာလည်းကောင်းပါတယ်။ မနက်(၅း၀၀)ဆိုရင် ထပြီး ပီတီပြေးဖို့ တန်းစီ၊ တန်းစီပြီး ဘောလုံးကွင်းကို(၃)ပတ် ပြေးရပါတယ်။ ပြေးပြီးရင် ခဏတဖြုတ်နားတဲ့သူနား၊ ဘောလုံးကန်တဲ့သူက ကန်ပေါ့။ ခြင်းခတ်တဲ့သူက ခတ်ပေါ့။ အဆောင်ပြန်ပြီး ခဏနားတဲ့သူက ပြန်နားပေါ့။ (၇း၃၀)အမီ အဆောင်ပြန်ရေမိုးချိုး၊ ချိုးပြီးတာနဲ့\nမောနင်းစာစားဖို့ ထမင်းစားဆောင်မှာ သွားစားကြရပါတယ်။ စားပြီး အဆောင်ပြန်တဲ့သူပြန်၊ ကန်တင်းကို ချီတက်တဲ့သူချီတက်ပေါ့။ ၉း၀၀ ဆိုရင် စာသင်ချိန်စပြီလေ။ ၁၁း၃၀ဆိုတာနဲ့ နေ့လည် ထမင်းစားချိန်၊ ၁း၀၀နာရီဆို ပြန်စ၊ ညနေ၄း၃၀ခွဲဆိုတာနဲ့စာသင်ချိန်ပြီးပြီ။ တစ်ပတ်တစ်ခါ၊ ဖက်ဒိတ် လုပ်ရပါတယ်။ ညနေပိုင်း မြက်တွေ၊ ဘာတွေပေါက်ရတယ်ဗျ။ လမ်းတွေ၊ မြောင်းတွေဖောက်၊ သန့်ရှင်းရေးလုပ်ပေါ့။ ပြီးတာနဲ့ တခါတည်း ဘောလုံးကန်တဲ့သူကန်၊ ခြင်းခတ်တဲ့သူခတ်နဲ့ ပျော်စရာလည်း ကောင်းပါတယ်။ ညဆိုရင် ထမင်းစားပြီး (၇း၀၀)နာရီကနေ (၈း၃၀)အထိက စာသင်ဆောင်မှာ စာကျက်ဖို့သွားရသေးတယ်ဗျ။ ပြီးတာနဲ့ အဆောင်ပြန်တဲ့သူပြန်၊ မပြန်ရင်လည်း ကန်တင်းခဏသွား၊ ကန်တင်းကလည်း (၉း၀၀)ထိုးတာနဲ့ပိတ်ပါပြီ။ ကျွန်တော်တို့သင်တန်းရဲ့ တစ်နေ့တာပေါ့။ ကျွန်တော်တို့အဖွဲ့ကတော့ ရောက်ရောက်ချင်း ရန်ကုန်ကလာတာ ကျွန်တော်တို့(၃)ယောက်ပဲရှိသေးတယ်။ တိုင်းရင်းသားတွေ လည်းပါတယ်ဗျ။ ဗရုတ်သုတ်ခတွေလည်း ပါတယ်ဗျ။ အစုံပဲ။ ရှမ်းပြည်၊ ကယားပြည်၊ စသည်ဖြင့်ပေါ့။ နောက် အကျင့်တူတာတွေ သွားပေါင်းမိတာပေါ့။ ဟဲဟဲ . . . အဲသည်လို (၈း၃၀) (၉း၀၀) အဆောင်ပြန်ရောက် တာနဲ့ ခိုးဝယ်ထားတဲ့ ပုလင်းခိုးသောက်ရင်း စရိုက်တူတွေသွားပေါင်းမိကြတာပါပဲ။ အရက်ကုန်ရင် ခိုးထွက်ဝယ်ကြနဲ့ပေါ့။ မြွှေပါးကင်းပါးလည်း မသိ၊ အလှည့်ကျ နှစ်ယောက်တစ်တွဲ ညဘက်ခိုးထွက်ဝယ်ကြတာပေါ့။ ကျွန်တော်တို့ အဆောင် ဘေးမှာ ကြက်ဆူခြံကိုကျော်ပြီး သံဆူးကြိုးကာထားတာကို ဖြဲပြီးသွားဝယ်ရတာ။ ကြိုးစားတာ . . . သံဆူးကြိုးကျော်လိုက်တာနဲ့ လမ်းပဲလေ။ လမ်းကလည်း လှည်းလမ်းဗျ။ ပြောရရင် သင်္ချိုင်းကုန်းအ၀င်လမ်းဗျာ။ အဲဒီလမ်းကနေထွက်လိုက်တာနဲ့ ကားလမ်းမပေါ်က ဆိုင်ကိုဒိုးရတာ။ ဒီလိုပဲ နှစ်ယောက်တစ်တွဲ တစ်ည၊ တစ်ည အလှည့်ကျ ခိုးထွက်ဝယ်ကြတာပေါ့။ ဓါတ်မီးလည်းဆောင် ထားရသေးတယ်။ မဟုတ်ရင် မြွှေပွေးစာမိသွားမှာ၊ ကန္တာရဆူးကလည်း ရှိသေး။ မြွှေပွေးလည်းပေါတယ်၊ ဖက်ဒိတ်လုပ်ရင် အမြဲတွေ့ရတယ်။\n။။။။။။။။။။။။။။။။။။။။။။။။။။။။။။။။။။။။ တစ်ည ။။။။။။။။။။။။။။။။။။။။။။။။။။။။။။။။။။။\nအဲဒီလိုပဲ နေ့တိုင်းတော့မဟုတ်ပါဘူး။ တစ်ပတ်မှာ နှစ်ရက်လောက်တော့ ၀ိုင်းဖွဲ့ကြတာပေါ့။\nတစ်ရက်တော့ အဲဒီညက ကျွန်တော်ကြုံရတာကိုပြောပြမယ်။ အကုန်လုံးလည်း အိပ်ကုန်ပြီ။ ကျွန်တော်လည်း အိပ်ပျော်သွားတာပေါ့ဗျာ။ တစ်ရေးနိုးတော့ ဇာတ်လမ်းစတော့တာပဲ။ နာရီကြည့်လိုက်တော့ ၁း၃၀သာသာလောက်၊ ကျွန်တော်လည်း ပြန်အိပ်မရသေးတော့ ခေါင်းအုံးကို ခေါက်ပြီး ခေါင်းကိုမြင့်မြင့်လေးထားရင်း\nကျွန်တော့်စိတ်ထဲ တစ်မျိုးဖြစ်သွားတာ . . . ဘယ်လိုကြီးမှန်းမသိဘူး။ မသိုးမသန့်ဖြစ်သွားတာ၊ ခြေရင်းက အပေါက်နဲ့ဆို ကျွန်တော်ကုတင်က တန်းနေတာပဲ ခြေရင်းပေးထားတာလေ။ လှဲနေရင်ကနေ အပေါက်ဝကို ကြည့်နေရင်း၊ အဲဒီညကျမှ ဘယ်သူက အပေါ့သွားပြီး တံခါးကို ဂျက်ပြန်မချထားဘဲ စေ့ထားခဲ့တာ ၊ အဲဒီတံခါးက ဖြည်းဖြည်းချင်းပွင့်လာတော့ ကျွန်တော်လည်း သူခိုးလားမသိဘူးဆိုပြီး စောင့်ကြည့်နေတာ သူခိုးကပ်တယ်ဆိုရင်လည်း အဆောင်ရှေ့ တစ်ထပ်ဆောင်ဆိုတော့ ဘယ်လိုပြောမလဲ စင်္ကြံ၊ လူလျှောက်လမ်းရှိတယ်လေ။ မီးသီးတွေက လည်း ဖွင့်ထားတာ လင်းထိန်နေတာ။ သူခိုးတံခါးနားကပ်ဖွင့်ရင်လည်း အရိပ်မြင်ရမှာလေ။ မဟုတ်ဘူးဗျာ . .လူတ၀င်စာလောက်ဝင်လို့ရတဲ့ အနေအထားမှာ တံခါးကရပ်သွားတာ၊ ရပ်ပြီး ခြေသံ စကြားတာပဲဗျ။ ရှပ်ရှပ် ဆိုပြီး ကျွန်တော်လည်း စကြားတာနဲ့ ကုတင်ကို တစ်ချက် ဒုန်းကနဲထုလိုက်တာ ခြေသံပျောက်သွားပြီး နောက်တစ်ချက်လည်း ကျွန်တော် ဒုန်းကနဲ ပြင်းပြင်း ထပ်ထုလိုက်တော့မှ တံခါးလည်း ၀ုန်းဆိုပြီး ပိတ်သွားတာဗျာ။ ဒါနဲ့ အဲဒီဝင်ပေါက်နား ကုတင်က လူတွေနိုးကုန်ရော၊ ဘာဖြစ်တာလဲပေါ့။ ဆိုတော့ ကျွန်တော်လည်းထ တံခါးဖွင့်ပြီး ကြည့်တော့ဘာမှ မရှိဘူး။ ဒါနဲ့ ကျွန်တော်လည်း “မင်းလည်းမင်းဟာမင်းနေ၊ ငါတို့လည်း ငါတို့ဘာသာနေတယ်၊ လာမနှောက်ယှက်နဲ့၊ အမျှအမျှအမျှ ဆိုပြီး ဝေလိုက်တော့။ သိပ်မကြာဘူး ကျွန်တော်တို့ရှေ့ခပ်လှမ်း လှမ်းက အဆောင်(၁)က မှန်ပြတင်းပေါက်ကို ဗြုန်းဆိုပြီး ရိုက်သွားတာဗျာ။ နိုးတဲ့သူတွေလည်း ကြောင်ပြီး ကြည့်နေတာ။ ဟာ . . . ဒီကောင်တော်ရုံတန်ရုံအကောင်မဟုတ်ဘူးပေါ့။ အကောင်ကြီးမယ်ထင်တယ်။ ဘာညာနဲ့ပြောကြတာပေါ့။ နောက် အဲဒီလိုပဲ ညတိုင်းတော့ ဒီကောင်မလာဘူးဗျ။ အဆောင်တွေကို အလှည့်ကျ လှည့်ခြောက်နေတာ. . .။ အဆောင်(၁)မှာဆိုရင် ကြုံရတာ အဲဒီကလူတွေပြောတာပဲ။ ရှေ့လူသွားလမ်းစင်္ကြံမှာ လမ်းလျှောက်သံကြားတာတဲ့။\nနောက် ကျွန်တော်တို့အဆောင်ထဲက လူတွေ(၃)(၄)ယောက်ကြုံရတာပါ . . .\nနေ့လည် စာသင်ချိန်ကြီးတဲ့။ အဲဒီတစ်ယောက်. . .သူက ကန့်ဘလူသား၊ ဖျားနေလို့ဆိုပြီး သင်တန်းမှာဆို “ဆေးနား”ခေါ်တာပေါ့။ အဆောင်မှာပဲ ပြန်အိပ်နေတာ။ ဘယ်သူမှမရှိဘူး။ တစ်ယောက်တည်း . . .\nအဲဒီသူကလည်း ငှက်ဖျားရှိတယ်။ စောင်နဲ့ကွေးနေတုန်း စောင်ကိုလာဆွဲတယ်တဲ့။ နေ့လည်ခင်းကြီးကို . . လှည့်ကြည့်တော့ ဘာမှမရှိဘူးတဲ့။\nနောက်တစ်ယောက်ကြုံတာကျတော့ ညဘက်ကြီး ဒီကောင်က အဆောင်ရဲ့ ဟိုးဘက်ထိပ်ဆုံးက ပြတင်းပေါက်နားမှာ ကျတာ . . .အဲဒီညက ပြတင်းပေါက်နားက သူ့ကုတင်မှာ စာအုပ်ဖတ်ရင်း ပြတင်းပေါက်ကလည်း ခဏဖွင့်ထားတာ အိပ်တဲ့သူလည်း အိပ်ကုန်ပြီ။ စာဖတ်နေရင်းကနေ သူမသင်္ကာလို့ကြည့်လိုက်တော့ ဖျတ်ကနဲတွေ့လိုက်တာတဲ့။ ပြတင်းပေါက်နားကနေ မည်းမည်းအရိပ်တဲ့။ ဒါနဲ့သူလည်း ကြောက်လန့် ပြီး ပြတင်းပေါက်ထပိတ်တော့တာပါပဲ။\nသူတွေ့ပြီး သိပ်မကြာပါ နောက် (၄)(၅)(၆)ရက်လောက်ခြားမယ်ထင်တယ်။\nကျွန်တော်တို့နဲ့ အဲဒီရောက်မှ ပေါင်းမိသူတွေပေါ့။ အလှည့်က သူတို့အလှည့်ပေါ့။ အရက်ခိုးထွက်ဝယ်တာကိုပြောတာပါ။ ဟီး…. ကျေးဇူးရှင်နှစ်ယောက်က ည ၉း၀၀ထိုးလောက်က တည်းက ထွက်သွားတာ. . .၄၅မိနစ်လောက်ကြာမယ်။ ဘယ်ဟုတ်မလဲ ကျေးဇူးရှင်နှစ်ယောက်က ပါဆယ်ဆွဲတဲ့အပြင် ဆိုင်မှာလည်း သောက်လာသေးတယ်တဲ့ဗျာ။ အဲဒါနဲ့ အရက်ပုလင်းကိုချ၊ ချပြီး သူဆွဲလာတဲ့ အမြည်းထုပ် ကိုလည်းချတော့။ ဘာတွေလဲဆိုတော့ အမဲကြော်တွေတဲ့. .\nဟာ. . .ဟေ့လူ ခင်ဗျားတို့ အဆောင်ဝင်ကာနီး “ဖတ်၊ ဖတ်၊ ဖတ်”လုပ်လာလားလို့မေးတော့. . လုပ်ဘူးတဲ့။ နောက်တစ်ယောက်က “ဟေ့လူ၊ ဒီနယ်မြေက မြေသန့်တာမဟုတ်ဘူးနော်။ ခင်ဗျားလည်း သိသားနဲ့။ ညဘက်အဲဒီလိုမျိုးအသားတွေ မ၀ယ်လာနဲ့ဆိုတော့။ ရပါတယ်ကွာ၊ တစ်ခါတစ်လေပဲ၊ ချပါကွာ . . . လာ။ ဆိုတော့လည်း ကျွန်တော်တို့လည်း မထူးပါဘူးကွာ ချမယ်ဆိုပြီး ချပြီး တစ်ခွက်၊ နှစ်ခွက်လောက်ချအပြီး ခွေးအူသံဗျာ၊ စကြားတော့တာပဲ။ ကြားတာမှ .. . သင်တန်း ကျောင်းက ကိုယ်တော်ချောခွေး(၂)ကောင်က ဒီအဆောင်(၂)နားမှာပဲ ကပ်အူနေတာဗျ။ အီအီ လုပ်လိုက်၊ အသံဆွဲအူလိုက်နဲ့။ ကျွန်တော်တို့လည်း ဟေ့လူတွေ အခြေအနေကတော့“ရှော့“ ရှိတယ်နော်။ ဒီနားပဲကပ်အူနေတာဆိုတော့ ။ ခုန အမဲကြော်ဝယ်လာတဲ့သူက ထပြီး အမဲကြော် (၂)တုံးကောက်ယူသွားပြီး ကွဲကလည်း ကွဲနေတော့. .“ကဲ . .. ရော့ ငါတို့လည်း ဒါအကုန်ပဲဆိုပြီး အပေါက်ဝကနေ ပစ်ပြီး ငါတို့ကိုလည်း ငါတို့ဘာသာနေ တယ်၊ နင်တို့လည်းနင်တို့ဘာသာနေလို့ ပြောပြီး ပြန်ထိုင်လိုက်တယ်။ သိပ်မကြာဘူးဗျာ။ ကျွန်တော်တို့အဆောင်နားမှာ ခုန ခွေးနှစ် ကောင်အူနေရာကနေ ထွက်သွားပြီး အူသံပျောက်သွားတာ။ ဧကန်န အရက်သွားဝယ်ပြီး ပြန်လာတဲ့ဘက်ကပဲ ပါလာတာလားမသိဘူး။\nကြိုကြားကြိုကြား မိန်းကလေးဆောင် ဘက်ကလည်း မိန်းကလေးတွေ ပြောသံကြားတာတော့။ သူတို့အဆောင်မှာလည်း ရှိတယ်တဲ့။\nကျွန်တော်တို့ သင်တန်းတက်လာခဲ့တာ (၁)လခွဲလောက် အကြာမှာ အဆောင်(၄)က ထွန်စက်မောင်း/ပြင်က သင်တန်းသားနှစ်ယောက်၊ ဆိုင်ကယ်မှောက်ရော၊\nတနင်္ဂနွေနေ့ဆိုတော့ ၊ Out pass ရတယ်လေ။ Out pass က နေ့လည် (၃း၀၀)အရောက် သင်တန်းကျောင်းကို ပြန်ဝင်ရတာ။ အဲဒီနေ့ဆို အကုန်လုံး Out pass ကိုယ်စီနဲ့ အပြင်ထွက်ကြတာကိုး။ ကျွန်တော်တို့လည်း ထွက်တာပေါ့။ ထွက်ရင်လည်း သိတဲ့အတိုင်း နေ့ခင်းကြီးလည်း အဖွဲ့စုံတော့ သောက်ကြစားကြပြီးမှ အရောက်ပြန်ဝင်ကြတာ။\nအဲဒီနေ့က ဆိုင်ကယ်မှောက်တဲ့ နှစ်ယောက်ထဲက တစ်ယောက်က မိတ္တီလာသားဗျ။ အဲဒီ ကောင်က သူ့အိမ်က ဆိုင်ကယ်ယူထားတာကို။ ကျွန်တော်တို့လည်း သင်တန်းကျောင်းထဲပြန်ရောက်ပြီး သိပ်မကြာဘူး။ ဆိုင်ကယ်မှောက်တယ်လို့ ပြောသံကြားတာပဲ။ ဆေးရုံရောက်ကုန်ပြီတဲ့။ နှစ်ယောက်စလုံး . . .ဘယ်မှာ မှောက်တာလဲဆိုတော့ . . . ကျွန်တော်တို့ သင်တန်းကျောင်း မရောက်ခင်၊ ဆက်သွယ်ရေး ရှေ့က ကုန်းတက်မှာတဲ့ မှောက်ပြီး လှည်းလမ်းကြောင်းထဲကျသွားတာတဲ့။\nနောက်မကြာပါဘူး။ ညနေ လည်းကျရော၊ သတင်းကြားတော့တာပဲ။ မိတ္ထီလာသား ဆုံးသွားပြီတဲ့။\nကျန်တဲ့တစ်ယောက်ကတော့ လက်ကျိုးတယ်တဲ့။ သူ့အသုဘပို့တော့ အညာဘက်ဆိုတော့ သိတဲ့ အတိုင်း သူ့အလောင်းကို ဆေးရုံကနေ နိဗ္ဗာန်ယာဉ်နဲ့တင်ပြီး လိုက်ပို့တဲ့သူတွေလည်းလိုက်ပို့ကြပေါ့။ ကျွန်တော်တို့ကတော့ ကျောင်းရှေ့ကနေပဲ စောင့်ပြီး ကြားဖြတ် ဝေါကင်းရိုက်ပို့ကြတာပေါ့။ ကျွန်တော်တို့ သင်တန်းကျောင်း အနောက်က သင်္ချိုင်းမှာပဲ မြေချတာလေ။\nအဲဒီကောင် ရက်မလည်ခင်၊ သူ့အဆောင်မှာ သောင်းကျန်းတယ်။ သူ့အဆောင် တင်မဟုတ်ဘူးဗျာ။ နောက် ညတွေ ကျွန်တော်တို့အဆောင်ဘက်တောင် လာသေး။ ကျွန်တော်တို့နဲ့ လည်း ဘောလုံးကန်ရင်း နည်းနည်း သိနေတာကို။ တစ်ခါတစ်ခါ သူကိုအရက်မှာလိုက်တာ. ဆိုတော့\nခြောက်တာပဲဗျာ။ ပေါ်တင်ကြီးတွေ . . . ညဘက်ဆို မြင်တော့မမြင်ရဘူးပေါ့။ အသံဗလံတွေကြားနေတာ. . .\nနောက်ရက်လည်တော့မှ အမိန့်စာထုတ်ပြန်တာပေါ့။ ဒီကောင်ကတော့ နုသေးလို့လားမသိ၊ အမိန့်စာထုတ်ပြီး နောက် အသံတွေမကြားရတော့ဘူး။\n။။။။။။။။။။။။။။။။။။။။။။။။။။။။။။။။။။။။။။။။။။။။။။။။။။။ နောက် ။။။။။။။။။။။။။။။။။။။။။။။။။။။။။။။။။။။။။။။\nတခြားနယ်က ကောင်မလေးတစ်ယောက်ကြုံတာ ကျတော့ သူလည်း အဲဒီလိုပဲ နေမကောင်းလို့ “ဆေးနား” ပေါ့။ သူ့ကတော့ ကျွန်တော်တို့ပြောတဲ့ဟိုသတင်းတွေ သူလည်းကြားထားတာကိုး။ ဒါကြောင့် တစ်ယောက်တည်း မနားရဲဘူးဆိုတာနဲ့ တခြားသူ့သူငယ်ချင်းပါ အစောင့်သဘောနဲ့ စောင့်ပေးနေတာ။ သူကတော့ ဘေးက ကုတင်မှာ သူ့ငယ်ချင်းရှိတယ်ဆိုပြီး စိတ်ချလက်ချပေါ့။ အိပ်ပျော်သလိုမပျော်သလိုဖြစ်နေချိန် ဘေးနားက သူ့တို့အိမ်က ကြော်ထည့်လာတဲ့ ငါးပိကြော်တို့၊ အမဲကြော်တို့ထည့်ထားတဲ့ ချိုင့်သံကြားတော့ သူက တစ်ဖက်လှည့်နေရင်းက သူ့သူငယ်ချင်းထင်ပြီး လှမ်းမေးတာ ပြန်ထူးသံမကြားတော့ ဖြည်းဖြည်းချင်းလှည့်ကြည့်တော့ ဘာမှမရှိဘူးတဲ့။ နောက်တော့ဘယ်ဟုတ်မလဲ။ သူ့သူငယ်ချင်းက ခဏနေကျတော့မှ အဆောင်ထဲပြန်ဝင်လာတော့ “ဟဲ့ ဘယ်သွားတာလဲဆိုတော့” ငါအလေး ခဏသွားနေတာတဲ့။ အဲဒီကျမှ နေမကောင်းတဲ့သူ ချွေးပါပြန်သွားတာတဲ့။\nကျောင်းအုပ်ရုံးခန်းဘေးက စာရေးမတွေ၊ အခန်းမှာလည်း အဲဒီလိုမျိုး ဖျတ်ကနဲမြင်ရတယ်ပြောတယ်။\nကျောင်းက စာရေးမတွေ (နယ်ခံတွေ) ပြောသံကြားတာတော့ ။ ဒီကျောင်းထဲမှ သဘက်တောင်ရှိတယ်တဲ့ဗျာ။ သူတို့ပြောကြားချက်အရတော့ . . .. အဲဒီက ၀န်ထမ်းတစ်ယောက် ကြုံရတာပေါ့။ အဆောင်(၁)နဲ့ စာသင်ဆောင်သွားတဲ့လမ်းက အပင်မှာပါတဲ့။ အရင်က ကြုံဖူးတာတဲ့။ အဒီလူက တစ်ည သင်တန်းသားတွေ အကုန်အိပ်ကုန်ပြီ ။ အဲဒီအချိန်ကြုံတာတဲ့။ သူကလည်း ကျောင်းမှာ ဂျူတီကျတော့ လက်နှိပ်ဓါတ်မီးနဲ့ တောင်ကြည့်မြောက်ကြည့်ပေါ့။ အဲဒီနေရာလည်း ရောက်ရော (ဒီလူကလည်း လုံးဝအကြောက်အလန့်မရှိတဲ့သူ၊ သောက်လည်း သောက်ထားတယ်) သူနောက်ကျောမလုံလို့ နောက်ပြန်ကြည့်လိုက်တော့ အရိပ်မည်းမည်းကြီးက အကြီးကြီးတဲ့ဗျာ။ သူ့အရပ်ကိုမိုးထားတာတဲ့။ ဒါနဲ့ သူလည်းတခြားအရိပ်ကျတာလားဆိုပြီး ကြည့်သေးတယ်တဲ့။ သူ့နောက်ထပ်ကြပ်မကွာ အဲဒီအရိပ်လိုလိုဟာကြီးက ပါလာတာတဲ့ဗျာ။ သူလည်း ခြေကုန်သုတ်ပြီး ဂျူတီအခန်း(ကျောင်းဂိတ်ပေါက်)ကို တန်းပြေးတော့တာပဲတဲ့။\n။။။။။။။။။။။။။။။။။။။။။။။။။။။။ အဲဒီသင်တန်းကျောင်းမှာ ကြုံခဲ့ရသမျှနဲ့ ပြောပြသမျှလေးတွေပါ ။။။။။။။။။။။။။။။။\nသင်တန်းကျောင်းက အကြောင်းလေးကို ဖတ်သွားပါတယ်။\nတကယ်အဖြစ်အပျက်ဆိုတော့ ၀တ်ထုတို(ပပ်ဆင့်မ၇ိုက်တတ်လို့) ပေါင်းချုပ်လေးရေး ပါလား ။\nဒါကတော့ ဒီတိုင်းပြည်ရဲ့ ရုံးတိုင်း ကျောင်းတိုင်း လိုလိုမှာ ဒီလို ပါးစပ်စကားလေးတွေရှိပါတယ်..။ နေ၀န်းနီတို့ မယုံလို့ အရက်ပုလင်းထောင်ပြီး စောင့်ကြည့်ဖူးပါတယ်..။ တစ်ခါမှမတွေ့ဖူးပါဘူး..။ နောက် အတွေ့အကြုံရှိတဲ့ ဆရာတွေက ဘာပြောလဲဆိုတော့ ..။ သူများပြောတိုင်းယုံတဲ့ ကောင် လူမိုက်ဆိုလို့ စောင့်မကြည့်တော့ပါဘူး..။ ဒီဟာမျိုးက စိတ်နဲ့လဲဆိုင်ပါလိမ့်မယ်..။ တစ်ချို့က ခြောက်တယ်..။ ဒါမျိုးတွေ့တယ်..။ ကြုံတယ်ဆိုတာက ကံနိမ့်တဲ့သူမှတွေ့တာတဲ့..။ ဒီတော့ ဒီအကြောင်းမပြောရဲအောင်ပိတ်ပြောလိုက်တာနဲ့တူပါရဲ့..။ ဘယ်သူက ကံနိမ့်တယ်လို့ သူများအထင်ခံချင်မှာလဲ?\nပြီးခဲ့တဲ့နှစ်ကတော့ ယူအက်စ်ပြည်တွင် “သရဲလိုက်”ရင် တယောက် ၄၀၀ ပေးရတယ်မှတ်မိတယ်..။\nအပြည်ပြည်ဆိုင်ရာ သရဲလိုက်အဖွဲ့ ကိုတော့ မမေးဖူးဘူး..။\nမြန်မာပြည်မှာလည်း အဲဒါမျိုး ဘစ်ဇနက်လုပ်ရင်တော်တော်ကိုက်မယ်ထင်တယ်..။\nအစိုးရကခွင့်ပြုအောင် ဘုန်းကြီးနဲ့ နတ်ကတော်ပါ တွဲငှားထားလိုက်ပေါ့..။\nအရင်းအနှီးမှာ ရှယ်ရာထည့်ဖို့ စိတ်ဝင်စားပါတယ်…။\nသူကြီး သူရဲမိတဲ့ အတွေ့အကြုံလေးဘာလေးရော မရှိဘူးလား။\nဖတ်ရတာ တကယ့်ကို ၇င်တထိတ်ထိတ် နဲ့ ….\nတကယ့် အဖြစ်အပျက်ဆိုတော့ တော်တော် စိတ်ဝင်စားဖို့ကောင်းတယ်။\nကြောက်လည်းကြောက်တယ် ဒါပေမဲ့လည်း အဲလိုအကြောင်းအရာတွေ စိတ်ဝင်စားတယ် …\nဖတ်ရတာ အရမ်းအနှစ်သာရ ရှိတယ်ဗျာ။ ရွာထဲမှာ ကြောက်တာကို မယုံသလိုနဲ့ ဟန်ဆောင်နေတဲ့သူတွေ ညဖက်သေး ထမပေါက်ရဲအောင် ဆက်ရေးပါအုံး၊ အားပေးနေပါတယ်။\nအားပေးပါတယ်ဗျို့။ စုပြီး ebook pdf လေး ထုတ်ပါဗျို့။ ဒီနေရာကို ကို ogre ကို လွှတ်ဖို့ကောင်းတယ်။း)\nကံနိမ့်တာနဲ့မဆိုင်ပါဘူး။ ဘယ်လိုပြောမလဲ အဲဒီလို ပရလောကသားတွေနဲ့ကြုံတာများတဲ့သူရဲ့\nလက္ခဏာမှာကိုက“ ဗွေပါဝါ” ဆိုတာပါတယ်လို့ လက္ခဏာဆရာကြီးတွေပြောတာကြားဖူးတယ်။ လူကြီးတွေအခေါ်ပေါ့။ အဲဒါမျိုးပါတဲ့သူက ဒီလောကသားတွေနဲ့ကြုံကိုကြုံကြိုက်ရပါတယ်တဲ့။\nTrue Answer နဲ့ ကိုကြောင်ကြီးရေ\nကျွန်တော်က သိပ်မရေးတတ်ဘူးဗျ။ ကျန်တဲ့အကြောင်းအရာတွေရှိတယ်။ သိပ်မတင်ပြတတ်သေးတာ။ သည်းခံပြီးဖတ်ပေးတဲ့အတွက် ကျေးဇူးပါ။ Data တွေစုထားပါတယ်။ အရေးအသားကောင်းအောင် ကျင့်လိုက်ပါဦးမယ်။\nတွေးကြည်တာပါ သရဲ က ကိုယ်နေတဲ့ (တည်းခို)နေရာမှာ ရှိတယ်(ခြောက်တယ်)ဆိုရင် ရေချိုးနေတဲ့ အချိန်တို့အီးအီးပါ နေတဲ့ အချိန်တို သူတို ချောင်းကြည်ရင်တော့ ပြသနာပဲ (ရှက်တက်လို့ ) ပြီးတော့ ဗုဒ္ဓဘာသာ အရ ကံနိမ့် ရင်ခြောက်ခံရတယ် ဆို တခြား ဘာသာတွေမှာ ဆိုရင် ဘာဖြစ်မှ အခြောက်ခံရတာလဲ ဘာသာခြားများ (သိတဲ့လူရှိရင်) ပြောပြပါလို့


လိုင်းပေါ်မှာ ကျွန်တော်အမြဲပဲ အားလုံးကို သိတာလေးတွေပြောပြ တတ်နိုင်တာလေးတွေကူညီနဲ့ပေါ့ဗျာ။ အဲ့လိုနဲ့အချိန်တော်တော်များများကို သူငယ်ချင်းများအတွက် ဖဲ့ပေးလိုက်မိတယ်။ ကျေးဇူးတင်ပါတယ်ဆိုတဲ့ စကားတစ်လုံးတောင်မရခဲ့တာ တော်တော်များသွားပါပြီ။ ပြီးတော့ ကျွန်တော်က အစအနောက်သန်တယ်။ လိုအပ်တဲ့အချိန်မှာယူသုံး မလိုအပ်တဲ့အချိန် ချောင်ထဲကိုထိုးထားတတ်တဲ့ လူတွေရဲ့အကျင့်တွေကိုလဲ တော်တော်များများကိုတွေ့လိုက်မိတယ်ဗျ သိလား။ သူငယ်ချင်း တို့လဲ အားလုံးကို တစ်တန်းထဲ မထားကြနဲ့ဗျသိလား။\nအခုတစ်လော ပရဟိတ အလုပ်တွေနဲ့ပဲ အချိန်ကုန်နေတာနဲ့ပဲ ကျွန်တော် ပို့စ်အသစ်တွေတင်တာကို ခဏနားထားရတယ်။ နောက်ရက်တွေကနေပြီးတော့ စပြီးရေးတော့မှာပါ။ အားလုံးအားပေးကြပါဦးလို့ ဖိတ်ခေါ်လိုက်ပါတယ်ဗျာ။ သူငယ်ချင်းတွေရဲ့ ဘလောက်လေးတွေကိုတောင် သွားမလည်ဖြစ်ဘူးဗျသိလား။ အခုတော့ လူတွေရဲ့စိတ်ပိုင်းတစ်ဒေသကို မြင်ခွင့်ရလိုက်တာတော့ ကောင်းသွားတာပေါ့ ဟုတ်ဘူးလားဗျာ။ ကျွန်တော် ကျေးဇူးအတင်ခံချင်လို့မဟုတ်ပါဘူး။ ကျွန်တော့်အပေါ်ကို နားလည်မှုတစ်ခုယူပေးဖို့ပါ။ ကျွန်တော်ဟိုတစ်နေ့က သူငယ်ချင်းတစ်ယောက်ကို စိတ်ပါလက်ပါနဲ့ ရှင်းပြပေးပါတယ်။ ပြီးတော့ သူမေးတာ တော်တော်များများကိုဖြေပေးလိုက်တယ်။ အချိန် ၂ နာရီကျော်ကျော်လောက်ကြာသွားတယ်။ ဒါပေမယ့် ရရှိလိုက်တာကတော့ ပညာစမ်းကြည့်တာပါတဲ့။ ကျွန်တော် အရမ်းဒေါသဖြစ်မိတယ်ဗျာ။ ကျွန်တော့်မှာ မအားလပ်တဲ့ကြားထဲကနေ ဖဲ့ပေးလိုက်မိတဲ့ အချိန်တွေအတွက် အရမ်းကိုထိခိုက်မိတာပါ။ ကျေးဇူးမတင်ချင်နေပါ။ ကျေးဇူးမကန်းကြပါစေနဲ့လို့ပြောချင်တာပါ။ ကျွန်တော်မှမဟုတ်ပါဘူး။ ကျွန်တော့်ထက် တတ်ကျွမ်းတဲ့သူတွေ အင်တာနက်မှာ တစ်ပုံကြီးပါ။ ကျွန်တော်က အခုမှ လေ့လာဆဲ ဘလောက်ဂါတစ်ယောက်ပါ။ ၃ လဆိုတဲ့ကာလလေးကို ကျော်ဖြတ်မိတာ ရက်ပိုင်းပဲရှိပါသေးတယ်။ တစ်ခြားသူတွေနဲ့လဲ ကိုမေးချင်တာမေးပြီးရင် ကျေးဇူးတင်ပါတယ်ဆိုတဲ့စကားလေးကို commant လေးပဲဖြစ်ဖြစ်၊ cbox လေးထဲမှာပဲဖြစ်ဖြစ် ရေးပေးခဲ့ကြဖို့ အကြံဥာဏ်ပေးချင်တာပါ။ ကျွန်တော်ဆိုရင် ဘယ်နေရာက ပို့စ်ကိုပဲကြည့်ကြည့် အမြဲရေးပေးဖြစ်ခဲ့ပါတယ်။ တစ်ယောက်နဲ့တစ်ယောက် လက်တွဲပြီးခေါ်ချင်တာပါ။ အားလုံးကို အချိန်တိုလေးအတွင်းမှာနားလည်စေချင်တယ်။ ဒါကျွန်တော့်ဆန္ဒပါ။\nPosted by ညီနေမင်း at 8:11 PM\nLabels: General ထွေထွေ\nနေ့အိပ်မက် January 12, 2009 at 2:52 AM\nဖစ်မှဖစ်ရလေ... စိတ်မပျက်ပါနဲ့.. လူတွေဆိုတာ ဒီလိုပဲလေ.. အကောင်းဆုံးက မကူညီဘဲ နေနိုင်ရင်နေ.. မနေနိုင်လို့ ကူညီမိရင်လည်း ဘာတုံ့ပြန်မှုကိုမှမစဉ်းဘဲ ကူညီရင် နည်းနည်းဖြေသာမယ်နဲ့တူပါတယ်... ကိုညီနေမင်းကို ကျေးဇူးတင်နေကြတဲ့သူတွေရှိပါတယ်.. မမအဖြူရောင်တို့၊ မမကောင်းကင်ပြာတို့လေ...၊ စိတ်မပျက်ပါနဲ့နော်.. ပို့စ်အသစ်တွေရေးပါ.. စောင့်ဖတ်နေပါ့မယ်.. :)\nကောင်းကင်ပြာ January 12, 2009 at 3:13 AM\nကျေးဇူးတင်တုံး၊တင်ဆဲ၊တင်လတ္တံ ပါ ကိုနေ\n၀ှိုက်ဝှိုက် January 12, 2009 at 4:33 AM\n၀ှိုက်တို့ရှိတယ်လေ ကျေးဇူးတင်လို့ ညီ့ကိုတောင် မုန့်ဝယ်ကျွေးခိုင်းနေတာ\nဟွန့် ခုထိမုန့်ကျွေးသေးဘူး ဟိဟိ\nစိတ်မညစ်နဲ့ ကြိုးစားထား သူများပြောလဲ ဘာဖြစ်လဲ ၀ှိုက်တို့ရှိတယ် သိလား\nကိုတိုး January 12, 2009 at 5:41 AM\nဖြစ်မှာဖြစ်ရလေ စိတ်မညစ်ပါနဲ့လူတွေဆိုတာက ဒီလိုပဲလေ လိုချင်တာရပြီးရင်တော့ မသိချင်ယောင်ဆောင်နေတတ်ကျတယ်တဲ့........ဒါပေမဲ့လို့တော့ပေါက်ကွဲသံစဉ်တွေနဲ့ရေးထားတာဆိုတော့လည်းနော်။\nဘာမှာစိတ်မညစ်နေနဲ့ အားလုံးကိုအတိတ်ကကြောင့် ကူညီရတယ်လို့ပဲစိတ်ထဲမှာထား\nကူညီလက်စနဲ့လိုက်ပြီးကူညီလိုက်..... အားလုံးကို ကူညီတာလည်းကောင်းသောအပြုကိုပြုလုပ်ချင်းပါပဲတဲ့တူလေးရေ........ ဆက်ပြီးတော့ ကူညီလိုက်ပါအုံး..........\nthu January 30, 2009 at 6:50 AM\nဟုတ်ပါတယ်ဗျာ ။ ကျွန်တော်ကတော့ ဒီနေ့မှလာလည်တဲ့ဧည့်သည်ပါ ။ ဒါပေမဲ့ ဒီစာကိုဖတ်တော့လည်း အစ်ကိုဘက်က ခံစားရတာနားလည်ပါတယ် ။ ကျွန်တော်လည်း အခုမှ လေ့လာနေတာဆိုတော့ အစ်ကိုတို့လို ပညာဖြန့်ဖြူးပေးတဲ့ ဆိုဒ်တွေလိုက်ရှာရတာပေါ့ ။ ဒါပေမဲ့ အစ်ကိုပြောသလို အားလုံးကိုကျေးဇူးတင်ကြောင်းတော့ ပြောခဲ့တာချည်းပါပဲ။ အစ်ကိုတို့လို လူမျိုးတွေတောင်စိတ်ပျက်တယ်ဆိုတော့လည်း နောက်ဆို အခုလို ပညာရပ်တွေဖြန့်ဝေပေးမဲ့သူတွေ ရှားသွားမှာတောင်ကြောက်ရတယ်ဗျာ ။ နောက်ပြီးကျွန်တော့အနေနဲ့လည်း အစ်ကိုဆီမှာ သိချင်တာတွေမေးချင်သေးတယ်ဗျာ ။ ကျွန်တော်ကတော့ အစ်ကိုဆုံခဲ့တဲ့ သူငယ်ချင်းလိုတော့မဟုတ်ဘူးဆိုတာ အာမခံရဲပါတယ်ဗျာ ။ နောက်နေ့တွေလည်းလာအားပေးနေမယ်နော် ။\nNeverSurrender November 13, 2009 at 10:24 AM\ni felt like i m so late to found your site, bro. i really thank u. as far as i have learnt from Buddhist teachings, one who has taught other not for any purpose but with his pure attitude able to know everything by one look in the future. i wish u will be one like that also. hope u all the best. please carry on.\nBlog to WordPress ကူးပြောင်းခြင်း\nစင်္ကာပူကို ဖုန်း message ပို့ကြမယ်\nNokia, Sony Ericsson ဖုန်းများအတွက် အင်္ဂလိပ်အဘိဓါန်...\nကွန်ပျူတာသမားတိုင်း ဆောင်ထားသင့်တဲ့ User Guide စာအ...\nဖုန်းဖြင့် mobile english-myanmar dictionary inst...\nGtalk-online English Myanmar Dictionary\nDial up connection ဖြင့် အင်တာနက်ချိတ်ရအောင် (ထိုင...\nထိုင်းဖုန်းဖြင့် ပိုက်ဆံခိုး(အဲဟုတ်ပါဘူး) ပိုက်ဆံပ...\nInternet နာရီဝယ်ကြရအောင် (ထိုင်းနိုင်ငံဖုန်းများအတ...\nထိုင်းဖုန်းတွေ GSM တွေအတွက် Free call လုပ်ပြီးခေါ်ြ...\nRecycle Bin(အမှိုက်ပုံး) ဖျောက်နည်း


တောင်ယာကပွဲတွင်ဒီလိုပိုက်ဆံလေးတွေ သီကာဆုချတော့ သူတို့၏ ပျော်ရွှင်မှုတွေကြည့်ပြီးမိမိ၏ ရင်ထဲဝယ်\nရွာထိပ်ရှိ ပန်တုံး အောင်ပွဲခံကြသည့်နေရာ\nခန္တီးမြို့နှင့်လဟယ်မြို့အကြားဝေထိုက်ကြိုးတံတား ဦးနု လုပ်ဆောင်သွားခဲ့သည်။\nဒီနေ့တော့ ရာသီဥတုလေးသာယာသည်မို့ စောဘွားကြီးမှ သူ့အိမ်လာဘို့ ပြောထားသည် ဆေးဘူးလေးယူကာ ရွာထဲဆင်းခဲ့တော့၏။ ဆေးဘူးဆိုလို့ အထူးအဆန်းမထင်ပါနဲ့ ပါရာစီတမော့နှင့်ဘာမီတွန်နောက်ပြီး မက်ထရို ဒီ(၃)မျိုးကို ကော်ပုလင်းထဲသို့ထည့်ကာ တအိမ်ဆင်းတအိမ်တတ် (အိုးပူ အိုးညူတို့ မိုးလိမ်းမိုး)အဘိုးအဖွားတို့နေကောင်းကြလား စသည်အော်ကာ ဆေးများလိုက်ပေးရသည့် အလုပ် မိမိမှာနေ့စဉ်အလုပ်တခုဖြစ်၏။ တခါတရံ ပရုတ်ဆီဘူးရောပါလျှက် သူတို့သည် ဘာဆိုဘာမှမသိကြ။ တချို့ခါးနာလို့ ဆေးတောင်းသည် ။ခါးနာမှာပေါ့ နေ့စဉ်ပလိုင်းလွယ်ကာ အလေးများ(ထင်းများ)နေ့စဉ်ထမ်းလို့ တောင်ယာမှနေပြီးရွာထဲသို့ သယ်ဆောင်လာရ၏။ သူတို့သည် အိမ်၌ မီးဖိုမီးမပြတ်ကြချေ။ တညလုံး ထိုမီးဖိုဘေးတွင် အိပ်ကြ၏။ထင်းများ ပလိုင်းတွင်ထည့်ကာနေ့စဉ် ထမ်းရသည့်အတွက်ကြောင့် ခါးများနာသည် မဆန်းချေ။ သို့သော် ခါးနာလို့ နှိပ်ခြင်းပြုခြင်းမရှိသည်က အခက်သား။ မိမိသည် သာသနာပြု တဲ့ သို့သော် သာသနာပြုဆိုခြင်းထက် သူတို့၏ ကျမ္မာရေးများကိုနေ့စဉ်ကြည့်ရှုနေရသယောင်။ ခါးနာသောအဖိုးများ အားယားမှောက်စေ၏။ ပရုတ်ဆီများလိမ်းပေးခြင်းဖြင့် သက်သာစေ၏။ ဗိုက်နာသောသူများလည်းရှိ၏။ ဗိုက်နာမှာပေါ့ ခေါင်ရည်သည် ပြောင်းဖူးကိုပြုတ်ပြီးအချဉ်ဖြစ်အောင်လုပ်သည် ဆေးတမျိုးခတ်၍ ရေနွေးမပွက်တပွက်နှင့် သောက်သည်။ ထိုဗိုက်နာသောလူများ မက်ထရိုပေးသည် ။ ခေါင်းကိုက်သောသူများပါရာစီတမော့ပေးခြင်းဖြင့် မိမိသိသမျှ ပေးဝေငှမိသည်။ ထိုအချိန်က ပါရာစီတမော့တပုလင်း ၂၅ ကျပ်ခန့်ရှိ၏။ တအိမ်မှာတော့ တောလိုက်ထွက်ရာမှ ငှက်ဖျားမိလာသည်ထင်၏။ လူတိုးစောရမ်း=အရမ်းချမ်းနေတယ် တဲ့ ။ဒေါ်မာသိုက်ဂိုး= မနက်ဖြန်လာမယ်ဟုပြောကာ နောက်တအိမ်ဆက်ခဲ့ရ၏။ ကရိုကွင်းဟု ခေါ်သောဆေး မိမိမှာမပါခြင်းကြောင့် မနက်ဖြန်မှလာမည်ပြောခဲ့၏။ ဒီလိုနဲ့ တအိမ်ဆင်းလို့တအိမ်တတ်ခဲ့ရသည်။ စောဘွားကြီးအိမ်နှင့်နီးသထက်နီးလာပြီမို့ ဘာအတွက်ကြောင့် ငါ့ကိုခေါ်ရတာလဲ ဆိုသည့်အတွေး ဖြစ်လာခဲ့၏။ မကြာခင် စောဘွားကြီးအိမ်သို့ရောက်ခဲ့ပြီပေါ့။ ဟာ ဘုန်းဘုန်း မင်းလာပြီလားတဲ့(သူသည်မြန်မာစကားအနည်းငယ်ပြောတတ်၏)အေး ကွ ငါလာတယ်လေ။ မင်းခေါ်ထားတယ်လေ။ အေးလာဆိုပြီး ထုံးစံအတိုင်းမီးဖိုဘေးသို့ ထိုင်ရတော့၏။ မီးသည် အရှိန်ပြင်းစွာတောက်လျှက် အနီးနားတွင် မီးထိုး ထမင်းချက်နေသော ခပ်ငယ်ငယ်အမျိုးသမီးတယောက် ကလေးကို နောက်ပိုးထားလျှက် အလုပ်ရှုတ်နေသည်။ မကြာခင် သိလိုက်ရ၏။ သူ့မိန်းမတဲ့။ ကဲ ရှိဦး ပြော။ သူ့နာမည်သည် စောဘွားကြီးရှိဦး ဖြစ်၏။ ငါမေးချင်တယ်လေ။ မင်းကိုတဲ့။မေးပါလေ. ဘာမေးမှာလဲ မင်းနဲ့ငါ ဘယ်သူကြီးလဲ..? မင်းမိန်းက က ဘယ်မှာလဲ..?စသည်စသည်တို့ဖြင့် မေးခွန်းပေါင်းများစွာနဲ့ မေးတော့၏။ ကဲ မင်းအသက်ဘယ်လောက်ရှိပြီလဲ..တဲ့။ မင်းရောလို့ မိမိမှ ပြန်လည်မေးလိုက်၏။ ငါလားတဲ့ တောင်ယာအခါခုတ် ၄၀ တဲ့။ အို့…ငါက တောင်ယာအခါခုတ်၂၇ ခါ။ (၁၉၉၄)ခုနှစ်ကပေါ့။ ငါကကြီးတယ်တဲ့ စောဘွားကြီးပြောသည်။ မင်းမိန်းမရှိလားတဲ့ ..ငါ့မှာမိန်းမမရှိဘူးလို့ပြော၏။ ငါကတော့ ခု ယူထားတာ ၁၉ နှစ်တဲ့ သူက မကောင်းတော့ဘူးတဲ့ မကြာခင် ၁၆ နှစ်သမီးလေး ယူမှာတဲ့ဆိုပြီး သူ့မိန်းမရှေ့ပြော၏။အဲဒီတော့မှ ဟင်းချက်နေသော နာဂအမျိုးသမီးကြည့်မိလိုက်၏။ ခပ်ငယ်ငယ် ခပ်ချောချောလေး။ အို့ စောဘွားကြိးသည် ရွာမှာ ဥက္ကဋ္ဌထက် သူကအရာပိုရောက်၏။ မင်းမိန်းမမရှိတော့ မင်းဘယ်လိုစားလဲတဲ့..ငါ့မှာ သပိတ်နဲ့ ဆွမ်းခံစားတယ် ..ဝေဘာပယိ. ဟောက်ပယိ= ကြာက်သားဝက်သားတွေရတယ်လို့ပြောလိုက်၏။ သြော် ဆိုပြီး စောဘွားကြီးသည်အံ့အားသင့်လျှက်။ နောက်တခု မင်းညနေထမင်းစားတယ် ငါမစားဘူး လို့ပြောလိုက် .ဟာ မင်းညနေ ထမင်းမစားရင် အားမရှိဘူးတဲ့..ဆိုပြီး ပြော၏။ မိမိလည်း မရှိမဲ့ရှိမဲ့ လက်ကိုကွေ့ကောက်ပြီး အင်အားပြမိ၏.သူသည် လက်ကို လာကိုင်လျှက် မိမိလက်မှမရှိမဲ့ရှိမဲ့ကြွက်သားကို လာကိုင်ပြီးသြော် ဆိုပြီး အံ့အားသင့်ခဲ့ပြန်၏။ မိမိသည် အသက်ထက် မိန်းမမယူတာနဲ့ ညနေထမင်းမစားတာ ဤ ၂ ချက်နဲ့အနိုင်ယူမိလိုက်တော့၏။ ဘုန်းဘုန်းရေ ရွာမှာမင်းအကြီးဆုံးဖြစ်သွားပြီတဲ့။ မင်းပြီးရင်တော့ ငါနော် တဲ့။ စော်ဘွားကြီးကို ရပ်ရွာမှ တောင်ယာခုတ်ကာပေးရ၏။ စော်ဘွားကြီးကို သီးသန့် တောင်ယာထားပေးရသည် တောင်ယာခုတ်ပေးရသည်။ ဤသည်ကားတောင်ပေါ်ဒေသ၇ှိတိုင်းရင်းသားတို့၏ထုံးစံဓလေ့ဖြစ်၏။ဤသည်နဲ့မပြီးသေး နောက်နေ့ ကျောင်းသို့လာကာ လန်ကွတ်တီဝယ်ရန် ပိုက်ဆံမရှိ၍ မိမိအကြီးဆုံးဖြစ်သည်မို့ ငွေ ၅၀ လာတောင်းတော့၏။ မိမိလည်း ပေးလိုက်ပါ၏။ သို့သော် အကြီးဆုံးရဲ့ ပိုင်ဆိုင်မှုကို တောင်းဆိုရမည် လို့ ခံယူထားမိ၏။ ကဲ စော်ဘွားကြီး ရွာမှာ ငါအကြီးဆုံး မင်းအကြီးဆုံးတုန်းက ရွာသားတွေက တောင်ယာ ခုတ်ပေးရတယ် ငါ့ကိုလည်း တောင်ယာ ခုတ်ပေးပါလေ ဟု တောင်ဆိုလိုက်၏။ အေးပါတဲ့ နောက်မှ သိလိုက်ရသည်ကား ဘုန်းဘုန်းအတွက်ဆိုပြီး တောင်ယာ ခုတ်ပေးကြတော့၏။ မိမိ ထိုပိုင်ဆိုင်ခွင့်မရလိုက်တော့ စာဖြေရန် မြေပြန့်သို့ ပြန်ဆင်းခဲ့ရသည်။ ပြန်တတ်ရန် မိမိ၏ မိခင်မှ ခွင့်မပြုတော့၍ နောက်သံဃာ ရယူခဲ့သည်။ ဒီနေ့အတွက် မိမိအတွက် စောဘွားကြီးအား ရပ်ရွာအကြီးဆုံးဖြစ်ခြင်းကြောင့် မြန်မာကျပ်ငွေ ၅၀ ပေးကာ လှူဒါန်းလိုက်ရ၏။\nPosted by ဗာရာဏသီကျောင်းသားလေး at 7:39 AM


Pfingo Top Up လောလောဆယ်မရပါ ။ — MYSTERY ZILLION\nPfingo Top Up လောလောဆယ်မရပါ ။\nJune 2009 edited July 2009 in Internet & Email\nMZ မှ Pfingo အသုံးပြုသူ Member များ သို့....\nမနေ ့ညက မှစပြီး အခုအထိ ။\nDr.know ၏ Pfingo Account ကုန်သွားသဖြင့်Top UP Card ၀ယ်ပြီး\nTop Up လုပ်ဖို့Pfingo Store ကိုခေါ်ရာ မရဘဲ အောက်ပါအတိုင်းပြန်ကြားပါသည် ။\nAn error has occurred. Please refresh the page again. HTTP/1.1 200 OK GATEWAY_END: Resource is public***handle webuser authentication=>public page*** GATEWAY_ERROR: ***error*** Content-Length: 152 Date: Tue, 23 Jun 2009 14:35:16 GMT Server: Apache-Coyote/1.1 Connection: close An error has occurred. Please refresh the page again.\nဒါကြောင့်မိတ်ဆွေများကို ကြိုတင်သိရှိ ဆောင်ရွက်နိုင်ရန် အကြောင်ကြားပါသည် ။\nNote... အခြား Pages များခေါ်လို ့ရပါသည် ။\nDr.know wrote: »\nကနေ့4:20 Pm တွင် ပြန်ရပါပြီ ။\nသတိပြုရန် > အခုတလောတွင် တဖက်မှ ဖုန်းမကိုင်သော်လည်း ပိုက်ဆံစားသွားပါသည် ။\nDr.know ကိုယ်တိုင် မြန်မာပြည်ကိုခေါ်ပြီး စမ်းသပ်ရာ (ဖုန်းမကိုင်ဘဲ)\nတခါစမ်း 50 s$ cents ကုန်သွားရပါသည် ။ သတိထား ကြပါ ။\nPfingo အကောင့်က Pfingo software ကို၀င်ရင်မရဘူး.....web မှာ၀င်ရင်တော့ ရတယ်....ဘာလိုနေလဲ....ဘယ်လိုလုပ်ရမလဲ သိရင်ဖြေပေးကြပါ.......\nအကို ့ဆီမှာရောpfingoပြောလို ့ရလား......ကျွန်တော့်ဆီမှာကတော့မရဘူး။မရဘူးဆိုတာက...ဟိုဘက်ကမကြားရတာ။speed ကို reduceလုပ်ထားတယ်ထင်တယ်။transfer rate အရမ်းနဲနေတယ်ထင်တယ်။မနက်လဲမရ၊နေ ့လည်\nဟုတ်ပါတယ်.. ခုတလော pfingo အဆင်မပြေပါဘူး ကျွန်တော်ကြုံတာက.. ဒီလိုပါ.. တဖက်ကပြောသံ အကုန်ကြားနေရပြီး.. ကိုယ်ပြောတာ. ဟိုဘက်က မကြားရဘူးဗျ.. ကျွန်တော် စဉ်းစားမိသလောက်ကတော့. ISP တွေက..Up Stream ကို လျော့ထားတယ်လို့ ထင်ပါတယ်.. တခါတခါ pfingo မပြောနဲ့ Gtalk ပြောလို့တောင် အဆင်မပြေပါဘူး.. Up Stream လျော့ထားလို့ ကိုယ်ပြောတာက ဟိုဘက်ကို ရောက်လိုက်မရောက်လိုက်ဖြစ်နေတာပါ.. Up Stream ပုံမှန်ပြန်ရ ရင်တော့ ပြန်ကောင်းလောက်မယ်ထင်တာပဲ.. စုတောင်းကြရတာပေါ့ဗျာ.


Asian Traveler: စင်္ကာပူနိုင်ငံရောက် မြန်မာများလည်း အတာသင်္ကြန်ဆင်နွှဲနိုင်မည်\nစင်္ကာပူနိုင်ငံရောက် မြန်မာများလည်း အတာသင်္ကြန်ဆင်နွှဲနိုင်မည်\nPosted on Apr 07 09 - 12:20 PM | Hits : 1186 | Save as PDF\nစင်္ကာပူနိုင်ငံတွင် လူ(၂၀၀၀၀)ကျော် ပါဝင်ဆင်နွှဲနိုင်မည့် အကြီးကျယ်အခမ်းနားဆုံး သင်္ကြန်ပွဲတော်တစ်ခုအား စင်္ကာပူနိုင်ငံရှိ မြန်မာအဖွဲ့အစည်းနှစ်ခုက ကျင်းပသွားမည်ဟု သိရသည်။ မြန်မာ့စီးပွားရေး လုပ်ငန်းရှင်များအသင်း (MBA)နှင့် မြန်မာကလပ်တို့ ပူးပေါင်းစီစဉ်မှုအဖြင့် အဆိုပါပွဲတော်ကို ပင်နီဆူလာ ပလာဇာအနီး ပဒန်းကွင်းတွင် ဧပြီလ(၁၂)ရက်နေ့၌ ကျင်းပပြုလုပ်သွားမည်ဖြစ်သည်။ စင်္ကာပူနိုင်ငံတွင် အလုပ်လုပ်ရန်နှင့် ပညာသင်ယူရန်စသော ရည်ရွယ်ချက်များဖြင့် ရောက်ရှိနေသည့် မြန်မာနိုင်ငံသား တစ်သိန်းခန့်ရှိရာ ထိုအဖွဲ့အစည်းနှစ်ခုက အမိမြေနှင့်ဝေးကွာနေသော မြန်မာလူမျိုးများအတွက် ရည်ရွယ်ပြီး ယခုသင်္ကြန်ပွဲကို စီစဉ်ကျင်းပပေးခြင်း ဖြစ်သည်။ ယခင်နှစ်များကလည်း စင်္ကာပူသင်္ကြန် ကျင်းပလေ့ရှိပြီး ယခုနှစ်တွင် ပိုမိုခမ်းနားကြီးကျယ်စွာ ကျင်းပသွားရန် စီစဉ်ထားသည်။\nပဒန်းကွင်းသည် စင်္ကာပူ၏ အချက်အချာကျသော နေရာတွင်တည်ရှိပြီး အနီးဝန်းကျင်တွင် မြန်မာစားသောက်ဆိုင်များ၊ လုပ်ငန်းစုများ တည်ရှိနေပြီး စင်္ကာပူရောက် မြန်မာနိုင်ငံသားများ ပုံမှန်စုဝေးတွေ့ဆုံသည့် ပင်နီဆူလား ပလာဇာနှင့်လည်း နီးကပ်စွာ ရှိနေသည်။ လျာထားကုန်ကျငွေ စင်္ကာပူဒေါ်လာ တစ်သိန်းခွဲခန့် သတ်မှတ်ထားသည့် ယင်းပွဲတော်အတွက် အဓိက Sponsorမှာ စင်္ကာပူ၏ တတိယအကြီးဆုံး မိုဘိုင်းလ်ကုမ္ပဏီ M1ဖြစ်ပြီး ကုန်ကျငွေ၏ (၃၀)ရာခိုင်နှုန်းကို တာဝန်ယူသွားမည်ဖြစ်သည်။ အခြားSponsorများမှာ Fresh Air Conditioning System၊ Ginvera၊ Royal Myanmar Teamix၊ Irrawady Restaurant၊ Pan Yoma Travelနှင့် Parkway Cancer Centreတို့ဖြစ်သည်။ ထို့အပြင် မြန်မာ့စီးပွားရေး လုပ်ငန်းရှင်အချို့ကလည်း သင်္ကြန်ပွဲအတွက် ငွေကြေးထောက်ပံ့ကြကြောင်း သိရသည်။\nစင်ကာပူသင်္ကြန်ပွဲသို့ မြန်မာနိုင်ငံမှ အနုပညာရှင်များ လာရောက်ဖျော်ဖြေကြမည်ဖြစ်ရာ ထိုအနုပညာရှင်များအတွက် လေယာဉ်ခရီးစဉ်ကို မြန်မာ့လေကြောင်းလိုင်း MAIက ပံ့ပိုးပေးထားသည်။ လာရောက်ဖျော်ဖြေမည့် အဆိုရှင်များတွင် ဇော်ဝမ်း၊ မျိုးကျော့မြိုင်၊ ဆောင်းဦးလှိုင်၊ စည်သူလွင်၊ ရဲလေး၊ ရှင်ဖုန်းနှင့် ဖြူဖြူကျော်သိန်းတို့ ပါဝင်ပြီး အတီးပိုင်းကို ဥက္ကဦးသာ၏ Plus Threeတီးဝိုင်းနှင့် DJဖြိုးတို့က ဆောင်ရွက်ပေးမည်ဟု ဆိုသည်။ ထို့အပြင် စင်္ကာပူနိုင်ငံနေ မြန်မာအမျိုးသမီးများ၏ အကဖျော်ဖြေမှုဖြင့်လည်း မြိုင်မြိုင်ဆိုင်ဆိုင် တင်ဆက်သွားရန် စီစဉ်ထားသေးသည်။ မူလက အခမ်းအနားတက်ရောက်ခွင့်အတွက် အခမဲ့ဆောင်ရွက်ပေးသွားရန် စဉ်းစားခဲ့သော်လည်း လူဦးရေအမြောက်အမြား လာရောက်ကြသည့်အခါ ဖြစ်ပေါ်လာနိုင်သည့် လုံခြုံရေးဆိုင်ရာ အခြေအနေများအား ထည့်သွင်းစဉ်းစားပြီး လူဦးရေ (၁၀၀၀၀)မှ (၂၀၀၀၀)၀န်းကျင်မျှ ကန့်သတ်နိုင်ရန် ၀င်ကြေးကို စင်္ကာပူ(၁၅)ဒေါ်လာ သတ်မှတ်လိုက်ကြောင်းလည်း သိရှိရသည်။ MBAနှင့် မြန်မာကလပ်သည် စင်္ကာပူရောက် မြန်မာအသိုင်းအ၀ိုင်းအတွက် အလားတူပွဲမျိုးများ ပိုမိုပြုလုပ် ကျင်းပပေးသွားရန် ရည်ရွယ်ထားကြသည်။ သင်္ကြန်ပွဲတော် လက်မှတ်များကို စင်္ကာပူနိုင်ငံရှိ အောက်ပါလိပ်စာတို့တွင် ဝယ်ယူနိုင်ကြောင်း သိရသည်။\n1. Heart Music, #02-61 Peninsula Plaza\n2. Taw Winn, #03-61 Peninsula Plaza\n3. Aung Chan Thar, #03-64 Peninsula Plaza\n4. Mahar Travel & Tour, #04-40 Peninsula Plaza\n5. Nan Htike Kyal, #04-61 Peninsula Plaza\n6. Htet Oo , #05-16 Peninsula Plaza\n7. Daw Than Than Nu, #05-50, #05-20/21 Peninsula Plaza\n8. Global Subway #05-65A and other shops in Peninsula Plaza\n9. Shwe Ta Ra Phu/ Kay #02-104 Boonlay Shopping Centre\nThu: Blk 221 Boonlay Place\n10. Kaung Sone ,Blk 328 Clementi Ave2#01-200\n11. Sabe, Blk 364 Clementi Ave2#01-475\n12. Burmese House,7Toh Guan Road East\nLabels: 2009 Myanmar Thingyan